**MYKOLO ROMERIO UNIVERSITETAS**

**EKONOMIKOS IR FINANSŲ VALDYMO FAKULTETAS**

**TARPTAUTINĖS PREKYBOS IR MUITŲ KATEDRA**

**ERIKA MERFELYTĖ**

**LIETUVOS PREKYBOS ŠAKOS VIDUJE ANALIZĖ**

**Magistro baigiamasis darbas**

**Vadovas**

**Doc. dr. Vladas Rimkus**

**VILNIUS, 2011**

**MYKOLO ROMERIO UNIVERSITETAS**

**EKONOMIKOS IR FINANSŲ VALDYMO FAKULTETAS**

**TARPTAUTINĖS PREKYBOS IR MUITŲ KATEDRA**

**LIETUVOS PREKYBOS ŠAKOS VIDUJE ANALIZĖ**

**Tarptautinės prekybos magistro baigiamasis darbas**

**Studijų programa 621N1000**

**Vadovas**

**…………… Doc. dr. V. Rimkus**

**2011 12**

**Recenzentė Atliko**

**…………… Habil. dr. D. Štreimikienė TPRmns 0-01 gr. stud.**

**2011 12 ……………Erika Merfelytė**

**2011 12 20**

**VILNIUS, 2011**

**TURINYS**

[Priedai 4](#_Toc312282018)

[Lentelės 5](#_Toc312282019)

[Paveikslai 6](#_Toc312282020)

[Įvadas 7](#_Toc312282021)

[1. Tarptautinė prekyba globalizacijos procese 9](#_Toc312282022)

[1.1. Tarptautinės prekybos reikšmė ekonomikos plėtrai 9](#_Toc312282023)

[1.2. Prekybos šakos viduje esmė ir reikšmė 13](#_Toc312282024)

[1.3. Lietuvos užsienio prekybos tendencijų analizė 18](#_Toc312282025)

[2. Prekybos šakos viduje metodologiniai pagrindai 28](#_Toc312282026)

[2.1 Prekybos šakos viduje modeliai 28](#_Toc312282027)

[2.2 Horizontalioji ir vertikalioji prekyba šakos viduje 30](#_Toc312282028)

[2.3 Prekybos šakos viduje analizės metodika 35](#_Toc312282029)

[3. Lietuvos prekybos šakos viduje analizė 44](#_Toc312282030)

[3.1 Lietuvos prekybos šakos viduje reikšmingumo matavimas 44](#_Toc312282031)

[3.2 Lietuvos horizontalios ir vertikalios prekybos šakos viduje analizė 57](#_Toc312282032)

[3.3 Ekonominių veiksnių įtaka Lietuvos prekybai šakos viduje 59](#_Toc312282033)

[Išvados 67](#_Toc312282034)

[Literatūra 69](#_Toc312282035)

[Anotacija 74](#_Toc312282036)

[Annotation 75](#_Toc312282037)

[Santrauka 76](#_Toc312282038)

[Summary 77](#_Toc312282039)

[Priedai 78](#_Toc312282040)

PRIEDAI

1 Priedas. [Tyrimo instrumentarijus 79](#_Toc312281901)

2 Priedas.[Lietuvos eksportas pagal prekių grupes (SITC dviženklė klasifikacija) 80](#_Toc312281902)

3 Priedas.[Lietuvos importas pagal prekių grupes (SITC dviženklė klasifikacija) 81](#_Toc312281903)

4 Priedas.[Lietuvos prekyba su Rusija, USD 82](#_Toc312281904)

5 Priedas.[Lietuvos prekyba su Latvija, USD 83](#_Toc312281905)

6 Priedas.[Lietuvos prekyba su Estija, USD 84](#_Toc312281906)

7 Priedas.[Lietuvos prekyba su Lenkija, USD 85](#_Toc312281907)

8 Priedas.[Lietuvos prekyba su Vokietija, USD 86](#_Toc312281908)

9 Priedas.[Lietuvos prekyba su Nyderlandai, USD 87](#_Toc312281909)

10 Priedas.[Bergstrando indeksas pagal šalis ir prekių grupes, SITC dviženklė klasifikacija 88](#_Toc312281910)

11 Priedas.[Aquino indeksas pagal šalis ir prekių grupes, SITC dviženklė klasifikacija 90](#_Toc312281911)

LENTELĖS

[1 lentelė. Grubelio-Loido indeksas prekyboje su Rusija 45](#_Toc311861396)

[2 lentelė. Grubelio-Loido indeksas prekyboje su Latvija 45](#_Toc311861397)

[3 lentelė. Grubelio-Loido indeksas prekyboje su Estija 46](#_Toc311861398)

[4 lentelė. Grubelio-Loido indeksas prekyboje su Lenkija 47](#_Toc311861399)

[5 lentelė. Grubelio-Loido indeksas prekyboje su Vokietija 47](#_Toc311861400)

[6 lentelė. Grubelio-Loido indeksas prekyboje su Nyderlandais 48](#_Toc311861401)

[7 lentelė. Bergstrando indeksas prekyboje su Rusija 52](#_Toc311861402)

[8 lentelė. Prekybos šakos viduje dalis bendrojoje prekyboje, pagal SITC vienaženklę klasifikaciją 53](#_Toc311861403)

[9 lentelė. Lietuvos horizontali ir vertikali prekyba šakos viduje 57](#_Toc311861404)

[10 lentelė. BVP vienam gyventojui pagal šalis 60](#_Toc311861405)

[11 lentelė. Ekonominio išsivystymo nelygybės tarp šalių indeksas 61](#_Toc311861406)

[12 lentelė. Lietuvos BVP dalis bendrojoje Lietuvos prekybos partnerių rinkoje 62](#_Toc311861407)

[13 lentelė. Lietuvos prekybos partnerių BVP dalis bendrojoje Lietuvos rinkoje 62](#_Toc311861408)

PAVEIKSLAI

[1 pav. Tarptautinės prekybos naudos šaltiniai 11](#_Toc311862589)

[2 pav. Priežastys, kodėl vykdoma prekyba šakos viduje 15](#_Toc311862590)

[3 pav. Lietuvos BVP dinamika 19](#_Toc311862591)

[4 pav. Nedarbo lygio Lietuvoje kitimas 20](#_Toc311862592)

[5 pav. Lietuvos vartojimo prekių kainų pokyčiai 21](#_Toc311862593)

[6 pav. Lietuvos užsienio prekybos dinamika 21](#_Toc311862594)

[7 pav. Lietuvos užsienio prekybos balansai, mln. Lt 22](#_Toc311862595)

[8 pav. Lietuvos eksportas pagal valstybes, 2006 - 2010 m., proc. 23](#_Toc311862596)

[9 pav. Lietuvos eksportas pagal valstybes, 2006 - 2010 m., mln. Lt 23](#_Toc311862597)

[10 pav. Lietuvos importas pagal valstybes, 2006 - 2010 m., proc. 24](#_Toc311862598)

[11 pav. Lietuvos importas pagal valstybes, 2006 - 2010 m., mln. Lt 24](#_Toc311862599)

[12 pav. Lietuvos eksportas pagal prekių grupes, 2010 m. 25](#_Toc311862600)

[13 pav. Lietuvos eksportas pagal prekių grupes, 2010 m. 26](#_Toc311862601)

[14 pav. Prekybos teorijų apibendrinimas 34](#_Toc311862602)

[15 pav. Integruotas prekybos šakos viduje matavimo modelis 36](#_Toc311862603)

[16 pav. Grubelio-Loido indeksas pagal šalis ir metus 49](#_Toc311862604)

[17 pav. Aquino indeksas pagal šalis ir metus 50](#_Toc311862605)

[18 pav. Bergstrando indeksas pagal šalis ir metus 51](#_Toc311862606)

[19 pav. Prekybos šakos viduje dalis bendrojoje prekyboje, pagal SITC dviženklę klaisifikaciją 54](#_Toc311862607)

[20 pav. Vokietijos PŠV indeksas su pagrindinėmis prekybos partnerėmis 55](#_Toc311862608)

[21 pav. Svarbiausių Lietuvos partnerių pasiskirstymas pagal BVP vienam gyventojui 60](#_Toc311862609)

ĮVADAS

 *Aktualumas.* Per pastaruosius 4 – 5 dešimtmečius prekybos liberalizacija ir vis didėjanti ekonominė integracija Europos ekonominėje erdvėje paskatino Europos prekybos šakos viduje (PŠV) plėtrą. Auganti prekybos šakos viduje ekspansija pasaulinėje prekyboje turi svarbią reikšmę atskirų šalių ekonomikos, eksporto ir importo struktūros pokyčiams. Dėl to kinta tarptautinės prekybos pobūdis ir prekinė struktūra. Prekyba šakos viduje sudaro apie ketvirtadalį tarptautinės prekybos. Šie dvipusiai prekių mainai labiausiai pasireiškia tarp panašiai išsivysčiusių tiek technologiniu, tiek kapitalo ir darbo aspektu, pramoninių šalių, kurios būtent ir sudaro didžiąją dalį pasaulio prekyboje.

Nuo to laiko, kai šalys - tarptautinės prekybos dalyvės, tapo panašios savo technologijomis bei ištekliais, nebėra visiškai aiškus lyginamojo pranašumo veikimo principas aiškinant prekybą šakos viduje. Kadangi PŠV negalima paaiškinti neoklasikinėmis teorijomis, tokiomis kaip D. Rikardo lyginamojo pranašumo ir Hechsherio-Ohlino gamybos veiksnių santykio teorijomis, yra remiamasi alternatyviosiomis tarptautinės prekybos teorijomis. Monopolinė konkurencija ir gamybos masto ekonomija skatina mainus šakos viduje tarp panašių šalių su vienodomis galimybėmis, vartotojų skoniais ir prioritetais, kadangi sukuria papildomus gamybos specializacijos stimulus. Gamybos masto efektas padeda paaiškinti prekybą panašiomis prekėmis, kurių lyginamoji dalis bendrojoje prekyboje yra labai reikšminga.

*Problema.* Prekybos šakos viduje fenomenas buvo pradėtas plačiau nagrinėti, kai Europos valstybės suformavo Europos Ekonominę Bendriją. Taigi, nagrinėjant prekybą šakos viduje vakarų ir rytų Europos, bei Europos ir pasaulio mastu, svarbu išnagrinėti ir Lietuvos atvejį. Kadangi Lietuvos integracija į Europos Sąjungą atvėrė didžiules galimybes Lietuvos tarptautinei prekybai, tuo pačiu buvo atverti ir visi keliai prekybai šakos viduje. Mokslinėje literatūroje daugelis autorių (Marrewijk, 2002; Batiz et al., 2003; Salvadore 2004; Wieslander, 2006; Bernatonytė ir Normantienė, 2007) savo darbuose nagrinėja prekybos šakos viduje reikšmingumą tarptautinės prekybos kontekste, analizuoja priežastis įtakojančias mainus toje pačioje šakoje. Kita vertus, pasigendama lietuvių autorių darbų, nagrinėjančių Lietuvos situaciją. Kadangi prekyba šakos viduje sudaro vis didesnę dalį bendrojoje tarptautinėje prekyboje, todėl svarbu išnagrinėti kaip kinta ir Lietuvos prekybos šakos viduje apimtys, bei kokią reikšmę šis prekybos tipas sudaro būtent Lietuvos ekonomikai.

*Tyrimo reikšmingumas ir naujumas.* Šiame darbe nagrinėjama Lietuvos prekybos šakos viduje situacija nuo 2006 metų. Sparčios globalizacijos ir integracijos laikotarpiu, kiekvienas Europos Sąjungos ribų praplėtimas turi neginčijamos įtakos Lietuvos prekybos šakos viduje kitimo tendencijoms. Globalizacijos veikiama tarptautinė pasaulio ir Lietuvos prekyba kinta ir sudaro vis didesnę šalies ekonomikos augimo dalį. Todėl šio tyrimo reikšmingumas grindžiamas naujausių statistinių duomenų analizės reikalingumu, įvertinant Lietuvos galimybes konkuruoti atviros rinkos sąlygomis.

***Hipotezė*** – Globalizacijos procese gilėja gamybos specializacija ir kooperacija, o viso to pasėkoje plečiasi prekyba šakos viduje.

**Darbo objektas** – Lietuvos prekyba šakos viduje.

**Darbo tikslas** – atlikti Lietuvos prekybos šakos viduje analizę.

**Darbo uždaviniai**:

1. Išnagrinėti prekybos šakos viduje koncepciją, išryškinant jos svarbą tarptautinei prekybai.
2. Išanalizuoti veiksnius, įtakojančius prekybą šakos viduje.
3. Parengti prekybos šakos viduje reikšmingumo matavimo modelį.
4. Atlikti Lietuvos prekybos šakos viduje analizę.

**Darbo metodai:** mokslinės literatūros analizė ir apibūdinimas; aprašomasis; lyginamasis; sintezė - medžiagos nagrinėjimas ir tinkamos medžiagos naudojamos darbui; statistinis - lentelių sudarymas, sisteminė Europos Sąjungos ir Lietuvos tarptautinės prekybos statistinių duomenų analizė.

**Darbo struktūra:** teorinėje dalyje pristatomas globalizacijos poveikis tarptautinei prekybai ir Lietuvos ekonomikai, analizuojama prekybos šakos viduje reikšmė, išryškinant veiksnius, įtakojančius PŠV plėtrą ir svarbą tarptautinei prekybai. Metodologinėje dalyje išnagrinėjami prekybos šakos viduje modeliai bei reikšmingumo matavimo metodai, skirti tyrimo problemai spręsti. Galiausiai pateikiami tyrimo rezultatai ir jų analizė, po kurios seka darbo išvados.

TARPTAUTINĖ PREKYBA GLOBALIZACIJOS PROCESE

Globalizacijos ir integracijos procesai atveria papildomų galimybių tarptautinei prekybai vystytis. Užsienio prekyba yra esminis kiekvienos šalies ekonomikos augimo, užimtumo didinimo ir jos gerovės veiksnys. Tai neatskiriama kasdienio gyvenimo dalis, nes šalys prekiauja viena su kita, stengdamosi gauti kuo didesnės ekonominės naudos. Kuo didesnė nauda pasiekiama, tuo labiau gerėja ir socialinis šalies gyvenimas. Tarptautinė prekyba – labai sudėtingas procesas, įtakojamas įvairiausių veiksnių: ekonominės šalies situacijos, politikos ir teisės aspektų, ekonominės integracijos lygio, monetarinės politikos, taip ir nuo pačios šalies sugebėjimo tikslingai vykdyti prekybą: gamybos, logistikos, tiekimo kanalų efektyvaus darbo, rinkodaros ir reklamos. Viskas yra susiję ir veikia tarptautinę prekybą. Tarptautinė prekyba ypač svarbi toms šalims, kurios pačios nesugeba pasigaminti kai kurių produktų, kadangi neturi pakankamai išteklių, todėl yra priverstos importuoti jas iš kitų šalių. Šiandien visos šalys prekiauja tarptautiniu mastu, todėl svarbu ir Lietuvai aktyviai dalyvauti tarptautinėje prekyboje, juolab, kad Lietuvos narystė Europos Sąjungoje atveria platesnes rinkas ir suteikia galimybę gerinti šalies ekonomiką.

Šalys prekybą vykdo dviem būdais: prekybą tarp pramonės šakų (kai viena šalis parduoda kitai šaliai vienos pramonės šakos produkciją ir nusiperka iš jos kitos pramonės šakos produkciją) bei prekybą šakos viduje. Prekyba šakos viduje sudaro apie ketvirtadalį tarptautinės prekybos apimčių. yra vykdoma būtent pramonės šakos viduje (angliškai: „intra-industry trade“, (IIT)). Ekonomistų (Balassa B. (1966); Ruffin R.J. (1999); Batiz R.L.A., Olivia M.A. (2003); Bernatonytė D. (2007); Carbaugh R.J. (2008); Krugman P.R., Obstfeld M. (2009); ir kt.) šis procesas apibrėžiamas kaip prekyba (mainai) tarp šalių vienos šakos diferencijuotais produktais, kai šalys importuoja ir eksportuoja tos pačios prekių grupės produkciją toje pačioje pramonės šakoje. Prieš keturis dešimtmečius suaktyvėjo ši tarptautinės prekybos rūšis, tik nebuvo aiškios šio fenomeno priežastys. Buvo keista, kodėl šalys gamindamos vienos rūšies prekę eksportuoja į kitą šalį, o vėliau tokios pat rūšies prekes iš jos importuoja. Fundamentalūs tyrinėjimai (Helpman(1981), Krugman (1979), Dixit, Norman (1980), Dixit, Stiglitz (1977), Balassa (1966)) padėjo atskleisti šias priežastis bei sukurti prekybos šakos viduje modelius.

* 1. Tarptautinės prekybos reikšmė ekonomikos plėtrai

Ekonomikos globalizacija yra pasaulio valstybių ūkių ir visuomenių integravimasis, intensyvėjantys tarpusavio, t.y. tarptautiniai ryšiai. Tarptautiniai ryšiai gali būti labai įvairūs, pradedant prekyba, investicijomis ir baigiant žmonių, pinigų ir informacijos srautais. Rinkos ekonomikos išplitimas pasaulyje bei su tuo susijusi technologijų pažanga sukūrė palankias sąlygas nuolatiniam tarpusavio ryšių tarp pasaulio valstybių augimui **(Vilpišauskas, 2000).** Iš šių tarptautinių ryšių vienas svarbiausių ir dinamiškiausių pasaulinio ūkio globalizacijos veiksnių yra tarptautinė prekyba. Pasak Bernatonytės (2010), dabartinėmis sąlygomis nė viena šalis negali pasiekti ekonominio augimo, aktyviai nedalyvaudama tarptautinėje prekyboje.

Prekyba – tai viena iš seniausių tarptautinių santykių formų. Iš jos gaunamos pajamos ir mokesčiai šimtmečiais buvo svarbiausias šalies elito ir aukščiausios valdžios turto šaltinis. Tarptautinės prekybos sąvoka atsirado beveik tuo pačiu metu kaip ir pati prekyba (Ginevičius, 2005). Pastarųjų šimtmečių prekybą apibūdina šie bruožai (sudaryta remiantis Ginevičiumi ir kt. (2005):

1. spartus prekybos augimas (kai kurių valstybių prekyba augo greitai ar net greičiau už gamybą);
2. prekybos augimo netolygumas;
3. prekių ir paslaugų diferenciacija (iš esmės pasikeitė prekės ir paslaugos, kuriomis prekiaujama);
4. pagrindinių dalyvių pasikeitimas (kai kurių šalių nacionalinė ekonomika įsitraukė į pasaulinę prekybą kur kas intensyviau nei kitos);
5. nacionalinės ir tarptautinės rinkos skirtumai (valdžios ir rinkos santykis);
6. prekių ir paslaugų prekybos sąlygų skirtumai.

Iš šių bruožų matyti, kad tarptautinė prekyba nuo jos atsiradimo pradžios pastoviai keitėsi ir plėtėsi. Globalizacija, ekonominių bendrijų, muitų sąjungų bei organizacijų steigimas, jų plėtra įtakojo ir vis dar įtakoja ir tarptautinės prekybos plėtrą bei kaitą. Yra dvi skirtingos globalizacijos pusės, tai geroji – kuri paskatino tarptautinės prekybos plėtrą, atvėrė šalims platesnes rinkas ir suteikė vartotojams didesnį prekių ir paslaugų pasirinkimą, bei blogoji – kuri naikina šalių nacionalinius bruožus ir suverenitetą, kuri užgožia nacionalinių prekių ir paslaugų reikšmingumą. Tačiau viena yra aišku, kad be globalizacijos nevyktų ir tarptautinė prekyba, nekiltų šalių ekonomikos, negerėtų gyvenimo lygis ir nebūtų tenkinami vartotojų poreikiai. Ekonomistas Ginevičius (2005) bendru požiūriu tarptautinės prekybos reikšmę nusako šiais aspektais:

1. perteklinių vidaus rinkos prekių išvežimas ir prekių, kurių šalis negali pasigaminti įvežimas;
2. šalyje gaminamos ir išvežamos absoliutų arba lyginamąjį pranašumą turinčios prekės ir taip pasisavinamas pelnas;
3. nacionalinio ūkio veiklos efektyvumo kilimas dėl pažangių technologijų plėtros užsienio prekyboje;
4. šalies prekių ir paslaugų vartotojai įgyja daugiau galimybių rinktis ir geriau tenkinti savo poreikius;
5. plėtojamos eksporto prekes gaminančios ūkio šakos, mažinamos darbo ir kapitalo sąnaudos prekėms gaminti.

Tarptautinė prekyba yra reikšminga tuo, jog yra visiškai patenkinami vartotojų poreikiai: jie gali gauti prekę ar paslaugą, kuri nėra gaminama šalies viduje, įgyja galimybę rinktis prekę pagal savo poreikius, suteikiama galimybė rinktis pigesnę importuotą prekę. Tarptautinė prekyba reikšminga pardavėjams, kadangi ji padeda gauti didesnį pelną. Ji naudinga ir reikšminga visai šalies ekonomikai. Pavyzdžiui, Lietuvos įstojimas į Europos Sąjungą, pasak Jatuliavičienės ir kt. (2007), turėjo teigiamą įtaką užsienio prekybos apimtims didėti. 2006 m. eksportas išaugo 18,43 proc., o importas per metus 22,98 proc. Narystė ES išplėtė Lietuvos realizacijos rinkas, sudarė prielaidas užsienio prekybai didėti bei ekonomikai plėtotis.

Remiantis Perminiene ir Vengrausku (2002), tarptautinės prekybos naudos šaltiniais galima būtų įvardinti lyginamąjį pranašumą, masto ekonomiją, konkurencijos padidėjimą bei pagamintų produktų gausumą ir įvairovę (žr. 1 pav.)

Pertvarko veikiančią vidaus rinkoje natūralią monopoliją į veikiančią pasaulinėje rinkoje natūralią oligopoliją.

Esant laisvai prekybai, panaikinus muito ir kitus netarifinius barjerus, kiekvienas šalies gamintojas gali laisvai pardavinėti savo prekes kitoje šalyje, o tai leidžia gamintojui išplėsti gamybą.

Atsiranda sąlygos gaminti naujas prekes, o vartotojai gauna naują gaminių asortimentą, pagamintų pažangiausiomis technologijomis.

Priklauso nuo išteklių gausumo, prekių gamybos technologijos, darbuotojų kvalifikacijos ir meistriškumo.

**Šaltinis:** Vengrauskas, Perminienė, 2002, p. 39

1 pav. **Tarptautinės prekybos naudos šaltiniai**

Tarptautinės prekybos nauda skatina šalių tarptautinius mainus. Kiekviena šalis specializuojasi gaminti tą produktą, kurio gamyboje turi absoliutų pranašumą. Šių naudos šaltinių pasireiškimo pasekmės pavaizduotos pirmame paveiksle. Tarptautinė prekyba suteikia sąlygas masto ekonomijai vystytis, o pastaroji didina gamybos apimtis, plečia gamybą bei prekybą. Lyginamasis pranašumas pasižymi išteklių (gamybos išteklių, darbuotojų, kvalifikacijos, sugebėjimų) turėjimu ir jų panaudojimu siekiant būti pranašesniems tarptautinėje prekyboje. Šis faktorius tarptautinėje prekyboje yra labai svarbus, kadangi šalies lyginamasis pranašumas padeda būti rinkos lyderiu. Kitas tarptautinės prekybos naudos šaltinis „konkurencijos padidėjimas“, išstumia iš tarptautinės prekybos monopolijas, o tai yra naudinga tiek pirkėjui, tiek pardavėjui. Pirkėjas gauna didesnį prekių ir paslaugų pasirinkimą žemesne kaina, o pardavėjas vietą rinkoje, nors ir pakankamai konkurencingoje. Tarptautinės prekybos nauda pirkėjams pasireiškia ne tik konkurencijos padidėjimu, bet ir prekių įvairovės gausumu. Platesnė rinka, kurioje veikia daugiau pardavėjų, siūlančių vis daugiau įvairių, geresnės kokybės bei aukštųjų technologijų produkciją, suteikia galimybę pirkėjui įsigyti prekes gaminamas ne vietinėje rinkoje.

 „Užsienio prekyba yra esminis kiekvienos šalies ekonomikos augimo, užimtumo didinimo ir jos gerovės veiksnys“ (Radžiukynas, 2011, 7 psl.) Prekyba ne tik savo šalies ribose yra itin svarbus veiksnys kiekvienai šaliai. Kadangi kiekvienos valstybės likimas priklauso nuo tarptautinės prekybos, ji turi būti aiški ir paprastai vykdoma kiekvienai šaliai. Todėl, siekiant liberalizuoti prekybą ir įgyvendinti bendrą prekybos politiką buvo įsteigta Europos Bendrija (šiandien tai Europos Sąjunga). Europos Sąjunga – tai unikali ekonominė ir politinė 27 Europos šalių partnerystė. ES pusę amžiaus vyravo taika, buvo užtikrinamas stabilumas ir gerovė; ES padėjo gerinti gyvenimo lygį, joje įvesta bendra Europos valiuta ir šiuo metu laipsniškai kuriama bendroji Europos masto rinka, kurioje žmonės, prekės, paslaugos ir kapitalas iš vienos valstybės narės į kitą judėtų taip pat laisvai, kaip tos pačios šalies viduje (Pagrindinė informacija apie Europos Sąjungą, 2011). Prekių ir kapitalo laisvas judėjimas itin sustiprino tarptautinę prekybą bei padidino jos apimtis. Europos Sąjungos narės privalo laikytis tos pačios prekybos politikos, taisyklių, laikytis vienodų muitinės procedūrų ir t.t. Dėl globalizacijos vis daugiau turtingų ir neturtingų šalių patenka į pasaulinę ekonomikos sistemą ir patiria didesnę konkurenciją. Dėl šio proceso keičiasi mūsų prekybos būdai ir kasdienis gyvenimas. Tinkamai valdoma prekybos plėtra suteikia ir galimybę ekonomikai augti. Svarbiausia, kad ES ekonomika būtų konkurencinga, taip pat reikia bendrai nustatyti tarptautines taisykles (Europos Sąjungos portalas. Politikos sritys, 2011). Europos Sąjungoje siekiama, kad prekyba būtų laisvai vykdoma ir prieinama visoms šalims: turtingų ir neturtingų šalių naudai.

 Europos Sąjungos bendrai prekybos politikai kurti ir palaikyti yra išskiriami šie instrumentai:

* Tarifinės reguliavimo priemonės. Tai ES tarptautinės prekybos su trečiosiomis šalimis reguliavimo priemonės, apimančios muitų ir muitų tarifų rūšis, tarifines kvotas ir muitų suspendavimą.
* Prekybos apsaugos instrumentai. Tai apsaugos nuo nesąžiningos prekybos priemonių taikymo teisinis reglamentavimas, apimantis tyrimo procedūras ir taikytinas priemones, tokias kaip antidempingas, kompensacinių ir protekcinių muitų nustatymas ir jų taikymas.
* Netarifiniai prekybos reguliavimo instrumentai. Jie apima technines prekybos kliūtis ir sanitarines - fitosanitarines priemones, prekių eksporto ir importo muitinės procedūras, prekių kilmės taisyklių nustatymą, eksporto it importo licencijavimą bei kitus prekių importui ir eksportui taikomus apribojimus, draudimus ir specialius reikalavimus (Radžiukynas, 2011).

Narystė Europos Sąjungoje suteikia daugybę privalumų prekiaujant tarptautiniu mastu. Laisvas prekių judėjimas, muitų atsisakymas, trečiųjų šalių prekybos apribojimai, skatina tarptautinę prekybą ir gerina šalies ekonomiką. Lietuva siekdama tapti pasaulio ir Europos Sąjungos rinkos dalimi, siekdama užsiimti savo nišą šiose rinkose bei priartėti prie Europos Sąjungos šalių ekonominiu ir socialiniu lygiu, privalo skatinti ekonomikos augimą ir gyvenimo gerovės kilimą, prekiauti tarptautiniu mastu.

*Taigi, tarptautinė prekyba – tai pardavimo ir pirkimo procesas, pastoviai kintantis ir besiplečiantis, kurio metu keičiantis prekėmis ir pinigais yra tenkinami pardavėjų ir pirkėjų poreikiai, veikiama šalies bei pasaulio ekonomika. Viena su kita prekiaudamos šalys gali įsigyti užsienio prekių žemesnėmis kainomis negu gamindamos tokias pat prekes šalies viduje. Vadinasi kiekviena šalis stengiasi patirti naudą. Taip pat šalys prekiauja dėl to, kad negali pačios pagaminti prekių arba teikti paslaugų, dėl išteklių neturėjimo, arba pagamina nepakankamai produkcijos, kad galėtų ją eksportuoti. Ši prekybos priežastis yra labai aiškiai suprantama, tačiau yra ir kitas prekybos tipas. Šalys, turinčios galimybę (išteklius, žinias ir sugebėjimus), gamina prekes ir teikia tam tikras paslaugas šalies viduje, ir vis tiek importuoja jas. Šis tipas, vadinamas prekyba šakos viduje (PŠV), pasak, Sherlocko ir Reuvido (2008) yra labai įdomus ir vertas gilesnių tyrinėjimų dėl to, kad sudaro didžiąją dalį visos pasaulio prekybos. Yra išskiriama keletas priežasčių, kodėl šalis turėdama išteklius ir galimybes vis tiek importuoja automobilius, kurą, buitinę techniką, informacinių technologijų įrangą, drabužius ir maistą. Iš vienos pusės tai atrodo išteklių ir pinigų švaistymas prekių importui, o iš kitos pusės šis fenomenas vyksta dėl prekių įvairovės trūkumo, kainos ar pardavėjų siekio gauti didesnį pelną naudojant masto ekonomiją.*

* 1. Prekybos šakos viduje esmė ir reikšmė

Susidomėjimas prekyba šakos viduje išaugo apie 1960-1970 m., kuomet mokslininkai pastebėjo šį fenomeną ir nebegalėjo jo paaiškinti tradicinėmis prekybos teorijomis. Iki tol tarptautinė prekyba ir mokslas apie ją buvo aiškus ir nesudėtingas. Šalys prekiavo viena su kita produktais, kurių pagamindavo daugiau nei kitos dėl išteklių turėjimo, dėl konkurencinio pranašumo ir t.t. Specializacija padidino gamybos apimtis, o perteklius būdavo eksportuojamas ir taip augo tarptautinės prekybos vaidmuo. Prekyba vyko skirtingomis prekėmis iš skirtingų pramonių, kitaip dar vadinama prekyba tarp pramonės šakų (ang. Inter-industry trade). Ši prekyba charakterizuojama homogeninių prekių prekyba ir tobula konkurencija. Prekybą tarp pramonės šakų geriausiai paaiškina tradicinės prekybos teorijos, viena iš jų Heckerscherio – Ohlino modelis.

Tačiau atsirado ir kita prekybos rūšis - prekyba šakos viduje (ang. Intra-industry trade ), kuri nebegalėjo būti paaiškinta tradicinėmis prekybos teorijomis. Grubelis ir Loidas (1975 m., p.86) prekybą šakos viduje įvardijo, kaip „prekybą diferencijuotais produktais, kurie yra puikūs pakaitalai vieni kitiems“ (Brülhartas, 2002). Taip pat vėliau buvo išnagrinėta, kad šis prekybos tipas vyrauja tarp tokių šalių, kurių gyventojų vidutinės pajamos yra panašios bei kurių paklausos modeliai yra labai artimi (Wielanderis, 2006). Kitais žodžiais tariant, vyko prekyba tarp labai panašių (artimų) šalių labai panašiomis prekės (tos pačios pramonės šakos). Šis prekybos tipas yra pastoviai augantis ir sudaro šiuo metu apie vieną ketvirtadalį visos tarptautinės prekybos apimties (Krugmanas ir Ostfeldas, 2009).

Bernatonytė (2007) pritaria, kad prekyba šakos viduje vyrauja tarp šalių, kurios yra panašios kapitalo ir darbo santykiu bei prideda dar vieną aspektą: prekyba šakos viduje vyksta tarp šalių panašiu kvalifikacijos lygiu (arba kaip teigia, autoriai Krugmanas ir Ostfeldas (2009) panašiais sugebėjimais ir įgūdžiais). Taigi, šis prekybos tipas yra dominuojantis tarp šalių su panašiu bendru išsivystymo lygiu. Jei šalies pramonė panaši kapitalo, darbo lygiu su užsienio šalies pramone, tai vyks smulki prekyba tarp pramonės šakų ir prekyba šakos viduje. Pastaroji bus dominuojanti, nes dar ir paremta masto ekonomija. O jei kapitalo ir darbo lygiai labai skirsis, negalės vykti prekyba šakos viduje. Tada prekyba bus paremta lyginamuoju pranašumu (Krugmanas ir Obstfeldas (2009). Nauda iš prekybos gaunama didelė, kai vyrauja gamybos masto ekonomija, o produktai labai diferencijuoti. Gamindama nedaug įvairių rūšių prekių, šalis gali gaminti kiekvienos didesnę apimtį su mažesniais kaštais ir aukštesniu darbo našumu. Tuo metu yra patenkinami visų tarptautinės prekybos dalyvių poreikiai: vartotojai gauna didesnį pasirinkimą prekių, iš šalies viduje gaminamų ir importuojamų prekių; pardavėjai praplečia rinkos ribas, sumažina gamybos kaštus ir gauna didesnį pelną; šalies ekonomika kyla dėl eksporto didėjimo ir bendro vidaus produkto augimo.

Daugelis autorių (Krugmanas ir Ostfeldas (2009); Marreewijkas (2002); Markusenas ir kt. (1995)) prieš pradėdami nagrinėdami prekybos šakos viduje modelius ir teorijas, išskiria priežastis, kodėl apskritai šis prekybos tipas išsivystė, kodėl jis vyksta. Priežastys (žr. 2 pav.), dėl ko yra vykdoma prekyba šakos viduje:

2 pav. **Priežastys, kodėl vykdoma prekyba šakos viduje**

Pirmiausia prekyba yra vykdoma dėl didesnio pelno siekimo. Tarptautinė rinka pardavėjams yra patraukli tuo, jog joje daugiau potencialių pirkėjų, nei vietinėje rinkoje. Įmonė gamindama vienos pramonės šakos produkciją ir pardavinėdama ją vietinėje rinkoje negali sulaukti tokio didelio pelno, kaip tarptautinės kompanijos. Žinant jog klientai turi įvairių poreikių, norų, skirtingus skonius, sunku yra aptarnauti visą dominančią rinką. Todėl prekyba šakos viduje pasižymi masto ekonomijos efektu. Užuot gaminusi mažai kiekvienos rūšies prekių įvairiose šakose, kiekvienai šaliai naudingiau specializuotis gaminti tam tikras prekes. Taip yra sutaupomi kaštai prekių gamybai, o prekyba šakos viduje praplečia rinkos ribas, surasdama daugiau potencialių pirkėjų.

Dar viena priežastis, įtakojusi prekybą šakos viduje – prekių diferenciacija. Prekės diferencijavimo koncepcija - suteikimas prekei skirtingų ypatumų, patenkinant kuo įvairesnius vartotojų norus. Pasak Krugmano (2000), kuo mažiau yra diferencijuota prekių grupė, tuo turi būti panašesnės šalys (savo gamybos veiksniais), norint, kad tarptautinė pramonės šakos vidinė prekyba būtų pelninga ir naudinga. Vadinasi, prekių diferenciacija prekybai šakos viduje yra labai svarbi. Prekybos šakos viduje dėka vartotojas norėdamas gauti kuo įvairesnes tos pačios šakos prekes, su įvairiomis tos prekės savybėmis, jas laisvai gaus, nes vyks prekyba tarp dviejų šalių skirtingomis, diferencijuotomis prekėmis.

Kita priežastis, dėl ko vyksta prekyba šakos viduje yra transportavimo kaštų taupymas. Daugelio produktų kaina yra glaudžiai susijusi su gabenimo išlaidomis. Kaip pavyzdį galime naudoti ypač sunkių ir didelių gabaritų prekes. Tai pat ne išimtis ir prekių gabenimas, kuris yra įtakotas nepatogios geografinės padėties. Todėl dvi geografiškai artimos šalys, arba priklausančios tai pačiai ekonominei bendrijai patirs mažiau transportavimo kaštų ir dėl to turės didesnį prekybos intensyvumą. Taigi, žvelgiant į prekybos šakos viduje išsivystymo priežastis iš pardavėjo pusės, akivaizdu, jog pelno ir naudos siekimas pasinaudojant masto ekonomija, transportavimo kaštų taupymu, rinkos praplėtimu ir produktų diferenciacija, skatina prekybos šakos viduje vystimąsi ir augimą.

Prekyba šakos viduje svarbi ne tik pardavėjams ar visai šalies ekonomikai bet ir pirkėjams. Be jų apskritai jokia prekyba negalėtų vykti. Taigi atsižvelgiant į priežastis, kurias iškėlė pirkėjai, matyti, kad kliento poreikių tenkinimas viena iš svarbiausių priežasčių, įtakojusių prekybos šakos viduje vystimąsi. Pasak, Markusen (1995) pirkėjo poreikiai yra įvairūs, jie pasireiškia noru turėti kuo įvairesnių tos pačios pramonės šakos prekių, jam svarbu atrasti idealią prekę. Jeigu pirkėjai neranda jam reikiamos prekės vietinėje rinkoje, jis jos ieško užsienyje. Šių priežasčių įtakota suaktyvėjo prekyba šakos viduje. Globalizacija keičia ne tik pasaulį ir jo ekonomines, bet ir socialines sritis, šiuo atveju pirkėją. Kasdien keičiasi pirkėjų požiūris, skonis, norai. Jeigu anksčiau buvo vertinama nacionalinė produkcija, dabar klientas dairosi į platesnes rinkas. Pirkėjas renkasi kitos šalies prekę (tos pačios pramonės šakos) dėl kelių priežasčių: pirmiausia, dėl savybių, kurių nacionalinė prekė neturi: techninės savybės, stilius, naujausios technologijos; taip pat dėl prekinio ženklo, kuris kartais žymi aukštos kokybės gaminį, o kartais yra tiesiog prestižas. Pirkėjui taip pat visada yra svarbi ir kaina. Prekė, pagaminta užsienyje gali būti pigesnė, todėl ir patrauklesnė pirkėjui. O prekės kainą įtakoja, kaip jau minėta aukščiau šiame skyriuje, masto ekonomija, specializavimasis vienoje srityje, transporto kaštų taupymas, taip pat ir išteklių turėjimas.

Kita priežastis, įtakojusi prekybą šakos viduje, prekių sezoniškumas. Ši prekyba pasireiškia tarp dviejų, geografiškai nutolusių, bet artimų ekonomiškai (PŠV vyksta tarp glaudžiai susijusių tiek ekonominiu, tiek kapitalo-darbo lygiu) šalių (Bernatonytė, 2007). Sezoniškumas pasireiškia tik specifinėse pramonės šakose, labiausiai maisto. Pavyzdžiui, šalyje A ruduo ir nuimtas mandarinų derlius, o šalyje B – vasara ir mandarinai dar neprinokę. Taigi šalis A eksportuoja savo gaminius šaliai B, o po kelių mėnesių, kai jau šalyje A nebebus produkcijos importuos ją iš šalies B. Abipusė dviejų krypčių prekyba pasiteisins, tik ji vyks ne tuo pačiu metu. Tačiau tai vis tiek bus prekyba šakos viduje. Taip bus patenkinti vartotojo poreikiai, gauti tokią prekę, kurios negali suteikti vietiniai šalies pardavėjai.

Tačiau prekybą šakos viduje lemia ne tik pardavėjų ar pirkėjų norų ir poreikių tenkinimas, pelno siekimas ir t.t. Prekybą veikia ir pačios šalies prekybininkės ekonominiai veiksniai, tokie kaip ekonominis išsivystymo lygis, ekonominė integracija, prekybos barjerai.

*Ekonominis išsivystymas.* Jis lemia prekybą dviem būdais: ekonominio išsivystymo lygiu ir ekonominio išsivystymo skirtumu tarp šalių. Aukštas ekonominis išsivystymo lygis lemia aukštą PŠV indeksą, o tai reiškia intensyviai vykstančią prekybą šakos viduje. Ekonomiškai išsivysčiusios šalys turi daugiau pajėgumų vystyti ir gaminti diferencijuotus produktus. Taip ir vartotojai, gyvendami aukšto ekonomiškai išsivystymo lygio šalyje, gali ir nori pirkti daugiau diferencijuotų produktų. Dažniausiai naudojamas kintamasis, padedantis nustatyti ekonominį išsivystymo lygį – bendras vidaus produktas vienam gyventojui (BVP/ 1 gyventojui). Kraštutiniu atveju, prekybos pramonės viduje intensyvumas bus didžiausias, kai dvi prekybos šalys yra identiškos ir ekonomine plėtra ir rinkos dydžiu. Dėl to, šie ekonominės plėtros veiksniai gali būti naudojami fiksuoti kiekvienos šalies ekonominio išsivystymo lygį, arba nustatyti dviejų šalių ekonominio išsivystymo lygio vidurkį (Andresenas, 2003). Kuo didesnis BVP vienam gyventojui, tuo prekyba šakos viduje bus didesnė.

*Rinkos dydis.* Jis taip pat labai susijęs su prekybos šakos viduje vystimusi. Kadangi prekyba šakos viduje siejama su meile prekių įvairovei, vadinasi didesnės rinkos turi daugiau potencialo didinti prekių diferenciaciją. Pasak Stone ir Lee (1995), kuo didesnė šalis ir jos rinka, tuo didesnės galimybės pasiekti gamybos masto efektą, o tuo pačiu ir padidinti prekybos šakos viduje apimtis. Norint išmatuoti šalies ekonominį išsivystymo lygį, naudojamas BVP rodiklis. Jis yra naudojamas nustatant daugelį veiksnių. Šiuo atveju, naudojamas Balassa (1986) modifikuotas indeksas, padedantis nustatyti rinkos dydį.

*Geografinis artumas.* Pasak Andreseno (2003) geografinį artumą galima įvertinti trimis veiksniais:

* Transportavimo išlaidos. Pasak Stone ir Lee (1995), prekyba šakos viduje yra neigiamai koreliuota su vidutiniu geografiniu atstumu tarp prekiaujančių šalių. Tai reikia, kad geografinis atstumas yra natūralus prekybos barjeras, kuris be išimties įtakoja ir prekybą šakos viduje. Taigi, dvi geografiškai artimos šalys prekiaudamos patiria mažesnes transportavimo išlaidas, dėl to prekyba vyksta aktyviau būtent tarp šių dviejų šalių.
* Kultūriniai panašumai. Dviejų panašių šalių gyventojai turi dažniausiai panašius įpročius, skonius ir vertybes. Pavyzdžiui Lietuvos ir Latvijos gyventojų kultūriniai skirtumai beveik nepastebimi, o Lietuvos ir Kinijos piliečių - akivaizdūs.
* Dvi geografiškai artimos šalys turės panašius resursus, todėl daugiau veiks panašiose pramonės šakose, kas, savo ruožtu skatins prekyba vienodais produktais.

Geografinis, kultūrinis, istorinis ir kalbinis artumas itin skatina ekonominį ir socialinį bendradarbiavimą bei sėkmingą regiono plėtrą.

*Ekonominė integracija.* Taiekonominio gyvenimo internacionalizacijos forma, valstybių ekonominis bendradarbiavimas pagal suderintą tarpvalstybinę ekonominę politiką (Navickas, 2005). Šie santykiai tam tikrais klausimais pranoksta sutartinius, dvišalius įsipareigojimus. Dažniausiai integraciją sąlygoja priežastys, susijusios su gamybinių jėgų raida: didėja naujų rinkų poreikis, įmonės perauga nacionalinių rinkų ribas, prekybos politikos liberalizavimas (dirbtinių barjerų prekybai ir investicijų judėjimui pašalinimas). Analizuojant ekonominę integraciją, mėginama įvertinti jos poveikį valstybių narių ir trečiųjų šalių gerovei. Nuo pasiekto integracijos lygio priklauso gerovės efektai, kurie gali būti: vartojimo, prekybos, konkurencijos, augimo. Pasak Andreseno (2003), Kikucki et al (2005), kadangi ekonominė integracija dažniausiai, nors ir ne visada, apjungia kultūriškai panašias šalis, tai lemia ir didesnę prekybą šakos viduje.

*Prekybos barjerai.* Prekybos kliūtys, pavyzdžiui, vidutinis tarifų lygis, tarifų nelygybė trukdo apskritai tarptautinei prekybai vystytis, o prekybai šakos viduje ypatingai. Netarifiniai prekybos barjerai – tai įvairios priemonės, kurios draudžia arba riboja prekių importą arba eksportą. Pagal Pasaulio Prekybos Organizacijos (toliau tekste PPO) siūlymus sąvoka „draudimas“ reiškia nacionalinius teisės aktus, kuriais nustatomas absoliutus draudimas importuoti, eksportuoti arba gabenti tranzitu tam tikras prekes. Sąvoka „apribojimai“ reiškia nacionalinius teisės aktus, kuriais nustatomas reikalavimas pateikti ir sankcionuoti prašymą ar kitą nei muitinės tikslams skirtą dokumentą kaip išankstinę tam tikrų prekių importo, eksporto ar tranzito sąlygą. Ekonominiai draudimai ir apribojimai taikomi tik ekonominiu pagrindu. Minėti draudimai ir apribojimai visų pirma apima priežiūros arba apsaugos priemones ir kiekybinius apribojimus (Lietuvos muitinė, 2011). Šie apribojimai stabdo ne tik visą tarptautinę prekybą, bet ir prekybą šakos viduje. Kuo mažesni prekybos barjerai, tokie kaip muitai, importo eksporto kvotos, abipusis dempingas, tuo pramonės šakos vidinė prekyba yra linkusi didėti.

*Prekybos rūšis, kai prekyba vyksta tarp dviejų šalių tos pačios pramonės šakos produktais, vadinama prekyba šakos viduje. Visada buvo aišku, kodėl vykta prekyba tarp pramonės šakų: čia vyrauja lyginamasis pranašumas, kuris pasireiškia išteklių turėjimu ir gamybos didinimu dėl šio pranašumo. O kadangi viena šalis negali pagaminti vienos ar kitos prekės savo viduje dėl išteklių neturėjimo, todėl ji yra priversta importuoti. Tačiau, kodėl vyksta prekyba šakos viduje lyginamojo pranašumo teorija nebegali paaiškinti šio fenomeno. Šis prekybos tipas pagrįstas prekių diferenciacija ir masto ekonomijos efektu apima net ketvirtadalį visos pasaulio prekybos. Prekyba šakos viduje vyrauja tarp panašių šalių ekonominiu išsivystymu, dydžiu, geografiniu artumu, vartojimo kultūra. Prekyba tarp panašių šalių vyksta kaip draugystė, kuri padeda šalims tenkinti vietinių rinkos dalyvių norus: prekių įvairovės didinimas, sezoniškų prekių gavimas, pelno gavimas dėl prekių diferenciacijos ir masto ekonomijos.*

* 1. Lietuvos užsienio prekybos tendencijų analizė

Lietuva šiandien yra Europos Sąjungos narė. Prieš įstojimą į ES buvo daug nerimo, ar Lietuvos verslas atlaikys konkurencinį didžiulės ES vidaus rinkos spaudimą. Atlikti tyrimai parodė, kad 2004-2006 metais Lietuvos dalyvavimo ES vidaus rinkoje nauda net viršijo struktūrinės paramos naudą ir siekė beveik 2 papildomus BVP augimo procentinius punktus kasmet. Lietuvai tapus ES nare, kuomet buvo atverta bei išplėtota europinė prekių rinka, išaugo eksportas, padidėjo ir žemės ūkio subjektų pajamų lygis ir stabilumas, investicinis potencialas bei konkurencingumas vidaus ir užsienio rinkose, paspartėjo ūkių modernizacijos, kooperacijos procesai. Žemės ūkio sektorius įgijo galimybių konkuruoti tarptautiniu mastu (Internetinė svetainė euro.lt). Taigi narystė Europos Sąjungoje Lietuvai atnešė daug naudos, tokios kaip: laisvas prekių judėjimas, išaugęs eksportas, užsienio investicijos.

Lietuva taip pat priklauso Pasaulio prekybos organizacijai. Narystė PPO Lietuvos prekybai teikia stabilumo ir patikimumo, o tai itin svarbu Lietuvos prekybos partneriams bei investuotojams, taip pat skatina eksporto plėtrą – stiprina konkurenciją bei gerina verslo sąlygas. Narystė PPO turi didelės įtakos Lietuvos prekybos politikai, nes būtina užtikrinti tik tokias prekybos priemones, kurios atitinka organizacijos reikalavimus, bei teikia galimybę derėtis dėl palankesnių prekybos sąlygų su kitomis šalimis, taip pat sudaro prielaidas Lietuvai dalyvauti darant įtaką pasaulinės prekybos procesams. Taip šalis sparčiau integruojasi į pasaulio ekonomiką. PPO prekybos taisyklės taikomos užsienio, vidaus prekybai ir su ja susijusioms kitoms ūkio sritims. Jų tikslas – gerinti ir skaidrinti verslo sąlygas. PPO taip pat nustatė principus, koks turi būti muitinis įvertinimas, licencijavimo procedūros, prekių kilmės įvertinimas, sanitarijos ir fitosanitarijos priemonių, standartų, techninių reglamentų taikymas, kaip turi būti taikomi mokesčiai, ypač netiesioginiai, taip pat intelektinės nuosavybės teisių apsaugos reikalavimus (Grigaitytė, 2003). Pasaulio prekybos organizacijos nubrėžtas tikslas – liberalizuoti pasaulinę prekybą, įgyvendinamas ir Lietuvoje.

Lietuvos narystė šiose organizacijose itin veikia šalies ekonomiką, importo ir eksporto rodiklius. Remiantis 27 –uoju Lietuvos ekonomikos tyrimu, atliktu Lietuvos laisvosios rinkos instituto 2011 vasario mėn., Lietuvos ekonominė situacija atrodo sekančiai.

Statistikos departamento duomenimis, 2009 m. Lietuvos BVP kritęs beveik 15 proc., 2010 m. paaugo 1,4 proc. Statistikos departamentas skelbia panašią rodiklio reikšmę, jo duomenimis, Lietuvos BVP 2010 m. augo 1,3 proc.



**Šaltinis:** LR Statistikos departamentas, 2011

3 pav. **Lietuvos BVP dinamika**

Iš trečiojo paveikslo matyti, kad BVP po įstojimo į Europos Sąjungą (t.y. nuo 2004 metų) augo tačiau tik iki 2007 m. Prasidėjusi pasaulio ekonominė recesija sudavė stiprų smūgį šalių ekonomikoms, o šiuo atveju ir Lietuvos BVP rodikliui. 2009 metais metais buvo užregistruotas rekordinis BVP kritimas per pastarąjį dešimtmetį, net 12 procentinių punktų. Pasak, Lapėnienės (2009), didžiausią įtaką BVP kritimui turėjo dukart pakelti pridėtinės vertės mokesčiai ir triskart didinti akcizai. Prie infliacijos didėjimo Lietuvoje, pasak Statistikos departamento, labiausiai prisidėjo alkoholio ir tabako prekių bei transporto paslaugų akivaizdus pabrangimas. Tačiau jau nuo 2009 iki 2010 m. BVP rodiklis po truputį kilo.

2010 m. Lietuvos ekonomika augo, tačiau nedarbo lygis Lietuvoje nemažėjo. Statistikos departamento duomenimis, 2010 m. pabaigoje nedarbo lygis šalyje siekė 16,8 proc. Paskutinį kartą Lietuvoje toks aukštas nedarbo lygis buvo užfiksuotas 2001 m.



**Šaltinis:** LR Statistikos departamentas, 2011

4 pav. **Nedarbo lygio Lietuvoje kitimas**

Prognozuojama, jog 2011 m. nedarbo lygis šalyje sumažės beveik 2 proc. punktais, tačiau išliks aukštas. 2011 m. pabaigoje darbo neturės apie 15 proc. jo ieškančių darbingo amžiaus asmenų.

Rinkos dalyvių vertinimais, vartojimo prekių ir paslaugų kainos 2010 m. vidutiniškai augo 3,2 proc. Prognozuojama, jog kainų augimas spartės 2011 m. Tyrimo duomenimis, vartojimo prekių ir paslaugų kainos 2011 m. pabaigoje bus paaugusios 4,3 proc.



**Šaltinis:** LR Statistikos departamentas, 2011

5 pav. **Lietuvos vartojimo prekių kainų pokyčiai**

***Importas ir eksportas.*** Lietuva 2010 m. jautė didžiųjų eksporto rinkų atsigavimą, augantis eksportas bent iš dalies atsvėrė sumažėjusią vidaus rinkos paklausą. Spartus eksporto augimas prognozuojamas ir 2011 m. Rinkos dalyvių vertinimais eksportas 2010 m. augo net 17 proc. Kiek lėčiau augo importas – apie 14 proc.



**Šaltinis:** LR Statistikos departamentas, 2011

6 pav. **Lietuvos užsienio prekybos dinamika**

Remiantis Lietuvos ekonomikos tyrimo rezultatais, užsienio prekybos augimas Lietuvoje bus spartus ir 2011 m. Prognozuojama, jog tiek importas, tiek eksportas Lietuvoje 2011 m. augs apie 13 proc. Rinkos dalyviai kiek kilstelėjo užsienio prekybos augimo prognozę 2011-iems metams. Praeitų metų rugsėjo mėnesio duomenimis, importo ir eksporto augimo prognozė siekė 11 proc.

 **Šaltinis:** LR Statistikos departamentas

7 pav. **Lietuvos užsienio prekybos balansai, tūkst. Lt**

Tolimesniam užsienio rinkų, į kurias orientuojamas Lietuvos eksportas, augimui įtakos turi keletas veiksnių. Iki šiol didelį poveikį Lietuvos eksporto rinkoms daro valstybių vykdoma ekonomikos skatinimo politika. Jai nustojus veikti, šių šalių paklausa gali vėl sumažėti, o tai turėtų neigiamas pasekmes ir Lietuvos eksportui bei ekonomikos augimui. Lietuvos eksportui į Europos valstybes ateityje įtakos turės tolimesnė bendrosios žemės ūkio politikos kryptis bei tai, kaip Europos šalims pavyks išspręsti valstybės skolos problemas (LR Statistikos departamentas, 27 –oji Lietuvos ekonomikos analizė).

Nagrinėjant Lietuvos prekybą šakos viduje svarbu išanalizuoti pagrindines Lietuvos užsienio prekybos partneres šalis bei prekybos apimtis su jomis. Skaičiavimams ir analizei bus naudojami 2006 m. - 2010 m. duomenys. Šie metai puikiai parodo šalies dabartinę prekybos situaciją: po įstojimo į Europos Sąjungą buvo praėję 2 metai (Lietuva ES nuo 2004 m.), ekonominės krizės, kuri prasidėjo 2008 m., išgyvenimas bei atsigavimas, praėjus 2 metams po jos.

Lietuvos užsienio prekybos svarbiausios partnerės (LR statistikos departamentas, 2006-2010 m.). Diagrama parengta pagal LR Statistikos departamento pateiktus duomenis (žr. 1 priedą).

**Šaltinis:** sudaryta pagal LR Statistikos departamento duomenis

 8 pav. **Lietuvos eksportas pagal valstybes, 2006 - 2010 m., proc**.

Iš pateiktos diagramos matyti, kad Lietuva daugiausiai eksportuoja į Rusiją. Eksportas į šią šalį sudaro apie 13 proc. viso Lietuvos eksporto. Kitos šalys sudaro po mažesnę dalį viso Lietuvos eksporto. Penkerius metus Lietuva daugiausiai eksportavo į Rusiją, Latviją, Vokietiją, Estiją ir Lenkiją. Estija ir Lenkija kelis metus keitėsi 4 ir 5 vietose.

Iš 9 pav. matyti, kad kasmet eksporto apimtys mažėjo (žr. 9 pav.). Didžiausios eksporto apimtys į Rusiją, bei į kitas šalis buvo 2008 metais.

**Šaltinis:** sudaryta pagal LR Statistikos departamento duomenis

9 pav. **Lietuvos eksportas pagal valstybes, 2006 - 2010 m., mln. Lt**

Matuojant eksporto apimtis į bendrijas, pagal 2010 m. sausio–rugpjūčio mėn., didžiausią Lietuvos eksporto dalį sudaro eksportas į Europos Sąjungos dalis (*61,6 proc.*), tada NVS šalys (*25,6*) ir ELPA (*3,0*). Nors ir Lietuva priklauso Europos Sąjungai, vis tiek jos didžiausias eksportas vykdomas į Rusiją, o ne į kurią nors Europos Sąjungos šalį. Nors visos kitos, didžiausios Lietuvos eksporto partnerės yra kaip tik iš ES.

Lietuva daugiausiai importuoja iš Rusijos, Vokietijos, Lenkijos, Latvijos ir Nyderlandų. Iš pateiktos diagramos matyti, kad Rusija Lietuvai yra svarbiausia importo partnerė, importas iš Rusijos sudaro apie ketvirtadalį viso Lietuvos importo.

**Šaltinis:** sudaryta pagal LR Statistikos departamento duomenis

10 pav. **Lietuvos importas pagal valstybes, 2006 - 2010 m., proc.**

**Šaltinis:** sudaryta pagal LR Statistikos departamento duomenis

11 pav**. Lietuvos importas pagal valstybes, 2006 - 2010 m., mln. Lt**

Lyginant šalis ir pagal metus, Lietuva daugiausiai importavo iš Rusijos 2008 metais. 2009 ir 2010 metais importas iš Rusijos sumažėjo. O kaip matyti iš 10 pav. (žr. 10 pav.), tais pačiais metais truputį daugiau Lietuva importavo iš Latvijos ir Nyderlandų, nei anksčiau.

Pagal šalių bendrijas, daugiausiai Lietuva importuoja iš Europos Sąjungos valstybių (2010 m. sausio–rugpjūčio mėn. duomenimis *56,0 proc.*), iš NVS narių (*36,0 proc.*), iš ELPA valstybių Lietuva importuoja labai nedaug – bendrą importą sudaro tik apie 0,6 proc.

Taigi, Lietuvos užsienio prekybos partnerės yra beveik tos pačios tiek importe tiek eksporte. Todėl toliau tyrime bus naudojama 6 svarbiausių prekybos partnerių duomenyse Rusijos, Vokietijos, Lenkijos, Latvijos, Estijos ir Nyderlandų.

Lietuvoje, kaip ir kitose šalyse, produktai yra klasifikuojami pagal tam tikrą kombinuotąją nomenklatūrą. Kombinuotoji nomenklatūra buvo sukurta vadovaujantis [Tarybos reglamentu (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo](http://eur-lex.europa.eu/LexUriServ/LexUriServ.do?uri=CONSLEG:1987R2658:20000101:LT:PDF). Ji yra kasmet atnaujinama ir paskelbiama Europos Sąjungos oficialiajame leidinyje. 2011 m. ES taikoma Kombinuotosios nomenklatūros versija, patvirtinta 2010 m. spalio 5 d. [Komisijos reglamentu (EB) Nr. 861/2010](http://www.cust.lt/mport/failai/teisine_informacija/teises_aktai/ES_teises_aktai/R0861_2010_20101005_LT.pdf). Kombinuotąja nomenklatūra remiamasi apskaičiuojant importo (eksporto) muitų bei mokesčių dydį ir kaupiant Bendrijos prekybos statistikai naudojamus duomenis apie prekes (LR Muitinė).

2010 m. Lietuva daugiausiai eksportavo šių pramonės šakų produkciją:

**Šaltinis:** sudaryta pagal LR Statistikos departamento duomenis

12 pav. **Lietuvos eksportas pagal prekių grupes, 2010 m.**

Didžiausią Lietuvos eksporto dalį sudaro mineraliniai produktai, į kuriuos įeina mineralinis kuras, mineralinės alyvos ir jų distiliavimo produktai; bituminės medžiagos; mineraliniai vaškai. Antroje vietoje - žemės ūkio ir maisto produktai. Į šią produktų grupę įeina pienas ir pieno produktai; paukščių kiaušiniai; natūralus medus; gyvūninės kilmės maisto produktai, nenurodyti kitoje vietoje, augalinės kilmės produktai, maisto pramonės liekanos ir atliekos; paruošti pašarai gyvūnams.

**Šaltinis:** sudaryta pagal LR Statistikos departamento duomenis

13 pav. **Lietuvos eksportas pagal prekių grupes, 2010 m.**

Lietuva daugiausiai importuoja kaip ir eksportuoja mineralinių produktų bei žemės ūkio ir maisto produktų. Mineralinių produktų Lietuva importuoja daugiau nei importuoja, žemės ūkio ir maisto – atvirkščiai – importuoja mažiau, nei eksportuoja.

Lietuvos narystė Europos Sąjungoje turėjo ir turi daug įtakos šalies ekonomikai. BVP augimas nuo 2004 m. iki 2008 m. 2 procentiniais punktais (žr. 3 pav.). Nedarbo lygio kritimas tuo pačiu laikotarpiu 6 procentiniais punktais. Pasaulinė ekonomikos krizė sustabdė Lietuvos ekonomikos rodiklių gerėjimą. Nagrinėjant tarptautinės prekybos naudą Lietuvos ekonomikai, matyti, kad narystė Europos Sąjungoje suaktyvino Lietuvos užsienio prekybą, kuri turėjo įtakos BVP augimui.

*Tarptautinės prekybos reikšmė šalies ekonomikai akivaizdi. Šiandien šalis negali gyvuoti nevykdydama tarptautinės prekybos. Bendro vidaus produkto augimas tiesiogiai priklauso nuo šalies eksporto mastų. Tarptautinė prekyba, kuri yra skirstoma į dvi rūšis: prekyba tarp pramonės šakų ir prekyba šakos viduje, yra būtina šalies gyvavimo priemonė. Apie ketvirtadalį visos pasaulio prekybos vyksta šakos viduje (kai šalys prekiauja tarpusavyje tos pačios pramonės šakos produkcija). Prekybai šakos viduje vystytis turi įtakos šalių panašumas, kuris pasireiškia: panašiu ekonominiu išsivystymo lygiu; kultūriniais panašumais; ekonomine integracija arba kitaip priklausymu tai pačiai ekonominei bendrijai, muitų sąjungai ar kitai tarptautinei organizacijai; geografiniu artumu; rinkos dydžiu. Kuo šalys panašesnės, tuo aktyviau vyksta prekyba šakos viduje. Todėl ir svarbiausios Lietuvos prekybos partnerės yra būtent Latvija, Estija, Lenkija, Vokietija ir Nyderlandai-kurios visos priklauso Europos Sąjungai. Joms nėra taikomi muito mokesčiai, Baltijos šalys panašios savo ekonominiu išsivystymo lygiu ir kultūra. Prekyba su Rusija – vykdoma nuo seno, kurią lemia prekyba naftos produktais, be to ES 1994 m. pasirašė ES ir Rusijos „Partnerystės ir bendradarbiavimo susitarimą“, kuris įsigaliojo 1997 metų gruodžio mėnesį.*

PREKYBOS ŠAKOS VIDUJE METODOLOGINIAI PAGRINDAI

Prekybos šakos viduje teorinė analizė atskleidė, kad šis prekybos tipas vyrauja tarp panašių šalių savo ekonominiu ir kultūriniu lygmeniu, dėl ekonominės integracijos. Šis prekybos tipas yra svarbus Lietuvai, o ir visai pasaulio ekonomikai. Prekybos šakos viduje reikšmingumą galima nustatyti atlikus įvairių indeksų, tokių kaip Grubelio-Loido, Aquino ar Bergstrando indeksų, skaičiavimus, kurie parodo kaip prekyba šakos viduje veikia, kaip stipriai, kokia pramonės šaka yra aktyviausia. Tačiau pirmiausia, svarbu išnagrinėti įvairių ekonomistų siūlomus prekybą šakos viduje aiškinančius modelius. Kad būtų galima geriau išsiaiškinti Lietuvos atvejį, siekiama pirmiausia išnagrinėti prekybos šakos viduje veikimo principus: kokiomis sąlygomis vyksta prekyba, kaip yra diferencijuojama prekyba, kas skatina ir kas slopina šį prekybos tipą vystytis.

* 1. Prekybos šakos viduje modeliai

1960 – 1970 m. atlikti įvairūs tyrimai bei empiriniai skaičiavimai parodė, kad egzistuoja dar viena prekybos rūšis – prekyba šakos viduje, kuri turi potencialų augimą pasaulio mastu. Pirmieji šią rūšį pradėjo nagrinėti Verdoono (1960) ir Balassa (1966). O po 15 metų, šie tyrinėjimai ir analizė jau buvo paminėti mokslinėje literatūroje, kuomet Grubelis ir Loidas (1975) paskelbė savo tyrinėjimų medžiagą, priežastis, paaiškinančias, kodėl išsivystė ši prekyba bei prekybos šakos viduje indekso (PŠVI) skaičiavimus. Ekonomistas Marrewijkas (2002) pažymi, kad šis naujas prekybos tipas netgi stipriai sutrikdė ekonomistus bei mokslininkus, kadangi, iki tol tarptautinės prekybos sistemą buvo galima aiškinti lyginamojo pranašumo teorija (paremta Ricardiano technologijų pranašumo ar Hescherio - Ohlino gamybos veiksnių santykio teorijomis), tačiau dabar prekybos šakos viduje atvejo ši teorija nebepaaiškina. Ricardiano ir Hescherio - Ohlino modeliuose šalis tuo pačiu metu tikrai neimportuotų ir neeksportuotų tos pačios pramonės šakos produkto (Carbaughas, 2008).

Davidas Ricardo (1817) pateikė standartinę prekybos teoriją - dabar vadinamąją ***lyginamojo pranašumo teorija***. Lyginamojo pranašumo teorijos dėsnis teigia, „kad jeigu šalys specializuojasi gaminti tokias prekes, kurių jos gali pagaminti palyginti mažesniais kaštais negu kitos šalys, tai prekyba naudinga abiem šalims, neatsižvelgiant į tai, kad vienoje iš jų gamyba yra absoliučiai efektyvesnė negu kitoje“ (Bernatonytė, 2010, p. 34). Pagal lyginamojo pranašumo teoriją, tarptautinė specializacija ir laisvoji prekyba leidžia šalims vartoti daugiau negu jos pagamina. Šalys, negaminančios tam tikrų prekių dėl gamtinių ir kitų išteklių stokos, gali jų įsigyti kitose šalyse. Pagal šią teoriją, Rikardo teigimu, prekyba yra naudinga kiekvienai iš dviejų prekiaujančių tarpusavyje šalių, net jeigu nei viena iš jų neturi absoliučiojo konkrečių prekių pranašumo.

***Heckscherio–Ohlino modelis*** (švedų ekonomistų Eli Heckscherio ir Bertilo Ohlino) aiškina prekybos principus tarp tokių šalių, kurios turi tas pačias technologijas ir turi tos pačios kokybės produktyvius gamybos veiksnius (Ruffinas, 1999). Jų modelis rodo, kad kiekviena šalis eksportuoja tas prekes, kurių gamyba suvartoja palyginti gausių toje šalyje išteklių, ir importuoja tas prekes, kurių gamybai daugiau suvartojama palyginti nepakankamų toje šalyje išteklių. Ekonomistų požiūriu, lyginamojo pranašumo skirtumai aiškinami šalių apsirūpinimo gamybos veiksniais ir veiksnių, reikalingų vienoms ar kitoms prekėms pagaminti, santykių skirtumais (Benatonytė, 2010).

 Tačiau prekyba šakos viduje, nepasižymi lyginamuoju pranašumu ar gamybos veiksnių skirtumu tarp šalių, kadangi prekyba vyksta tos pačios pramonės šakos prekėmis. Kadangi prekybos šakos viduje nebuvo galima paaiškinti šiais modeliais, todėl turėjo būti sukurti nauji – alternatyvieji modeliai.

Balassa (1966) atrado, kad prekybos apimtys smarkiai išaugo ir kad šis padidėjimas daugiausia yra įtakotas diferencijuotų produktų mainų toje pačioje pramonės šakoje (Salvadore, 2004). Balassa pastebėjimai buvo tik konstatuojantys, tačiau nepaaiškinantys prekybos šakos viduje veikimo priežasčių. Kadangi prekybos šakos viduje reikšmingumas pasaulinėje ekonomikoje vis didėjo, formavosi vis daugiau teorinių bazių, bandančių paaiškinti, kodėl dvi identiškos šalys prekiauja panašiais produktais, tenkinančiais tuos pačius vartotojų poreikius.

Alternatyviosios teorijos, tokios kaip Branderio ir Krugmano abipusio dempingo modelis ar Lankasterio modelis (Bernatonytė, 2010), aiškina, kad monopolinė konkurencija ir gamybos masto sąlygojama ekonomija skatina prekybą šakos viduje tarp panašių šalių su vienodomis galimybėmis, vartotojų skoniais ir prioritetais, kadangi sukuria papildomus gamybos specializacijos stimulus. Gamybos masto efektas padeda paaiškinti prekybą panašiomis prekėmis, kurių lyginamoji dalis bendroje prekybos apimtyje gana didelė (Ruffinas, 1999, Bernatonytė, Normantienė, 2007). Siekiant suprasti prekybos šakos viduje proceso principus, svarbu išnagrinėti svarbiausias teorijas.

Pirmiausia, labiausiai priartėjusi prie prekybos šakos viduje aiškinančios teorijos, buvo Helpmano ir Krugmano (1985) sukurta ***„Naujoji prekybos teorija”,*** kuri parodė, kad masto ekonomija ir produktų diferenciacija gali būti pagrindas ir šaltinis tarptautinės prekybos nagrinėjimuose (Vogiatzoglou, 2007). Viena iš pagrindinių šios teorijos prielaidų yra ta, kad daugelį prekių gaminti pigiau taikant serijinę gamybą, kitaip tariant masto ekonomiją. Kita prielaida – vartotojai vertina įvairovę. Prekyba, nedidelio masto gamybą vietos rinkai leidžia pakeisti didelio masto gamyba pasaulinei rinkai; pastarojoje konkuruoja skirtingų rūšių prekes gaminančios bendrovės (Pinigų studijos, 2010). Krugmano modelis buvo paprastas, įtikinamas ir labai reikšmingas. Jo pradėta kurti naujoji prekybos teorija pateikė visiškai kitokią laisvosios prekybos teikiamos naudos sampratą.

Vėliau Krugmanas kartu su amerikiečiu ekonomistu Branderiu sukūrė ***„Abipusio Dempingo modelį“***, kuris nagrinėja nebe tarptautinę tarpšakinę prekyba, o prekybą šakos viduje. Pasak Bernatonytės (2010), modelis yra taikomas prekybai vienarūšėmis prekėmis tarp šalių, kurių šių prekių vidaus rinka monopolizuota, nagrinėti. Čia yra nagrinėjama, kas įvyks, jeigu šalys pradės prekiauti tarpusavyje. Pagrindinė modelio prielaida yra ta, kad abi šalys yra tokios pačios pagal visus parametrus, t.y. jos vienodos pagal dydį, gamybos veiksnių rinkinį, vartotojų prioritetus. Nevykstat prekybai kiekvienos šalies vidaus rinkoje veikia tik vienas monopolistas, gaminantis tam tikrą homogeninę prekę.

Prekybos pramonės viduje horizontaliai diferencijuotomis prekėmis (apie jas plačiau 2.2 poskyryje) modelį pasiūlė ekonomistas K. Lankasteris. Jis pavadintas ***„bazinių savybių modeliu“.*** Horizontaliai diferencijuotos prekės, tai prekės turinčios tokias pačias bazines savybes, tik skirtingu santykiu (Bernatonytė, 2010). Alternatyvus požiūris į horizontaliai diferencijuotų prekių analizę buvo pristatytas 1997 m. ***Dikzito ir Stiglitso modelyje.*** Remiantis šių mokslininkų hipoteze, užuot suteikę vieniems prekės variantams pirmumą nei kitiems (kaip Lankasterio modelyje), vartotojai nori vartoti daugybę skirtingų variantų, nes jiems patinka įvairovė (Bernatonytė, 2010; Krugman, Maurice, 2009). Vartotojai šioje prekyboje yra patenkinami, kadangi jie gauna daugiau vienos it tos pačios prekės variantų, iš kurių jie gali rinktis. Daugėjant variantų, didėja ir naudingumas (sumažėja vidutinės sąnaudos ir kainos). Kaip ir Dikzitas ir Stiglitsas (1997), taip ir dar vienas ekonomistas pavarde S. Dinderis, prekybą šakos viduje susisiejo su pirkėjo interesais. Dinderio modelyje svarbiausias vaidmuo tenka ne pasiūlai, kaip kituose, bet paklausai. Čia yra svarbiau vartotojų skoniai ir prioritetai. Paklausos struktūra pirmiausia priklauso nuo šalies pajamų ir pragyvenimo lygio. Pagal šią Dinderio teoriją, prekyba šakos viduje vyksta tarp šalių turinčių panašius prioritetus.

*Apibendrinant alternatyvias prekybos teorijas galima teigti, jog prekyba šakos viduje yra ypatinga tuo, jog šalys prekiauja tarpusavyje tos pačios pramonės šakos produkcija dėl masto ekonomijos, netobulos konkurencijos, prekių diferenciacijos bei prekių įvairovės poreikio. Prekių įvairovės poreikis pasireiškiantis paklausos buvimu yra vienas iš esminių prekybos šakos viduje bruožų, kuris skirtingai nuo klasikinių teorijų yra labai svarbus. Kadangi prekyba šakos viduje vyksta tos pačios pramonės šakos produkcija, tai prekių įvairovės siekimas patvirtina šios prekybos tipo būtinumą. Šalys prekiaudamos ta pačia pramonės produkcija, nekonkuruoja dėl lyginamojo pranašumo. Jų konkurencingumo lygis priklauso nuo prekių įvairumo pateikimo pirkėjui bei nuo prekių diferenciacijos bei sugebėjimo panaudoti masto ekonomija siekiant didesnio pelno.*

* 1. Horizontalioji ir vertikalioji prekyba šakos viduje

Kaip teigia Rivera-Batizas ir Olivija (2003), lengviausias būdas suprasti prekybos šakos viduje veikimo principą, yra pasiremti Armingtono (1969) prielaida, kad produktai yra diferencijuojami būtent pagal gamybos lokaciją. Jo teigimu, vartotojai suvokia prekių, pagamintų skirtingose šalyse, skirtumus, net jei jos skiriasi tik gamybos vieta. Šie vartotojų suvokimai duoda racionalų paaiškinimą, kaip veikia diferencijuotų produktų pagal gamybos vietas prekyba šakos viduje. Būtent šis Armingtono (1969) aiškinimas gali būti sklandžiai įtrauktas į diferencijuotų (horizontalių ir vertikalių) produktų modelį.

Nors buvo kuriama keletas alternatyvių paaiškinimų kaip veikia prekyba šakos viduje, tačiau, kaip teigia Černoša (2009), vienas iš geriausių būdų tai paaiškinti yra išskirti literatūrą, aiškinančią horizontaliąją ir vertikaliąją produktų diferenciaciją. Kad vyktų pramonės šakos vidinė prekyba, abi šalys turėtų pateikti išdiferencijuotus produktus (Bernatonytė, Normantienė, 2007). Remiantis Almawali (2005) teorinėmis analizėmis, prekyba šakos viduje išsiskiria į horizontaliąją ir vertikaliąją produktų diferenciaciją. Paprastai, horizontalioji diferenciacija reiškia, kad produktai yra puikūs pakaitalai vienas kitam, jų kokybė yra panaši, o skiriasi tik savo stiliumi. O vertikalioji diferenciacija išskiria tuos produktus, kurie turi tas pačias charakteristikas ir skiriasi vieni nuo kitų tik savo kokybe. Taigi svarbiausias faktorius aiškinantis horizontalią ir vertikalią produktų diferenciaciją yra jų kokybė.

Nagrinėjant prekybą šakos viduje pagal du tipus: horizontaliąją ir vertikaliąją prekių diferenciacija, labai svarbu išskirti lemiančiuosius veiksnius. Yra keletas veiksnių, kurie yra bendri tiek vertikaliajai prekybai šakos viduje, tiek horizontaliajai. Prekyba šakos viduje priklauso nuo šalies bendro ekonominio lygio, kurį sudaro šie elementai: vidutinės pajamos tenkančios vienam gyventojui ir bendrojo vidaus produkto (BVP). Bendras vidaus produktas yra glaudžiais susijęs kokią dalį sudarys prekyba šakos viduje didesnėse šalyse. Taip pat visa tai yra susiję, su kokią dalį sudaro vertikalioji ir horizontalioji prekyba šakos viduje. Šalies ekonominės integracijos lygis, tiesioginės užsienio investicijos taip pat natūraliai įtakoja prekybą tos pačios pramonės šakos produktais. Netgi atstumas tarp šalių partnerių, kuris didina transportavimo kaštus turi neigiamos įtakos šiai prekybai (Wieslander, 2006).

***Horizontalioji prekyba šakos viduje***

Horizontali diferenciacija - kai prekės yra puikūs pakaitalai vienas kitam, jų kokybė yra panaši. Tokių prekių kainos labai panašios, abi šalys eksportuoja didelę dalį savo produkcijos į kitą šalį bei beveik tiek pat importuoja. Todėl, kad vartotojai mėgsta prekių įvairovę, jie išlošia dėl didesnio prekių pasirinkimo, o tarptautinė prekyba praplečia rinką, padidina prekių įvairovę ir gaunamą naudą iš masto ekonomijos (Fontagne, Freudenberg, 1997). Horizontali prekyba pramonės šakos produkcija buvo paaiškinta masto ekonomija, esant produkto diferencijavimui ir monopolistiniam lenktyniavimui. Horizontali prekyba šakos viduje padidėja, kai pagamintos prekės yra panašios kokybės ir prekyba vyksta tarp panašių šalių (Bernatonytė ir Normantienė, 2007).

Rivera-Batizas ir Olivija (2003) aiškindami horizontaliąją produktų diferenciaciją išskiria, kad produktų diferenciacija yra susisieta su vartotojų meile produktų įvairovei. Vartotojai apsisprendžia ir perka produktus tik dėl jų įvairovės, o ne dėl kainos ar kokybės. Pasak Al-Mawali (2005), dažniausiai žmonės apskritai stengiasi išbandyti/ vartoti kuo daugiau įvairių prekių. Taip pat, produktų diferenciacija susieta su idealios įvairovės požiūriu (Rivera-Batizas ir Olivija, 2003). Skirtingi vartotojai ieško išskirtinumų, ieško tokios prekių įvairovės, iš kurios galėtų išsirinkti sau idealią prekę. Kadangi pirkėjui reikia kuo įvairesnių prekių, o šalis remdamasi masto ekonomija gamina vienos rūšies ir dažniausiai tų pačių savybių prekes, vadinasi prekyba šakos viduje suteikia pirkėjui galimybę gauti tokią prekę, kokios jis negali gauti vietinėje rinkoje. Taip yra patenkinami tiek pirkėjo norai, tiek užsienio šalies pardavėjų. Kryžminė prekyba šakos viduje sąlygota produktų diferenciacijos ir vartotojų meilės prekių įvairovei.

Pagal „Naująją prekybos teoriją“, teorija diferencijuotais produktais yra paremta didėjančia masto grąža, kuri nėra lyginamojo pranašumo ir kitų faktorių gausos pagrindas. Pasak ekonomistų Rivera-Batizo ir Olivijos (2003), gamintojai negali pasinaudoti lyginamuoju pranašumu, kadangi prekybos partneriai naudojasi tokiomis pat technologijomis. Veiksnių intensyvumas ir gausa nėra tokie svarbūs horizontalioje prekyboje šakos viduje, kadangi prekybininkai nuolatos keičia prekių įvairovę. Taigi horizontali prekyba yra paremta pirmiausia skonių įvairove, kuri sugeneruoja paklausą kitų šalių produktams ir taip pat paremta didėjančia masto grąža dėl fiksuotų sąnaudų.

Taigi, horizontali prekyba šakos viduje dažniausiai vyksta tarp panašių šalių savo BVP, pajamų paskirstymu ir gamybos veiksniais. Tradiciškai tarptautinės prekybos lyginamasis pranašumas ir specializacija yra nesuderinami su horizontalia prekyba šakos viduje. Ji turi būti paaiškinta moderniomis teorijomis, į kurias turi būti įtraukti tokie veiksniai: netobula konkurencija ir masto ekonomija. Čia masto ekonomija yra labai svarbi ir įdomi dėl to, kad firmos specializuojasi tokioje produktų linijoje, kurioje nėra jokios kitos firmos. Pasak Wieslander (2006), ši prekyba labiausiai vyrauja tarp didelių, turtingų, industrializuotų ir vienodai išsivysčiusių šalių, kurios taip pat yra gretimos ir geografiškai ir ekonomiškai.

***Vertikalioji prekybos šakos viduje***

Vertikali prekių diferenciacija - kai vienos prekės nėra puikūs pakaitalai viena kitai, o skiriasi dažniausiai savo kokybe bei kaina (Al-Mawali, 2005). Tokia prekyba atsiranda tarp labiau skirtingų šalių, kurių gamybos veiksniai skiriasi. Šie ekonominiai skirtumai lemia specializacija pramonės šakos viduje: viena šalis gamina prastesnės kokybės tos pačios pramonės šakos produktus, bet pigesnius, o kita šalis gamina aukštesnės kokybės ir brangesnę produkciją. Pasak Jenseno ir Luthje (2009), kadangi vertikali prekyba šakos viduje pasižymi tuo jog prekės turi tas pačias charakteristikas ir skiriasi vienos nuo kitų tik savo kokybe, todėl tiek viena, tiek kita turi skirtingos įtakos savo prekybos partnerei. Horizontali prekyba šakos viduje vyrauja tarp išsivysčiusių šalių, su aukštomis ir panašiomis gyventojų pajamomis, kai tuo tarpu vertikali prekyba šakos viduje – atvirkščiai. Prekyba vyksta tarp šalių, kurių gyventojai gauna skirtingas pajamas.

Pasak ekonomisto Linderio (1961), individualios kokybės paklausa auga kartu su vidutinėmis gyventojų pajamomis. Lyginant dvi šalis pagal gyventojų vidutines pajamas, galima nustatyti ir jų paklausą prekių kokybei. Gyventojai su mažesnėmis pajamomis perka žemesnės kokybės prekes, o aukštas pajamas gaunantys gyventojai atvirkščiai – jaučia poreikį kuo aukštesnės kokybės prekėms. Todėl gali būti taip, kad šalys su mažomis gyventojų vidutinėmis pajamomis, jaus poreikį žemesnės kokybės prekėms, o šalys su aukštu pajamų lygiu, visai nejaus šių prekių būtinybės. Lygiai taip pat yra ir su aukštos kokybės produktais. Taigi, kokybės lygių įvairovė nėra būtina abiems šalims, o iš viso to seka, kad vertikali prekyba šakos viduje negali egzistuoti. Autoriai Flamo ir Helpmano (1987) ir Stokey (1991) teigia, kad pagrindinį vaidmenį vertikaliojoje prekių diferenciacijoje vaidina pajamų paskirstymas. Be to, vidutinių gyventojų pajamų lygis yra nustatomas pagal kapitalo dydį, taigi kuo didesnis šalies kapitalas, tuo didesnės gyventojų vidutinės pajamos. Taigi, galima daryti išvadą, kad kuo geresnė šalies finansinė padėtis, tuo labiau vertikali prekyba šakos viduje vystosi.

Pasak Jenseno ir Luthje (2009), vertikaliai prekybai šakos viduje svarbus šalies ekonomikos dydis. Kuo aukštesni ekonomikos rodikliai, tuo labiau vyrauja gamyba su masto ekonomija. Vertikaliai diferencijuotos prekės tada daugiau gaminamos didesnės ekonomikos šalyse. Pavyzdžiui, šalių prekybininkių su skirtingomis pramonės struktūromis bus žymiai mažesnis vertikalios prekybos šakos viduje lygis, nei kad tų šalių, kurių pramonės struktūros ir paklausos modeliai sutampa. O kuomet šalys yra dar ir geografiškai artimos, turinčios panašias pramonės struktūras, paklausos modelius, kalbinius ir kultūrinius panašumus, tuomet vertikali prekyba šakos viduje bus dominuojanti (Jensenas ir Luthje (2009).

Vertikali produkto diferenciacija taip pat rodo, kad pramonės šakos su aukštesniu vertikalios diferenciacijos lygiu, yra linkusios užimti didesnę prekybos šakos viduje dalį (Ekanayake, 2003). O pasak Clark (2010), vertikali diferenciacija dar ir parodo ne tik aukštą prekybos šakos viduje lygį, bet ir, kad šalyje vyrauja žemas masto ekonomijos efektas. Tai reiškia, kad vertikalios diferenciacijos prekės nėra pritaikytos masinei gamybai, jos nėra puikūs pakaitalai kitoms prekėms ir skiriasi savo kaina bei kokybe. Taigi daroma išvada, kad šalys, kuriose vyrauja vertikalios diferenciacijos produktų prekyba, tai jose yra aktyvesnė prekyba šakos viduje, ir ji sudaro didesnę bendrosios prekybos dalį.

*Taigi prekyba šakos viduje gali vykti dvejais būdai: prekyba horizontaliai diferencijuotais ir vertikaliai diferencijuotais produktais. Paprastai, horizontalioji diferenciacija reiškia, kad produktai yra puikūs pakaitalai vienas kitam, jų kokybė yra panaši, o skiriasi tik savo stiliumi. O vertikalioji diferenciacija išskiria tuos produktus, kurie turi tas pačias charakteristikas ir skiriasi vieni nuo kitų tik savo kokybe. Svarbiausias faktorius aiškinantis horizontalią ir vertikalią produktų diferenciaciją yra jų kokybė.*

 *Prekyba šakos viduje vyksta tarp panašiai ekonomiškai išsivysčiusių šalių, tarp gretimų geografiniu ir socialiniu aspektu. Prekyba suintensyvėja, kaip ir bet kuri kita, kai yra sudaromos sąjungos arba kitaip tariant ekonominė integracija palengvina prekybą pramonės šakoje. Kliūtis sudaro įvairūs prekybos barjerai: tiek ekonominiai tiek kultūriniai. Šiame darbe buvo tiriama labiau iš ekonominės pusės, o ne iš socialinės. Nagrinėjami būtent ekonominiai veiksniai, turintys įtakos prekybai šakos viduje. Kadangi vartotojų noras turėti kuo įvairesnę prekę yra tik vienas iš prekybos vykdymo faktorių, didesnis dėmesys kreipiamas į apskritai prekybos šakos viduje pagrindinius požymius, tokius kaip masto ekonomija, prekių diferenciacija.*

*Kaip apibendrinimą prekybos šakos viduje teoriniu aspektu dalį, pateikiama Fontagne ir Freudenberg, 1997 sukurta schema (žr. 14 pav.), kuri padeda susisteminti prekybos šakos viduje teoriją. Tai yra svarbu tolesniam šio darbo tikslui pasiekti. Visos teorijos suvokimas palengvina empirinių skaičiavimų vystymą, padeda iškelti hipotezes, patvirtinti ar paneigti jas.*

**Šaltinis:** Fontagne ir Freudenberg, 1997, p.17

14 pav. **Prekybos teorijų apibendrinimas**

*Taigi, schemoje matyti, kad visa prekyba yra skirstoma į dvi dalis: prekybą tarp pramonės šakų ir prekybą šakos viduje. Pastaroji ir buvo nagrinėta šiame darbe. Pagal prekių diferenciaciją, prekyba šakos viduje skirstoma į du tipus: vertikaliąją prekybą (kai prekės nėra puikūs pakaitalai viena kitai, o skiriasi dažniausiai savo kokybe bei kaina) ir horizontaliąją prekybą šakos viduje (kai prekės yra puikūs pakaitalai vienas kitam, jų kokybė yra panaši). Vertikalioji prekyba šakos viduje dažniausiai įtakota tobulos konkurencijos ir oligopolijos sąlygų. Jai galima taikyti lyginamojo pranašumo ir fiksuotų kaštų teorijas. O horizontalioji diferenciacija yra įtakota monopolinės konkurencijos, paremta prekių įvairovės paklausa. Ekonomistų Fontagne ir Freudenberg, (1997) skirstymas šiek tiek nesutampa su kitų autorių išdėstytomis teorijomis. Pasak ekonomistų Krugman ir Ostfeld (2009); Marreewijk (2002); Markusen ir kt. (1995, prekyba šakos viduje pasireiškia prekių diferenciaciją (lygiai taip pat teigia ir šis autorius), bei masto ekonomija. Šioje schemoje masto ekonomijos efektas kaip priežastis vystytis prekybai priskirtas prie prekybos tarp pramonės šakų, bet ne prie prekybos šakos viduje.*

* 1. Prekybos šakos viduje analizės metodika

Prekybos šakos viduje analizė teoriniu aspektu atskleidė šio prekybos tipo reikšmingumą viso pasaulio ekonomikai. Siekiant išanalizuoti Lietuvos prekybos šakos viduje situaciją, buvo parengtas tyrimas.

Tyrimo tikslas – išnagrinėti Lietuvos prekybą šakos viduje.

Siekiant išanalizuoti Lietuvos prekybos šakos viduje situaciją buvo išsikelti šie tyrimo uždaviniai:

1. Ištirti Lietuvos prekybos šakos viduje reikšmingumą remiantis Grubelio-Loido ir Aquino indeksais bei Bergstrando metodu.
2. Išnagrinėti Lietuvos vertikalios ir horizontalios prekybos šakos viduje paplitimą.
3. Išanalizuoti ekonominių veiksnių įtaką Lietuvos prekybai šakos viduje.

Atlikus mokslinės literatūros analizę, buvo išskirti kriterijai, kuriais remiantis sudarytas tyrimo instrumentarijus (žr. 1 priedą.). Tyrimui „Lietuvos prekybos šakos viduje analizė“ atlikti naudotas kokybinis tyrimas, taikant atvejo analizę. Pasak Kardelio (2002), tai sistemingas nestruktūrizuotas atvejo ar individų grupės, situacijos ar įvykio tyrimas natūralioje aplinkoje. Kokybinio tyrimo pasirinkimą lėmė tai, jog buvo siekiama išanalizuoti Lietuvos prekybos šakos viduje situaciją, išsiaiškinti ir suprasti ekonominių veiksnių poveikį ir įtaką šios prekybos vystimuisi bei efektyviau išanalizuoti šį reiškinį, pateikti interpretacinį, holistinį jo paaiškinimą. Instrumentinė atvejo analizė, pasak Valackienės ir Mikėnės (2008), suprantama kaip vieno pasirinkto atvejo (atveju gali būti individas, vaidmuo, epizodas, maža grupė, organizacija, procesas ir pan.) detalus tyrimas, taikant visus įmanomus tyrimo būdus, siekiant įsigilinti į atitinkamą problemą, vystant bei tobulinant teoriją. Šis tyrimo metodas pasirinktas todėl, kad panaudojant įvairius duomenų šaltinius tiksliau atskleidžiamas analizuojamo atvejo turinys ir kompleksiškumas.

Kaupiant kokybiniam tyrimui reikalingus duomenis, buvo naudojamas trianguliacijos principas, kuomet informacija buvo renkama iš įvairių šaltinių, taikant skirtingus metodus (matematiniai skaičiavimai ir dokumentų analizė) (Valackienė, Mikėnė, 2008). Šių metodų pagalba buvo surinkti patikimi duomenys, atspindintys tyrimo tikslą.

***Tyrimo parengiamoji metodologinė konstrukcija - sukurtas teorinis modelis (žr. 15 pav.), kuris tikrinamas visais trimis tyrimo etapais.***

Lietuvos prekybos šakos viduje reikšmingumas

Horizontali ir vertikali Lietuvos prekybos šakos viduje diferenciacija

Ekonominių veiksnių įtaka Lietuvos prekybai šakos viduje

Lietuvos prekyba šakos viduje

1-sis tyrimo etapas

2-sis tyrimo etapas

3-sis tyrimo etapas

**Šaltinis:** sukurtas autorės pagal Sen ir Kocyigit, 2009; Wieslander, 2006; Andresen, 2003 teorines pozicijas

15 pav. **Integruotas prekybos šakos viduje matavimo modelis**

Analizuojamas atvejis: Lietuvos prekyba šakos viduje (2006-2010 m.). Lietuvai tapus Europos Sąjungos (ES) nare ne tik suaktyvėjo prekyba su Bendrijos šalimis, bet ir nesumažėjo prekyba su Nepriklausomų Valstybių Sandraugos (NVS) šalimis. Kadangi prekyba šakos viduje sudaro apie ketvirtadalį tarptautinės prekybos. Šiuo tyrimu siekiama išanalizuoti Lietuvos atvejį, jos prekybą šakos viduje, bei pažvelgti kiek turi įtakos šio tipo prekybai narystė Europos Sąjungoje. Šis laikotarpis Lietuvoje, nors ir trumpas, tačiau parodantis įvarius šalį paveikusius periodus. Analizei naudojami 2006 metai leidía matyti ES pasekmes Lietuvos užsienio prekybai, 2008 – prasidėjusi pasaulinė ekonomikos krizė, o 2010 m. – ekonomikos atsigavimo laikotarpis.

***Pirmasis tyrimo etapas.***

Šiame tyrimo etape, remiantis ekonomistų Grubelio-Loido, Aquino ir Bergstrando išvestais indeksais, apskaičiuojamas Lietuvos prekybos šakos viduje reikšmingumas. Prekybos pramonės šakos produkcija indeksas parodo tam tikros pramonės šakos prekybos, įeinančios į bendrosios prekybos apimtį, dalį (Marrewijkas, 2002). Tyrimo pirmajai daliai atlikti naudojami šie trys indeksai tam, kad būtų galima tiksliau nustatyti Lietuvos prekybos šakos viduje reikšmingumą. Kadangi šie trys ekonomistai siūlo tą patį reiškinį nagrinėti trimis skirtingais būdais, todėl gautų rezultatų vienodumas, tik patvirtins Lietuvos prekybos šakos viduje lygį.

*Grubelio – Loido (1975) indeksas* apskaičiuojamas taip, žr. (1) formulę:

; (1)

Čia: i - tam tikra nagrinėjama produktų klasė, kuria prekiaujama tarp šalių A ir B;

PŠVi – prekybos šakos viduje indeksas i šakai;

Xi – i šakos eksportas;

Mi – i šakos importas;

Xi +Mi - bendra prekybos vertė;

Xi -Mi – i šakos prekybos balansas.

Indekso reikšmė keičiasi nuo 0 iki 100, priklausomai kokio lygio prekyba vyksta pramonės šakoje. Kurio produkto vertė arčiau 100, tuo prekyba pramonės šakos produkcija yra svarbesnė ir atvirkščiai, kuo arčiau 0, tuo svarbesnė prekyba tarp pramonės šakų. Minimali reikšmė 0 parodo, kad prekybos šakos viduje tarp šalių A ir B nėra. Jos tada specializuojasi savo gaminamoje produkcijoje ir yra arba grynosios importuotojos arba grynosios eksportuotojos tam tikros pramonės produktų. Indekso reikšmei didėjant ir artėjant prie 100, galima teigti apie reikšmingai pastebimą prekybą šakos viduje, nes abi šalys importuoja ir eksportuoja tuos pačius, tačiau šiek tiek išdiferencijuotus produktus. Kai PŠVi lygus 100, reiškia, kad šalis eksportuoja tiek, kiek ir importuoja (Senoglu, 2003). Pasak Bernatonytės (2007) Grubelio-Loido indekso ribotumas susijęs su tuo, kad reikšmė labai priklauso nuo to, kaip apibrėžta pramonės šaka arba prekių grupė. Kuo platesnis apibrėžimas, didesnė tikimybė, kad prekių grupių (šakų) ribose šalys prekiauja kokiu nors diferencijuotų prekių kiekiu, ir todėl didesnė PŠV indekso reikšmė.

 Pasak Perdikio ir Kerr (1998), Grubelis ir Loidas teigia, kad bet koks prekybos šakos viduje skaičiavimas bendrajame lygmenyje vis tiek bus paveiktas didžiulio prekybos disbalanso su vienu prekybos partneriu. Kuo didesnis prekybos disbalansas yra tuo didesnė grynosios prekybos dalis ir tuo mažesnė prekybos šakos viduje dalis. Grubelis ir Loidas patvirtino, kad prekyba šakos viduje turi būti pakoreguota tokia proporcija: bendroji prekyba atimti prekybos disbalansą.

 Tuo tarpu, ekonomistas Aquino teigia, kad bandant koreguoti prekybos šakos viduje indeksą bendrajame lygmenyje, yra ignoruojamas pirmiausia disbalanso poveikis atskirtų sektorių prekybos srautams. Šis ekonomistas patvirtino, kad kiekvienas atskiro sektoriaus indeksas turi būti pakoreguotas remiantis tokia prielaida, kad visi sektoriai buvo proporcingai paveikti balanso (Perdikis ir Kerras, 1998) Todėl prekybos šakos viduje indeksas, pagal Aquino turi būti skaičiuojamas taip, žr. (2 formulę):

 AQajk = 1 - {Σi|(Xjki / Mjk) – (Mjki /Mjk)| / Σi[(Xjki / Xjk) + (Mjki / Mjk)]}; (2)

 Kai:

 Xejki = Xjki[(Xjk + Mjk) / 2Xjk];

 Mejki = Mjki[(Xjk + Mjk) / 2Mjk];

Čia: i - tam tikra nagrinėjama produktų klasė, kuria prekiaujama tarp šalių J ir K;

AQajk – Aquino prekybos tarp šalių J ir K šakos viduje indeksas;

Xjki – šalies J, i pramonės šakos gaminių, eksportas į šalį K;

Mjki – šalies J, i pramonės šakos gaminių, importas iš šalies K;

Xjk – šalies J eksportas į šalį K;

Mjk – šalies J importas iš šalies K.

 Kaip ir Grubelio- Loido indekso reikšmių kitimas nuo 0 iki 100, tai ir Aquino indeksas svyruoja nuo 0 iki 1. Kuo pramonės šakos indeksas arčiau vieneto, tuo didesnė prekyba šakos viduje. Jeigu indeksas lygus nuliu, vadinasi dvipusė prekyba tos pačios pramonės šakos produktais nevyksta.

 Kitas tyrimo metodas (žr. (3) formulę), kuriuo remiamasi tiriamas prekybos šakos viduje reikšmingumas, yra ekonomisto Bergstrando (1983). Jis tvirtina, kad prekyba šakos viduje turi būti matuojama kaip proporcija visai šalies prekybai matuojant šį santykį su kiekviena prekybos partnere.

*Bergstrando metodas:*

; (3)

Kai:

 ;

 ;

Čia: i - tam tikra nagrinėjama produktų klasė, kuria prekiaujama tarp šalių j ir k;

 – prekybos šakos viduje indeksas i šakai;

 - pramonės šakos i produktų eksporto reikšmė iš šalies j į šalį k;

Xk – šalies k eksportas į šalį j;

Mk – šalies k importas iš šalies j;

Xj – šalies j eksportas į šalį k;

Mj – šalies j importas iš šalies k.

 Jei šalies j prekybos balansas yra lygus Xkj = Xjk, tai prekyba tarp šalių j ir k bus prekyba šakos viduje, o prekybos šakos viduje indeksas BGij bus lygus vienetui. Bergstrando teigimu, prekyba šakos viduje turėtų būti matuojama tik tarp dviejų prekybos partnerių vykstant dvišaliai prekybai (Grimwade‘as, 2000).

Apskaičiavus ir išanalizavus gautus Lietuvos prekybos šakos viduje indeksus, matuojama kokią reikšmę Lietuvos bendrai prekybai turi prekyba šakos viduje ir ar apskritai ji vyksta, bei kokiu santykiu. Remiantis ekonomisto Pugelio (2009) teigimu, norint sužinoti prekybos šakos viduje reikšmingumą šalies ekonomikai, skaičiuojama kokią dalį bendrojoje šalies prekyboje sudaro prekyba šakos viduje (žr. (4) formulę). Šis indeksas parodo kokią dalį grynosios prekybos sudaro prekyba šakos viduje.

; (4)

Čia: i - tam tikra nagrinėjama produktų klasė, kuria prekiaujama tarp šalių A ir B;

IITi, AB – prekybos šakos viduje dalis visos prekybos;

Xi +Mi - bendra prekybos vertė i šakoje;

Xi -Mi – i šakos prekybos balansas.

*Pirmajame tyrimo etape siekiama išnagrinėti Lietuvos prekybos šakos viduje reikšmingumą. Tam naudojami trys skirtingi metodai (Grubelio-Loido, Aquino ir Bergstrando), kad būtų galima apskaičiuoti prekybos skirtingose pramonės šakose indeksus su skirtingomis prekybos partnerėmis. Galiausiai apskaičiuojama prekybos šakos viduje dalis bendrojoje Lietuvos prekyboje (pagal Grubelio-Loido modelį).*

***2 tyrimo etapas***

Antrasis tyrimo etapas skirtas Lietuvos horizontalios ir vertikalios prekybos šakos viduje tyrimui. Šio tyrimo metu matuojamas skirtumas tarp horizontalios prekybos šakos viduje (HPŠV) ir vertikalios – (VPŠV). Pasak Kawecka-Wyrzykowska (2009), paprastai, prekybos srautai yra apibrėžti kaip horizontaliai diferencijuoti, kai vieneto vertės indeksas (UV) yra tarp +/- 15%. Kai santykinio vieneto vertė yra už šio intervalo ribų, produktai yra laikomi vertikaliai diferencijuotais. Kitaip tariant, horizontali prekyba šakos viduje vyksta, kai eksporto ir importo vieneto vertės intervalas 0,85 ir 1,15.

Vieneto vertės metodas paprastai yra kritikuojamas dėl dviejų priežasčių. Pirma, tai klausimas
dėl rezultatų teisingumo. Kadangi produktus kartais yra sunku suklasifikuoti ir kartais gali taip būti, kad vieneto vertė tarp dviejų produktų grupių gali skirtis, jei pati produktų įvairovė skiriasi. Taigi, viena produktų grupė gali būti su didesne verte nei kitos grupės produktai. Antra, vartotojai gali pirkti brangesnį produktą dėl tokios priežasties, kaip produkto kokybė. Nepaisant tokios kritikos, vieneto vertės metodas paprastai naudojamas daugelyje literatūros.

Kitas aspektas, kad gali būti laikoma savavališkai 15% ribos santykinio vieneto vertės. Kartais, didesnė kaip 15% vieneto verčių skirtumas yra priimtinas skaičiavimams (Kawecka-Wyrzykowska, 2009).

Prekyba šakos viduje bus laikoma horizontalia prekyba šakos viduje, jei tenkinami šie kriterijai:

1; (5)

Čia: *-* i pramonės gaminių eksporto vertė;

*-* i pramonės gaminių importo vertė;

- eksporto santykinio vieneto vertės nuokrypis , šiuo atveju .

Prekyba šakos viduje bus laikoma vertikalia prekyba šakos viduje, jei atitinka šias sąlygas (žr. (6) ir (7) formules). Jeigu prekyba šakos viduje vyksta vertikaliai diferencijuotais produktais ir atitinka 6-osios nelygybės sąlygas, tai laikoma, kad ši prekyba vyksta žemos kokybės produktais, kurie nėra puikūs pakaitalai.

; žemos kokybės produktai (6)

Čia: - i pramonės gaminių eksporto vertė;

 - i pramonės gaminių importo vertė;

 - eksporto santykinio vieneto vertės nuokrypis, šiuo atveju .

Jeigu pramonės i gaminių eksporto ir importo santykis tenkina antrąją salygą (7- osios nelygybės sąlygą), tai prekyba šakos viduje laikoma vertikaliąja, kurioje vysta mainai aukštos kokybės prekėmis, tačiau kurios nėra puikūs pakaitalai viena kitai.

 aukštos kokybės produktai; (7)

Čia: - i pramonės gaminių eksporto vertė;

- i pramonės gaminių importo vertė;

- eksporto santykinio vieneto vertės nuokrypis, šiuo atveju .

Kai vieneto vertės indeksas yra žemiau 0,85 ribos, yra laikoma, kad produktai yra žemos kokybės (parduota už mažesnę nei vidutinė kainą); kai šis indeksas yra didesnis nei 1,15, jis yra traktuojamas rodiklis, parodantis aukštos kokybės produktus (parduota už aukštesnę nei vidutinė kainą). Pasak Wieslander (2006), aukštesnė vertė logiškai asocijuojasi su kylančia horizontalia prekyba šakos viduje, ir krentančia vertikalia prekyba šakos viduje.

*Antruoju tyrimo etapu išnagrinėjama kaip Lietuvos prekyba šakos viduje yra diferencijuota, ar vertikaliai ar horizontaliai ir kaip šios diferenciacijos pasiskirsto.*

***3 tyrimo etapas***

Atlikus mokslinės literatūros analizę, buvo išskirti faktoriai, įtakojantys prekybą šakos viduje. Remiantis būtent jais, atliekamas trečiasis tyrimo etapas. Tyrimu siekiama išsiaiškinti kokią įtaką turi šie veiksniai Lietuvos prekybai šakos viduje. Tyrimo logiška seka yra būtina. Pirmiausia numatoma ištirti Lietuvos prekybos šakos viduje indeksą, parodantį šio reiškinio buvimą, svarbą bendram prekybos balansui ir šalies ekonomikai. Vėliau tiriama, kaip ši prekybos rūšis pasiskirsto pagal prekių diferenciaciją. Na ir galiausiai, trečiajame etape nagrinėjama kaip veikia įvairūs šalies ekonominiai veiksniai šį prekybos tipą.

Šaliai būdingi veiksniai, įtakojantys prekybą šakos viduje:

1. Ekonominis išsivystymas
2. Rinkos dydis
3. Geografinis artumas
4. Ekonominė integracija
5. Prekybos barjerai

*1. Ekonominis išsivystymas* dažniausiai matuojamas remiantis BVP vienam gyventojui rodikliu. Remiantis Andresenu (2003), ekonomistas Balassa suformulavo santykinio nelygybės rodiklio apskaičiavimo formulę. Svarbu šį rodiklį skaičiuoti, kadangi didelis skirtumas tarp ekonomiškai neišsivysčiusių šalių daro didžiulę įtaką prekybos struktūrai. Atsižvelgiant į tai, jog Lietuva priskiriama prie vidutiniškai, o kartais ir prie vis labiau išsivysčiusių šalių, šis rodiklis pagal ekonomistą Balassa turėtų būti nelabai svarbus. Tačiau manant, kad Lietuvos išsivystymo lygis nėra griežtai apibrėžtas ir priskirimas prie labai išsivysčiusių šalių, tyrimas atliekamas kaip turintis laukiamą naudą. Pasak autoriaus, šis rodiklis neturi didelės įtakos stipriai išsivysčiusioms ekonomiškai šalims. Rodiklis skaičiuojamas remiantis Balassa sukurta formule, žr. (8) formulę:

; (8)

Kur

Čia: INEQ – indeksas, parodantis šalių realytivią nelygybę;

i; j – šalys prekybininkės;

BVPvg – bendras vidaus produktas vienam gyventojui.

Indeksas INEQ svyruoja nuo 0 iki 1. Indekso didėjimas ir artėjimas rodo reliatyvios nelygybės didėjimą ir didesnį ekonominio išsivystymo skirtumą tarp šalių vykdančių prekybą šakos viduje.

*2. Rinkos dydis,* šiame tyrime bus matuojamas remiantis ekonomisto Balasso (1986) adaptuotu modeliu (žr. (9) formulę). Analizuojant šalių prekybininkių rinkos dydžio situaciją pagal BVP. Skaičiuojama pagal formulę:

; (9)

Čia: i; j – šalys prekybininkės;

BVP – bendras vidaus produktas.

Gautas vienos šalies rodiklis vėliau lyginamas su kitos šalies. Šis rodiklis parodo, kad kuo didesnė šalies rinka tuo labiau vykdoma prekyba šakos viduje.

*3. Geografinis artumas*. Šiame tyrimo žingsnyje matuojamas Lietuvos ir jos prekybos partnerių geografinis artumas. Lyginami transportavimo kaštų skirtumai, kultūriniai ir socialiniai panašumai, išteklių panašumas. Tyrimo dalis atliekama remiantis moksline literatūra, anksčiau atliktomis analizėmis. Šios tyrimo dalies metodas – antrinė šaltinių analizė.

*4. Ekonominė integracija.* Šioje tyrimo dalyje apžvelgiama ir analizuojama ar ekonominė integracija turi įtakos Lietuvos prekybai šakos viduje. Analizuojami santykiai su prekybos partnerėmis ir ar jos priklauso tai pačiai ekonominei organizacijai.

*5. Prekybos barjerai.* Analizuojami prekybos barjerai trikdantys Lietuvos prekybą šakos viduje. Tikrinama ar jie turi didelę įtaką Lietuvos ir prekybos partnerių santykiams.

*Taigi trečiuoju tyrimo etapu bus siekiama išnagrinėti Lietuvos ekonominių veiksnių įtaką prekybai šakos viduje. Pagrindinių prekybos partnerių ekonominių veiksnių palyginimas ir analizė leis geriau įvertinti Lietuvos prekybą šakos viduje. Tyrimo struktūrinė schema su tyrimo kriterijais pateikiama instrumentarijuje (žr. 1 priedą.)*

*Šie trys tyrimo etapai leis tinkamai išanalizuoti Lietuvos prekybą šakos viduje. Daugelis autorių teikia, kad pagrindinis prekybos šakos viduje reikšmingumo matavimo rodiklis yra Grubelio-Loido sukurtas indeksas, tačiau šiuo tyrimu siekiama giliau išnagrinėti Lietuvos atvejį todėl yra naudojama daugiau nei vien šis indeksas. Visapusiškam tyrimui atlikti labai svarbu išanalizuoti ir priežastis bei veiksnius, kurie įtakoja Lietuvos prekybą šakos viduje, todėl nepakanka vien apskaičiuoti indeksą ir pamatuoti kiek prekyba šakos viduje yra paplitusi. Integruotas prekybos šakos viduje matavimo modelis (žr. 12 pav.), sukurtas autorės, taikant Seno ir Kocyigito, 2009; Wieslander, 2006; Andreseno, 2003 teorines pozicijas, leidžia sistemiškai ir visapusiškai išanalizuoti Lietuvos prekybą šakos viduje.*

LIETUVOS PREKYBOS ŠAKOS VIDUJE ANALIZĖ

Nuo 2004 m gegužės 1 - os dienos, Lietuvai tapus Europos Sąjungos nare, atsivėrė laisvos prekybos zona, plati rinka, bemuitės prekybos galimybės. Tai viena iš globalizacijos pasekmių. Tarptautinė prekyba su tos pačios sąjungos narėmis palengvintomis sąlygomis gerina šalies ekonomiką. Taigi globalizacijos nauda jaučiama akivaizdžiai. Siekiant išsiaiškinti kaip šie procesai įtakoja Lietuvą, jos prekybą šakos viduje, atliekamas tyrimas.

Išanalizavus mokslinės literatūros tiesas ir matematinius matavimo modelius, remiantis sukurta Lietuvos prekybos šakos viduje skaičiavimo metodologija, galima visapusiškai išnagrinėti Lietuvos atvejį prekybos šakos viduje aspektu. Visų trijų tyrimo dalių rezultatai turėtų būti susiję ir vienas kitą paaiškinantys ir papildantys. Tokia tyrimo seka leis pirmiausia apskaičiuoti prekybos šakos viduje indeksus, tada apžvelgti kokio diferencijavimo prekės yra dominuojančios Lietuvoje, na o trečioji dalis pateiks priežastis kodėl skaičiavimų rezultatai vienokie ar kitokie ir leis lengviau interpretuoti gautus duomenis.

* 1. Lietuvos prekybos šakos viduje reikšmingumo matavimas

1989 m. Jungtinių Tautų (JT) Statistikos komisija pasiūlė klasifikatorių, sudarančių integruotą sistemą veiklos rūšims, prekėms ir paslaugoms klasifikuoti, rinkinį, kuris gali būti naudojamas įvairiomis ekonominės statistikos rūšimis pasaulio lygmeniu. ISIC, SITC ir CPC klasifikatoriai yra pagrindinės, labai glaudžiai tarpusavyje susijusios šios sistemos sudedamosios dalys. ISIC aprėpia sistemos veiklos rūšių dalį, CPC yra pagrindinė prekių ir paslaugų klasifikavimo priemonė, **SITC** yra agreguotas pervežamų prekių klasifikatorius tarptautinės prekybos statistikai rinkti palyginimo tikslais (EVRK, 2008). Kadangi daugelyje mokslinės literatūros (Bernatonytė, 2007; Ito ir Okubo, 2011; Vogiatzoglou, 2007) naudojamas SITC klasifikatorius, šiame darbe jis taip pat bus naudojamas, siekiant aiškaus ir logiško palyginimo.

Pirmiausia buvo apskaičiuotas Grubelio-Loido indeksas Lietuvos prekybos šakos viduje reikšmingumui nustatyti. Skaičiavimams naudoti duomenys iš Jungtinių Tautų statistikos duomenų bazės (United Nations International Merchandise Trade Statistics). Pramonės šakos klasifikuotos pagal Jungtinių Tautų prekių klasifikatorių SITC (vienaženklę klasifikaciją). *Grubelio – Loido (1975) indeksas* buvo skaičiuojamas pagal jo sukurtą formulę (žr. (1) formulę).

Kadangi Lietuvos prekyba intensyviausiai vyksta su šešiomis šalimis: Rusija, Vokietija, Lenkija, Latvija, Estija ir Nyderlandais, tai skaičiuojant Lietuvos prekybos šakos viduje indeksą naudoti eksporto ir importo duomenys būtent su šiomis šalimis. Atlikus skaičiavimus pagal Grubelio- Loido formulę gauti duomenys pateikiami lentelėse su kiekviena prekybos partnere atskirai.

1 lentelė. Grubelio-Loido indeksas prekyboje su Rusija

|  |  |  |  |  |  |
| --- | --- | --- | --- | --- | --- |
| RUSIJA, G-L indeksas | 2006 | 2007 | 2008 | 2009 | 2010 |
| 0 | Maistas ir gyvi gyvūnai | 22,29 | 15,64 | 8,70 | 8,09 | 6,65 |
| 1 | Tabakas ir gėrimai | 15,31 | 9,44 | 10,46 | 13,83 | 12,30 |
| 2 | Neapdorotos medžiagos, nevalgomos; išskyrus kurą | 32,74 | 31,43 | 19,67 | 26,93 | 57,09 |
| 3 | Mineralinis kuras, tepalai ir su jais susijusios medžiagos | 10,38 | 1,24 | 0,46 | 0,80 | **0,54** |
| 4 | Augaliniai ir gyvuliniai aliejai, riebalai ir vaškai | 54,67 | 54,18 | 91,25 | 38,20 | 91,43 |
| 5 | Chemikalai ir su jais susiję produktai | 89,05 | 99,70 | 72,60 | 91,50 | **97,71** |
| 6 | Pagamintos prekės, klasifikuojamos pagal medžiagas | 84,27 | 77,91 | 62,22 | 49,10 | 50,83 |
| 7 | Mašinos ir transporto įrenginiai | 21,34 | 23,52 | 17,40 | 17,32 | 11,89 |
| 8 | Įvairūs pramonės dirbiniai | 23,70 | 14,63 | 6,85 | 8,13 | 6,25 |
| 9 | Produktai, nepriskirti ne vienai SITC grupei | 0,00 | 0,76 | 0,51 | 4,53 | 0,00 |

Lietuvos prekyba šakos viduje su Rusija (žr. 1 lent.) labiausiai vyksta chemikalų ir su jais susijusių produktų pramonėje ir augalinių ir gyvulinių aliejų, riebalų ir vaškų pramonėje. Truputį silpniau, bet Grubelio-Loido indeksas virš 50 – prekyba vyksta neapdorotų medžiagų (išskyrus kurą) pramonėje bei pagamintų prekių, klasifikuojamų pagal medžiagas pramonėje. Prekyba beveik visai nevyksta maisto ir gyvų gyvūnų pramonės šakoje, kadangi Lietuva daugiau eksportuoja į Rusiją negu importuoja iš jos. Tokia pati situacija ir tabako ir gėrimų šakoje, mašinų ir transporto įrenginių šakose. Lietuvos eksportas į Rusiją šių šakų srityje yra gan aktyvus jau penkerius metus. Mineralinio kuro, tepalų ir su jais susijusių medžiagų pramonės šakoje prekybos indeksas yra labai žemas, kadangi Lietuva visas šias medžiagas importuoja iš Rusijos ir tik labai mažą dalį eksportuoja į ją.

Analizuojant Lietuvos ir Latvijos tarpusavio prekybą, matyti, kad prekyba šakos viduje su Latvija vyksta gana intensyviai (žr. 2 lent.)

2 lentelė. Grubelio-Loido indeksas prekyboje su Latvija

|  |  |  |  |  |  |
| --- | --- | --- | --- | --- | --- |
| LATVIJA, G-L indeksas | 2006 | 2007 | 2008 | 2009 | 2010 |
| 0 | Maistas ir gyvi gyvūnai | 85,35 | 83,40 | 77,96 | 67,08 | 74,66 |
| 1 | Tabakas ir gėrimai | 87,22 | 78,42 | 91,46 | 96,11 | 79,53 |
| 2 | Neapdorotos medžiagos, nevalgomos; išskyrus kurą | 66,10 | 58,70 | 64,58 | 78,52 | 67,33 |
| 3 | Mineralinis kuras, tepalai ir su jais susijusios medžiagos | 30,49 | 16,01 | 8,01 | 17,38 | 32,67 |
| 4 | Augaliniai ir gyvuliniai aliejai, riebalai ir vaškai | 41,83 | 68,54 | 61,40 | 68,24 | 75,54 |
| 5 | Chemikalai ir su jais susiję produktai | 98,06 | 99,91 | 95,09 | 90,31 | **98,34** |
| 6 | Pagamintos prekės, klasifikuojamos pagal medžiagas | 94,94 | 92,76 | 88,56 | 98,33 | 88,48 |
| 7 | Mašinos ir transporto įrenginiai | 76,02 | 84,61 | 92,76 | 70,27 | 83,93 |
| 8 | Įvairūs pramonės dirbiniai | 67,07 | 73,06 | 78,10 | 87,94 | **92,52** |
| 9 | Produktai, nepriskirti ne vienai SITC grupei | 39,73 | 49,74 | 53,00 | 53,19 | 70,82 |

Nėra nei vienos pramonės šakos, kurioje nevyktų abipusė prekyba. Mineralinio kuro, tepalų ir su jais susijusių medžiagų šakoje prekyba vyksta silpniausiai, todėl, kad Lietuva daugiau importuoja iš Latvijos šios pramonės šakos produkciją negu eksportuoja. Maisto ir gyvų gyvūnų prekyba nuo 2006 iki 2010 metų truputį sumažėjo, kadangi Lietuva pradėjo daugiau eksportuoti į Latviją. Tabako ir gėrimų pramonės dvipusė prekyba 2008-2009 m. buvo labai aktyvi, tik 2010 m. ji sumažėjo, nes Lietuva suaktyvino eksportą į Latviją.

3 lentelė. Grubelio-Loido indeksas prekyboje su Estija

|  |  |  |  |  |  |
| --- | --- | --- | --- | --- | --- |
| ESTIJA, G-L indeksas | 2006 | 2007 | 2008 | 2009 | 2010 |
| 0 | Maistas ir gyvi gyvūnai | 71,83 | 62,59 | 74,27 | 72,42 | 75,58 |
| 1 | Tabakas ir gėrimai | 86,97 | 45,99 | 53,24 | 93,86 | 78,67 |
| 2 | Neapdorotos medžiagos, nevalgomos; išskyrus kurą | 54,67 | 63,92 | 71,46 | 75,36 | **90,40** |
| 3 | Mineralinis kuras, tepalai ir su jais susijusios medžiagos | 7,84 | 9,43 | 8,16 | 4,55 | 36,21 |
| 4 | Augaliniai ir gyvuliniai aliejai, riebalai ir vaškai | 26,61 | 30,37 | 30,52 | 48,75 | 18,44 |
| 5 | Chemikalai ir su jais susiję produktai | 79,59 | 73,84 | 78,64 | 78,12 | 68,50 |
| 6 | Pagamintos prekės, klasifikuojamos pagal medžiagas | 70,85 | 64,01 | 75,44 | 88,48 | **90,44** |
| 7 | Mašinos ir transporto įrenginiai | 74,47 | 63,46 | 55,94 | 90,00 | 76,23 |
| 8 | Įvairūs pramonės dirbiniai | 86,37 | 97,45 | 99,32 | 97,29 | **99,57** |
| 9 | Produktai, nepriskirti ne vienai SITC grupei | 53,76 | 73,99 | 76,69 | 75,62 | 90,74 |

Iš pateiktos lentelės (žr. 3 lent.) matyti, kad Lietuvos ir Estijos prekyba šakų viduje intensyviausia įvairių pramonės dirbinių, pagamintų prekių, klasifikuojamų pagal medžiagas bei neapdorotų medžiagų pramonėse. Maisto pramonės prekyba per 2006 – 2010 m. vyko tolygiai. Mineralinio kuro, tepalų ir su jais susijusių medžiagų dvipusė prekyba nors ir nestipriai, tačiau 2010 m. metais suaktyvėjo. Tačiau vis dar šioje pramonės šakoje tarp Lietuvos ir Estijos dvipusė prekyba vyksta mažiausiai, kadangi Lietuva daugiau eksportuoja į Estiją negu importuoja iš jo.

Analizuojant Lenkijos prekybos šakos viduje indeksą pagal Grubelį – Loidą matyti (žr. 4 lent.), kad abipusė prekyba vyksta silpniau, nei pavyzdžiui su Latvija. Lenkija yra trečioje vietoje pagal Lietuvos importo partneres ir penktoje vietoje pagal eksporto partneres. Tik neapdorotų medžiagų pramonės viduje prekybos indeksas yra virš 80. Daugiau visų pramonės šakų prekybos indeksai yra žemesni. Maisto ir gyvų gyvūnų pramonėje dvipusė prekyba nėra tokia intensyvi, kaip pavyzdžiui Estijoje arba Latvijoje, kadangi Lietuva daugiau importuoja iš Lenkijos, negu eksportuoja į ją.

4 lentelė. Grubelio-Loido indeksas prekyboje su Lenkija

|  |  |  |  |  |  |
| --- | --- | --- | --- | --- | --- |
| LENKIJA, G-L indeksas | 2006 | 2007 | 2008 | 2009 | 2010 |
| 0 | Maistas ir gyvi gyvūnai | 35,05 | 47,80 | 43,59 | 49,04 | 68,18 |
| 1 | Tabakas ir gėrimai | 19,60 | 41,18 | 89,29 | 46,51 | 36,68 |
| 2 | Neapdorotos medžiagos, nevalgomos; išskyrus kurą | 79,56 | 88,08 | 97,37 | 92,73 | **84,58** |
| 3 | Mineralinis kuras, tepalai ir su jais susijusios medžiagos | 9,64 | 47,41 | 29,59 | 26,89 | 22,90 |
| 4 | Augaliniai ir gyvuliniai aliejai, riebalai ir vaškai | 83,00 | 53,81 | 89,31 | 58,61 | 26,40 |
| 5 | Chemikalai ir su jais susiję produktai | 70,77 | 82,18 | 88,93 | 79,79 | 73,69 |
| 6 | Pagamintos prekės, klasifikuojamos pagal medžiagas | 34,87 | 41,38 | 50,71 | 44,77 | 52,64 |
| 7 | Mašinos ir transporto įrenginiai | 48,22 | 38,48 | 29,45 | 69,13 | 54,79 |
| 8 | Įvairūs pramonės dirbiniai | 44,02 | 49,47 | 51,75 | 70,26 | 66,98 |
| 9 | Produktai, nepriskirti ne vienai SITC grupei | 34,75 | 28,77 | 36,08 | 46,48 | 40,64 |

Lyginant Lietuvos ir Lenkijos dvipusę prekybą tos pačios pramonės produktais pagal metus, tolygaus tendencingumo nėra nei vienoje pramonės šakoje: kartais dvipusė prekyba vyksta intensyviau, kartais silpniau. Čia nematyti ir pasaulinės ekonomikos nuosmukio padarinių. Tačiau gali būti ir taip, kad padariniai Lietuvai ir Lenkijai jautėsi, tiesiog jei abi šalys prekiavo žymiai mažiau viena su kita, tačiau tokiomis pat apimtimis, tai ir indeksas išlieka stabilus.

5 lentelė. Grubelio-Loido indeksas prekyboje su Vokietija

|  |  |  |  |  |  |
| --- | --- | --- | --- | --- | --- |
| VOKIETIJA, G-L indeksas | 2006 | 2007 | 2008 | 2009 | 2010 |
| 0 | Maistas ir gyvi gyvūnai | 81,18 | 73,16 | 96,07 | 93,95 | 84,45 |
| 1 | Tabakas ir gėrimai | 53,92 | 36,28 | 70,69 | 85,90 | **91,53** |
| 2 | Neapdorotos medžiagos, nevalgomos; išskyrus kurą | 67,44 | 58,51 | 65,77 | 70,86 | 51,34 |
| 3 | Mineralinis kuras, tepalai ir su jais susijusios medžiagos | 28,80 | 32,05 | 94,39 | 17,62 | 11,58 |
| 4 | Augaliniai ir gyvuliniai aliejai, riebalai ir vaškai | 32,02 | 89,61 | 24,70 | 82,05 | 51,99 |
| 5 | Chemikalai ir su jais susiję produktai | 44,73 | 69,71 | 81,43 | 93,06 | **99,20** |
| 6 | Pagamintos prekės, klasifikuojamos pagal medžiagas | 56,51 | 54,25 | 54,83 | 71,05 | 71,69 |
| 7 | Mašinos ir transporto įrenginiai | 23,43 | 22,01 | 23,87 | 50,95 | 45,55 |
| 8 | Įvairūs pramonės dirbiniai | 86,03 | 86,36 | 95,07 | 79,75 | 75,91 |
| 9 | Produktai, nepriskirti ne vienai SITC grupei | 52,43 | 41,40 | 36,92 | 56,41 | 53,55 |

Atlikus skaičiavimus matyti, kad Lietuvos prekybos šakos viduje indeksai su Vokietija yra pakankamai aukšti. Kadangi Vokietija yra antroje vietoje pagal Lietuvos importo svarbiausias partneres ir trečioje pagal eksportą, vadinasi abipusė prekyba vyksta intensyviai. Maisto ir gyvų gyvūnų pramonės, Tabako ir gėrimų, chemikalų ir su jais susijusių produktų pramonės dvipusė prekyba vyksta labiausiai. Mineralinio kuru, tepalais ir su jais susijusiomis medžiagomis 2008 m. Lietuva ir Vokietija prekiavo labai tolygiai, indeksas siekia 94. Tačiau 2009-2010 metais indeksas vėl sumažėjo (iki 12). Iš eksporto ir importo duomenų matyti, kad 2008 metais apskritai tiek Lietuva, tiek Vokietija mažai ir labai panašiai pardavinėjo šios pramonės šakos produkciją, todėl ir indeksas toks aukštas.

Galiausiai apskaičiavus Lietuvos ir Nyderlandų dvipusės prekybos indeksą ir palyginus su prieš tai nagrinėtų šalių indeksais, matyti, kad Grubelio-Loido indeksai (2006- 2010 metais) yra ganėtinai žemi (žr. 6 lent.):

6 lentelė. Grubelio-Loido indeksas prekyboje su Nyderlandais

|  |  |  |  |  |  |
| --- | --- | --- | --- | --- | --- |
| Nyderlandai, G-L indeksas | 2006 | 2007 | 2008 | 2009 | 2010 |
| 0 | Maistas ir gyvi gyvūnai | 79,42 | 77,04 | 42,99 | 54,81 | 30,14 |
| 1 | Tabakas ir gėrimai | 13,20 | 25,10 | 25,09 | 5,86 | 8,70 |
| 2 | Neapdorotos medžiagos, nevalgomos; išskyrus kurą | 72,25 | 83,63 | 50,67 | 92,42 | 70,49 |
| 3 | Mineralinis kuras, tepalai ir su jais susijusios medžiagos | 1,06 | 14,46 | 2,73 | 1,05 | 0,79 |
| 4 | Augaliniai ir gyvuliniai aliejai, riebalai ir vaškai | 0,00 | 0,01 | 3,47 | 5,59 | 7,94 |
| 5 | Chemikalai ir su jais susiję produktai | 44,64 | 57,27 | 44,98 | 46,69 | 41,55 |
| 6 | Pagamintos prekės, klasifikuojamos pagal medžiagas | 75,13 | 78,00 | 72,97 | 85,87 | **99,94** |
| 7 | Mašinos ir transporto įrenginiai | 7,58 | 8,24 | 19,40 | 57,58 | 68,06 |
| 8 | Įvairūs pramonės dirbiniai | 78,39 | 94,16 | 93,22 | 70,13 | 33,35 |
| 9 | Produktai, nepriskirti ne vienai SITC grupei | 79,22 | 62,42 | 43,49 | 62,36 | 0,00 |

Iš pateiktos lentelės akivaizdu, jog tik pagamintų prekių, klasifikuojamų pagal medžiagas ir neapdorotų medžiagų prekyba vyksta abipusiai. Visose kitose pramonės šakose nėra taip aktyviai prekiaujama. Pavyzdžiui, mineralinio kuro, tepalų ir su jais susijusių medžiagų Grubelio-Loido indeksas yra žemas, kadangi Lietuva žymiai daugiau eksportuoja į Nyderlandus nei eksportuoja iš jų. O maisto ir gyvų gyvūnų bei tabako bei alkoholio Lietuva eksportuoja mažiau nei importuoja.

Atlikus Lietuvos prekybos šakos viduje reikšmingumo skaičiavimus ir analizę pagal Grubelio-Loido metodą, matyti, kad prekyba pramonės šakoje vyksta pakankamai intensyviai. Lyginant prekybą šakų viduje pagal valstybes matyti, su kuria valstybe Lietuvą sieja dvipusė prekyba o su kuria grynasis eksportas ar grynasis importas. Tačiau labai sunku apibrėžti pramonės šakas kuriose būtent dvipusė prekyba intensyviausia, kadangi tai labai priklauso nuo kitos šalies. Pavyzdžiui Lietuvos ir Rusijos prekyba: vienose pramonės šakose dvipusė prekyba vyksta intensyviai, o kitose, kaip pavyzdžiui maisto pramonė – labai silpnai. Taip yra todėl, kad Lietuva daugiau eksportuoja maisto produktų nei importuoja jų iš Rusijos. Tai gali įtakoti daugelis faktorių. Jie bus analizuojami trečiojoje tyrimo dalyje. Taigi pagal Grubelio-Loido indeksą prekyba šakos viduje Lietuvos ekonomikai yra reikšminga, kadangi daugelyje pramonės šakų vyksta dvipusė prekyba.

Grubelio-Loido indeksas yra pritaikomas apskaičiuoti ir bendram prekybos šakos viduje koeficientui (pagal (4) formulę). Visų pramonės šakų balansų suma dalijama iš visų pramonės šakų bendrosios prekybos sumos. Šis dėmuo atimamas iš vieneto ir padauginama iš 100 procentų. Šis rezultatas parodo, kaip aktyviai vyksta prekyba šakos viduje.

Lietuvos prekyba šakos viduje labiausiai vyksta su Latvija (žr. 13 pav.). Grubelio-Loido indeksas su šia kaimyne šalimi nuo 2006 m. iki 2010 m. vyravo nuo 0,68 iki 0,75. Šis indeksas parodo aktyvią prekybą tų pačių pramonės šakų produktais. Prekyba šakos viduje su Estija, Lenkija ir Vokietija vyksta labai panašiai. Grubelio-Loido indekso vidurkis šiose šalyse 0,55. Kai tuo tarpu prekyba su Rusija šakos viduje vyksta labai silpnai. Nors ir chemikalų ir su jais susijusių produktų pramonės šakoje prekyba vyksta gana intensyviai - 2010 m. siekė net 98 proc.( žr. 6 lent.), tačiau visose kitose pramonės šakose prekyba vyksta silpnai. Todėl ir Grubelio-Loido bendrasis koeficientas yra toks žemas (per 5 metus apie 0,17).

16 pav. **Grubelio-Loido indeksas pagal šalis ir metus**

Analizuojant Grubelio-Loido indeksą pagal metus matyti, kad nėra aiškių pokyčių prekyboje šakos viduje tarp Lietuvos ir šių šešių šalių. Kadangi Grubelio-Loido indeksas nepriklauso nuo eksporto ar importo sumos didumo, o tik nuo šių sumų santykio, tai ir aiškus kilimas ar kritimas nejaučiamas. Jei 2008 metais prasidėjusi ekonominė recesija sumažino šalių importą, o tuo pačiu sumažino ir eksportą, tai santykis tarp jų nepasikeitė. Norint išmatuoti kiekvienų metų prekybos šakos viduje indekso kitimą, reikėtų analizuoti kiekvienos šalies ekonominę situaciją tais metais ir lyginti bei vertinti kas ir kaip paveikė didesnį tos šalies eksportą į Lietuvą. Arba kodėl Lietuva tais metais būtent importavo iš tos, o ne iš kitos šalies. Bet čia jau kita nagrinėjama tema. Šiame darbe siekiama išnagrinėti kiek stipriai ir kokiu reikšmingumu Lietuvos prekyba šakos viduje veikia šalies ekonomiką.

Siekiant išnagrinėti Lietuvos prekybos šakos viduje reikšmingumą, atliekami tolesni skaičiavimai, kuriais siekiama išsiaiškinti prekybos šakos viduje intensyvumą su svarbiausiomis Lietuvos prekybos partnerėmis: Rusija, Vokietija, Lenkija, Latvija, Estija ir Nyderlandais. Skaičiavimams naudojama SITC produktų klasifikacija. Dar vieno indekso skaičiavimas leis patvirtinti Grubelio-Loido indekso stiprumą.

Tam, kad būtų galima išnagrinėti Lietuvos prekybos šakos viduje reikšmingumą naudojamas dar vienas metodas – ekonomisto Aquino sukurtas indeksas (žr. (2) formulę). Pasak, Algieri (2007), Aquino indeksas – tai klasikinis lyginamojo pranašumo indeksas, tarp Balaso indekso, kuris matuoja eksportą ir importą. Šis indeksas leidžia nustatyti kaip vyksta prekyba tarp pramonės šakų ir kaip šakos viduje. Visos reikšmės žemiau 0,5 parodo prekybos tarp pramonės šakų specializaciją (despecializaciją). Virš 0,5 iki 1 artėjimą prie prekybos šakos viduje. Duomenys pateikiami linijine diagrama (žr. 17 pav.)

17 pav. **Aquino indeksas pagal šalis ir metus**

 Iš gautų rezultatų matyti, kad Lietuvos ir Latvijos prekyba šakos viduje vyksta labiausiai, kadangi Aquino indeksas svyruoja nuo 0,69 iki 0,73. Estija, Lenkija ir Vokietija pagal šį skaičiavimo metodą peržengia 0,5 indekso ribą. Tik Nyderlandai ir Rusija yra žemiau šios ribos.

 Lyginant šalis ir jų indeksus pagal metus matyti, kad prekyba šakos viduje per penkerius metus vyko tolygiai. Matyti, kad Vokietijos ir Lietuvos tarpusavio prekyba šakos viduje išaugo 2009 metais.

 Aquino indeksą lyginant su Grubelio-Loido indeksu matyti, kad rezultatai yra labai panašūs. Tik Rusijos indeksas pagal Grubelio-Loido skaičiavimo metodą yra mažesnis visais metais, nei skaičiuojant šiuo metodu.

Skaičiuojant Lietuvos prekybos šakos viduje reikšmingumo indeksą *Bergstrando metodu*, naudojama (žr. (3) formulę), šio ekonomisto sukurta formulė. Ši formulė skiriasi nuo visų kitų tuo, jog skaičiavimams naudoti šešių pagrindinių Lietuvos prekybos partnerių eksporto ir importo duomenys. Nors iš kito pusės nėra aišku, kodėl atskirai naudojami kitos šalies eksporto duomenys į Lietuva, jeigu tai tas pats Lietuvos importo iš tos šalies skaičius. Tačiau Bergstrandas savo formulėje išskiria kiekvienos šalies importą ir eksportą, o tai formulėje puikiai atsispindi. Iš formulės atrodo, kad norint nustatyti prekybos šakos viduje indeksą, yra naudojamas vien šalių eksporto duomenys, tačiau iš kitos pusės, tai taip pat kaip ir Grubelio-Loido ar Balassa indekse, naudojamas vienos šalies į kitą šalį prekybos balanso santykis su bendrąja prekyba kažkurios pramonės šakoje. Bet, nors ir formulė itin panaši į Grubelio-Loido, čia indeksai gaunami skirtingi (žr. 18 pav):

18 pav. **Bergstrando indeksas pagal šalis ir metus**

Pagal Bergstrando metodą apskaičiuotas Lietuvos prekybos šakos viduje indeksas rodo, kad Lietuvai šis prekybos tipas yra pakankamai svarbus, kadangi net su penkiomis valstybėmis (išskyrus Rusiją), šis indeksas yra apie 0,5. Tai parodo, kad mainai tos pačios pramonės šakos produkcija tarp 5 Europos Sąjungos šalių vyksta gana intensyviai. Tik prekyba su Rusija šakos viduje vyksta silpnai. Pagal Bergstando indeksą galima apskaičiuoti ne tik bendrą indeksą, bet ir kiekvienos pramonės šakos atskirai. Pagal skaičiavimus matyti (žr. 7 lent.), kad pramonės šakose, tokiose kaip: maisto ir gyvų gyvūnų, tabako ir gėrimų, mašinų ir transporto įrenginių, įvairių pramonės dirbinių, prekyba beveik nevyksta. Taip yra todėl, kad Lietuva šių pramonės šakų produktus žymiai daugiau eksportuoja nei importuoja.

7 lentelė. Bergstrando indeksas prekyboje su Rusija

|  |  |  |  |  |  |
| --- | --- | --- | --- | --- | --- |
| Bergstando indeksas, RUSIJA | 2006 | 2007 | 2008 | 2009 | 2010 |
| 0 | Maistas ir gyvi gyvūnai | 0,09 | 0,05 | 0,02 | 0,01 | 0,01 |
| 1 | Tabakas ir gėrimai | 0,05 | 0,02 | 0,02 | 0,04 | 0,03 |
| 2 | Neapdorotos medžiagos, nevalgomos; išskyrus kurą | 0,53 | 0,52 | 0,47 | 0,50 | 0,66 |
| 3 | Mineralinis kuras, tepalai ir su jais susijusios medžiagos | 0,44 | 0,40 | 0,40 | 0,40 | 0,40 |
| 4 | Augaliniai ir gyvuliniai aliejai, riebalai ir vaškai | 0,46 | 0,45 | 0,92 | 0,55 | 0,92 |
| 5 | Chemikalai ir su jais susiję produktai | **0,90** | **0,99** | **0,76** | **0,92** | **0,98** |
| 6 | Pagamintos prekės, klasifikuojamos pagal medžiagas | 0,83 | 0,76 | 0,56 | 0,39 | 0,41 |
| 7 | Mašinos ir transporto įrenginiai | 0,09 | 0,10 | 0,06 | 0,06 | 0,03 |
| 8 | Įvairūs pramonės dirbiniai | 0,11 | 0,04 | 0,01 | 0,01 | 0,01 |
| 9 | Produktai, nepriskirti ne vienai SITC grupei | 0,40 | 0,40 | 0,40 | 0,41 | 0,00 |

Grubelio-Loido indeksas rodo, kad Lietuva su Rusija daugiausiai prekiauja tarpusavyje chemikalų ir su jais susijusių produktų šakoje. Bergstrando indeksas visa tai patvirtina.

Iš Bergstrando indeksų lentelės matyti (žr. 15 pav.), kad keturios pagrindinės Lietuvos prekybos partnerės (Latvija, Vokietija, Estija ir Lenkija) labai tolygiai pasiskirsčiusios ties 0,6 – 0,7 indekso ribomis. Tai rodo, kad Lietuvos ir šių šalių prekyba šakos viduje veikia pakankamai aktyviai. Galima daryti prielaidą, kad tam įtakos turi Europos Sąjungos laisvos prekybos zona. Skirtingai nei su Rusija. Plačiau priežastys nagrinėjamos trečiojo tyrimo etapo metu.

Apskaičiavus Lietuvos prekybos šakos viduje indeksus matyti, kad šio tipo prekyba vyksta vidutiniškai. Prekyba su kaimynėmis šalimis vyksta intensyviau, nei su Rusija, Vokietija ar Nyderlandais. Lyginant pagal pramonės šakas – prekyba vyksta labai įvairiai, su vienomis šalimis prekiaujama labiau vienoje pramonės šakoje, su kitomis – kitoje.

Siekiant išsiaiškinti Lietuvos prekybos šakos viduje reikšmę visai šalies ekonomikai, buvo apskaičiuotas dar vienas indeksas, kuris išreiškiamas procentais (kokią grynosios prekybos dalį sudaro prekyba šakos viduje). Ši formulė (žr. (4) formulę) sukurta ekonomisto Grubelio-Loido. Šis matavimo metodas padeda nustatyti, kokią dalį prekyba šakos viduje sudaro bendrojoje prekyboje. Pirmiausia buvo apskaičiuota, kokią dalį prekyba vienos ar kitos pramonės šakos viduje sudaro bendros tos šakos prekybos. Skaičiavimams naudota vienaženklė SITC produktų klasifikacija. Skaičiavimai pateikiami 8 lentelėje:

8 lentelė. Prekybos šakos viduje dalis bendrojoje prekyboje, pagal SITC vienaženklę klasifikaciją

|  |  |  |  |  |  |
| --- | --- | --- | --- | --- | --- |
| **Prekybos šakos viduje dalis bendrojoje prekyboje, SITC produktų klasifikacija** | **2006** | **2007** | **2008** |  **2009** | **2010** |
| 0 | Maistas ir gyvi gyvūnai | 90% | 87% | 91% | 87% | 87% |
| 1 | Tabakas ir gėrimai | 98% | 100% | 88% | 91% | 99% |
| 2 | Neapdorotos medžiagos, nevalgomos; išskyrus kurą | 98% | 90% | 90% | 100% | 90% |
| 3 | Mineralinis kuras, tepalai ir su jais susijusios medžiagos | 87% | 73% | 81% | 82% | 79% |
| 4 | Augaliniai ir gyvuliniai aliejai, riebalai ir vaškai | 53% | 60% | 64% | 61% | 46% |
| 5 | Chemikalai ir su jais susiję produktai | 73% | 86% | 96% | 90% | 92% |
| 6 | Pagamintos prekės, klasifikuojamos pagal medžiagas | 71% | 70% | 76% | 88% | 90% |
| 7 | Mašinos ir transporto įrenginiai | 69% | 65% | 71% | 89% | 90% |
| 8 | Įvairūs pramonės dirbiniai | 82% | 85% | 84% | 75% | 70% |
| 9 | Produktai, nepriskirti ne vienai SITC grupei | 84% | 72% | 69% | 85% | 76% |

Iš lentelės matyti, kad Lietuvos prekyba šakos viduje yra labai stipri. Beveik visų pramonės šakų prekyba vyksta viduje, t.y. kiek yra importuojama, tiek ir eksportuojama. Vadinasi Lietuva nėra nei grynoji eksportuotoja, nei importuotoja. Lietuvoje vyrauja prekybos šakos viduje tipas, o ne prekybos tarp pramonės šakų. Prekybos šakos viduje dalis vyrauja apie 80%. Tokie aukšti rezultatai gali būti dėl to, kad SITC klasifikavimo sistema apima labai plačias pramonės šakas. O pavyzdžiui, jeigu Lietuva eksportuoja daržoves, bet jų neimportuoja ir importuoja žuvies produktus ir jų neeksportuoja, vis tiek prekybos šakos viduje indeksas bus aukštas, kadangi šios minėtos prekės priklauso vienai pramonės produktų šakai.

Vadinasi, norint tiksliai ištirti Lietuvos prekybos šakos viduje prekybos dalį bendrai prekybai, yra būtina naudoti siauresnę produktų klasifikaciją. Šiam tikslui, buvo naudota SITC dviženklė produktų klasifikacija (žr. 2 priedą). Analizei pasirinkti 2010 metai (žr. 19 pav.). Procentai parodo, kokią dalį bendrosios prekybos sudaro prekyba vienos ar kitos pramonės šakos viduje. Pramonės šakų produkcija sužymėta dviženkliai skaičiais (nuo 0 iki 99).

**19 pav. Prekybos šakos viduje dalis bendrojoje prekyboje, pagal SITC dviženklę klaisifikaciją**

Taigi, iš diagramos matyti, kad 2010 m. prekyba vien tik šakos viduje - 100% vyko 2-oje (mėsos ir jos produktų) ir 74-oje (bendrosios pramonės mašinų ir įrangos bei jų dalių) pramonės šakose. Truputi silpniau, tačiau daugiau nei 90% visos bendros prekybos, prekyba šakos viduje vyko šiose pramonės šakose:

1. 41 - Gyvūniniai riebalai ir aliejus – 97%
2. 69 - Metalo gaminiai, nenurodyti kitose pozicijose- 97%
3. 03 - Žuvys (išskyrus jūrų žinduolius), vėžiagyviai, moliuskai bei gaminiai iš jų -95%
4. 06 - Cukrus, cukraus gaminiai ir medus – 94%

Prekyba tarp pramonės šakų labiausiai vyksta šiose šakose:

1. 27 - Trąšų žaliava, išskyrus SITC 56, ir mineralinės žaliavos (išskyrus anglį, naftą ir brangiuosius akmenis) -10%
2. 34 - Gamtinės ir dirbtinės dujos – 18%
3. 82 - Baldai ir jų dalys; patalynės reikmenys, čiužiniai, čiužinių karkasai, pagalvės – 24%

Šiose pramonės šakose prekyba vyksta labiau tarp pramonės šakų, nei pramonės šakoje, kadangi Lietuva trąšų žaliavą bei gamtines ir dirbtines dujas importuoja žymiai labiau nei eksportuoja. O baldus ir jų dalis eksportuoja labiau, nei importuoja. Šis netolygus eksporto ir importo pasiskirstymas lemia silpną prekybą šakos viduje.

Taigi, iš šių abiejų tyrimų matyti, kad prekyba šakos viduje vienose pramonės šakose vyksta stipriau, kitose-silpniau. Be to, skirtumas tarp indeksų irgi yra aiškus. Ekonomisto Brulharto (2009) atliktas tyrimas taip pat patvirtino, kad skirtingų lygių pramonės šakų klasifikacijos, lemia skirtingus rezultatus. Tačiau skirtumas tarp gaunamų prekybos šakos viduje indeksų nėra didelis. Deja, sunku pasakyti, kuri klasifikacija labiau atspindi prekybos šakos viduje lygį šalies užsienio prekyboje. Renkantis vieną iš dviejų vienaženklę arba dviženklę produktų klasifikaciją, svarbu atkreipti dėmesį į tyrimo tikslus. Kadangi šiuo tyrimu siekiama išanalizuoti apskritai Lietuvos prekybos šakos viduje reikšmę šalies ekonomikai, vadinasi nėra itin svarbu nagrinėti labai siaurų prekių grupių. Pakanka vienaženklės prekių klasifikacijos, kad ji tinkamai atspindėtų pramonės šakų dvipusę prekybą.

Vis dėl to, tiek vieno, tiek kito lygio SITC klasifikacijos dėka apskaičiuoti indeksai rodo, kad Lietuvoje prekyba šakos viduje vyksta, ir gana intensyviai, kai kuriose pramonės šakose, užsienio prekyba vysta vien dvipusiu keliu. Tai lemia daugelis faktorių, kurie bus nagrinėjami toliau tyrime. Tačiau kaip ir buvo nagrinėta prekyba šakos viduje teoriniu aspektu, yra aišku, kad šis prekybos tipas vyksta tarp panašių ekonominiu, socialiniu ir kultūriniu aspektu šalių. Kadangi Lietuvos pagrindinės prekybos partnerės yra labiau panašios, nei kitos pasaulio šalys, tai ir prekyba šakos viduje vyksta intensyviai.

Situacija Vokietijoje yra truputį kitokia (žr. 20 pav.).



Šaltinis: Ito ir Okubo (2011, 6 p.)

20 pav. **Vokietijos PŠV indeksas su pagrindinėmis prekybos partnerėmis**

Čia, pagal Ito ir Okubo (2011) atliktą Vokietijos prekybos šakos viduje analizę (tyrimui naudota SITC vienaženklė klasifikacija), matyti, kad Vokietijos pagrindinės dvipusės prekybos partnerės yra Prancūzija, Nyderlandai, Belgija, Italija, Anglija. Visos šios šalys priklauso Europos Sąjungai, jos yra panašios rinkos dydžiais, ekonominiais išsivystymo lygiais. Vokietija prekiauja silpniau pramonės šakos viduje su Jungtinėmis Amerikos Valstijomis, Japonija ir Kinija.

Lyginant Lietuvos ir Vokietijos prekybos šakos viduje reikšmę ekonomikoms matyti, kad Lietuvoje šis prekybos tipas apima beveik visą užsienio prekybos dalį. O Vokietijoje indeksas rodo, kad prekyba vyksta, tačiau nelabai intensyviai ir vaidina ne tokį svarbų vaidmenį kaip Lietuvai. Tai yra todėl, kad Vokietijos prekybos partnerės nėra tik Europos Sąjungos narės. Vokietija intensyviai prekiauja ir su Azijos šalimis bei JAV, o šios šalys yra labais skirtingos. Lietuvos prekybos partnerės yra ES narės, išskyrus Rusiją, tačiau prekyba su šia šalimi visada vyko intensyviausiai.

Atlikus pirmąją tyrimo dalį, apibendrinant galima teigti, kad:

1. Apie 75 proc. pramonės šakų yra, kai bendrąją prekybos dalį sudaro daugiau nei pusė prekybos šakos viduje. (2010 metų rezultatai, pagal SITC dviženklę produktų klasifikaciją )
2. 2010 m. prekyba vien tik šakos viduje - 100% vyko 2-oje (mėsos ir jos produktų) ir 74-oje (bendrosios pramonės mašinų ir įrangos bei jų dalių) pramonės šakose.
3. Pagal Grubelio-Loido indeksą lyginant šalis, prekyba šakos viduje labiausiai vyksta su Latvija ir Vokietija. Pagal Aquino indeksą, labiausiai Lietuva prekiauja tos pačios pramonės šakos produktais su Latvija ir Estija (kai kuriais metais ir Vokietija). O pagal Bergstrando metodą apskaičiavus IITi matyti, kad Lietuvos prekybos šakos viduje pagrindinės partnerės yra Latvija ir Vokietija (kai kuriais metais ir Estija). Taigi labiausiai Lietuva prekiauja su Latvija, Estija ir Vokietija.
4. Nagrinėjant prekybą šakos viduje pagal pramonės šakas ir šalis matyti, kad pagal Grubelio-Loido metodą Lietuvos prekyba šakos viduje su Rusija labiausiai vyksta chemikalų ir su jais susijusių produktų pramonėje (Bergstrando metodo rezultatai tokie patys), su Latvija Lietuva labiausiai prekiauja chemikalų ir su jais susijusių produktų pramonėje bei pramonės gaminių šakoje. Prekyba su Estija intensyviausia įvairių pramonės dirbinių, pagamintų prekių, klasifikuojamų pagal medžiagas bei neapdorotų medžiagų pramonėse (2010 m. beveik siekė 100 % prekybą šakos viduje); prekyba su Lenkija - neapdorotų medžiagų pramonės produkcija, Vokietija - chemikalų ir su jais susijusių produktų pramonėje bei 2010 m. pakilęs tabako ir gėrimų indeksas, o prekyba su Nyderlandais pasižymi pagamintos prekių, klasifikuojamų pagal medžiagas pramonės šakoje. Vadinasi, Lietuva daugiausiai prekiauja chemikalų ir su jais susijusių produktų pramonės šakoje.
5. Analizuojant pagal metus, sunku įvertinti prekybos šakos efektyvumą, kadangi tolygaus tendencingumo nėra nei vienoje pramonės šakoje nei su viena šalimi: kartais dvipusė prekyba vyksta intensyviau, kartais silpniau. Čia nematyti jokių ekonominių pasekmių ar pasaulinės ekonomikos nuosmukio padarinių. Taip yra todėl, kad jei abi šalys pajautė išorinius veiksnius, įtakojančius prekybą ir prekiavo žymiai mažiau viena su kita ar žymiai intensyviau, tačiau abi šalys tokiomis pat apimtimis, tai ir indeksas išlieka stabilus.
	1. Lietuvos horizontalios ir vertikalios prekybos šakos viduje analizė

Antrajame tyrimo etape buvo tirta horizontalioji ir vertikalioji produktų diferenciacija ir kaip jos pasiskirsto Lietuvoje. Tyrimui naudotos formulės leido nustatyti kurios pramonės šakos Lietuvoje yra linkusios į horizontalią diferenciaciją (kai produktai yra puikūs pakaitalai vieni kitiems, o kokybė yra panaši), o kurios į vertikalią (kai produktai nėra geri pakaitalai vieni kitiems, skiriasi jų kaina ir kokybė). Skaičiavimams naudota SITC vienaženklė klasifikavimo sistema.

Jeigu pagal horizontalios prekybos šakos viduje nustatymo formulę gautas dėmuo yra tarp 0,85 ir 1,15, tai prekyba šakos viduje laikoma horizontalia, žr. (5) formulę.

Pagal šią formulę atlikti skaičiavimai pateikiami 9 lentelėje (žr. 9 lent.). Skaičiavimams naudota SITC vienaženklė pramonės šakų klasifikacija. Spalvos atitinka reikšmes sekančiai:

* Žalia – prekyba šakos viduje horizontaliai diferencijuotais produktais;
* Mėlyna - prekyba šakos viduje vertikaliai diferencijuotais, aukštos kokybės produktais;
* Rožinė - prekyba šakos viduje vertikaliai diferencijuotais, žemos kokybės produktais;

9 lentelė. Lietuvos horizontali ir vertikali prekyba šakos viduje

|  |  |  |  |  |  |
| --- | --- | --- | --- | --- | --- |
| **Horizontali/ vertikali prekyba pramonės šakos viduje** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 1,22 | 1,31 | 1,19 | 1,31 | 1,29 |
| 1 | Tabakas ir gėrimai | **0,96** | **1,00** | **0,79** | **0,84** | **1,02** |
| 2 | Neapdorotos medžiagos, nevalgomos; išskyrus kurą | **1,05** | 1,22 | **0,82** | **1,00** | 1,21 |
| 3 | Mineralinis kuras, tepalai ir su jais susijusios medžiagos | 0,77 | 0,58 | 0,68 | 0,69 | 0,65 |
| 4 | Augaliniai ir gyvuliniai aliejai, riebalai ir vaškai | 0,36 | 0,43 | 0,47 | 0,44 | 0,30 |
| 5 | Chemikalai ir su jais susiję produktai | 0,58 | 0,75 | **0,92** | **0,82** | **0,85** |
| 6 | Pagamintos prekės, klasifikuojamos pagal medžiagas | 0,55 | 0,54 | 0,61 | 0,78 | 0,82 |
| 7 | Mašinos ir transporto įrenginiai | 0,53 | 0,48 | 0,55 | 0,80 | 0,82 |
| 8 | Įvairūs pramonės dirbiniai | 1,44 | 1,35 | 1,38 | 1,68 | 1,85 |
| 9 | Produktai, nepriskirti ne vienai SITC grupei | 0,73 | 0,56 | 0,52 | 0,74 | 0,62 |

Iš lentelės matyti (pažymėta žalia spalva), kad Lietuvos prekyba horizontalios diferenciacijos prekėmis vyksta tik trijose pramonės srityse: tabako ir gėrimų, neapdorotų medžiagų (nevalgomų ir išskyrus kurą) bei chemikalų ir su jais susijusių produktų šakose. Vadinasi Lietuva importuoja ir eksportuoja panašius gėrimus ir tabako gaminius į kitas ir iš kitų šalių, kurie yra puikūs pakaitalai bei jų kokybė yra labai panaši.

Prekyba neapdorotomis medžiagomis, nevalgomomis ir išskyrus kurą vyko 2006, 2008 ir 2009 metais. 2010 metais indeksas buvo pakilęs, vadinasi Lietuva prekiavo ne tokios pačios kokybės neapdorotomis medžiagomis.

Prekyba šakos viduje bus laikoma vertikalia prekyba šakos viduje, jei prekybos indeksas yra mažesnis už 0,85 arba didesnis už 1,15 (žr. (6) formulę). Vertikalią prekių diferenciaciją dar galima išskirstyti pagal produktų kokybę: jei eksporto ir importo santykis mažesnis už 0,85 – tai prekyba vyksta vertikaliai diferencijuotais, žemos kokybės produktais, o jeigu tas pats santykis yra aukštesnis už 1,15, tai reiškia, kad vyrauja vertikalios diferenciacijos prekyba aukštos kokybės produktais.

Iš 10 lentelės matyti (pažymėti rožine spalva), kad žemos kokybės produktai vertikaliai diferencijuoti yra šie:

* Mineralinis kuras, tepalai ir su jais susijusios medžiagos,
* Augaliniai ir gyvuliniai aliejai, riebalai ir vaškai,
* Pagamintos prekės, klasifikuojamos pagal medžiagas,
* Mašinos ir transporto įrenginiai

Šios produktų šakos sudaro didžiausią dalį Lietuvos prekybos šakos viduje pagal diferencijuotus produktus. Lietuva daugiausiai prekiauja tos pačios pramonės šakos, bet skirtingos kokybės produktais. Pavyzdžiui Lietuva importuodama lengvuosius automobilius, tačiau eksportuodama žemės ūkio techniką sudaro prekybą šakos viduje, tačiau Lietuva prekiauja tokiais produktai, kurie nėra geri pakaitalai vieni kitiems, o jų kokybę vertinti apskritai būtų gana sudėtinga. Taigi, pagal šį produktų diferencijavimą matyti, kad Lietuvoje tai vyraujantis tipas. Lietuva gamina ir eksportuoja bei importuoja tos pačios pramonės šakos, tačiau skirtingus produktus, savo savybėmis ir kokybe.

Lietuva taip pat prekiauja ir aukštos kokybės produktais pramonės šakos viduje. Tačiau šių pramonės sričių nėra daug (žr. 10 lentelę, vertikalios diferenciacijos ir aukštos kokybės produkcija, kuria prekiaujama šakos viduje pažymėta mėlyna spalva): tai maisto ir gyvų gyvūnų bei įvairių pramonės dirbinių šakos. Kadangi Lietuva gamina ir eksportuoja tik aukštos kokybės maisto ir pramonės dirbinių produkciją, tai ji ir importuoja tik geros kokybės, truputį kitokių savybių ar prekinių ženklų tų pačių pramonės šakų produkciją.

 Analizuojant vertikalią ir horizontalią Lietuvos prekybą šakos viduje paaiškėjo, kad:

1. Lietuvos prekyba horizontalios diferenciacijos prekėmis vyksta trijose pramonės srityse: tabako ir gėrimų, neapdorotų medžiagų (nevalgomų ir išskyrus kurą) bei chemikalų ir su jais susijusių produktų šakose. Vadinasi Lietuva importuoja ir eksportuoja panašius gėrimus ir tabako gaminius į kitas ir iš kitų šalių, kurie yra puikūs pakaitalai bei jų kokybė yra labai panaši.
2. Prekyba vertikalios diferenciacijos produkcija yra dominuojanti Lietuvos prekyboje šakos viduje. Žemos kokybės produktai vertikaliai diferencijuoti yra šie: mineralinis kuras, tepalai ir su jais susijusios medžiagos, augaliniai ir gyvuliniai aliejai, riebalai ir vaškai, pagamintos prekės, klasifikuojamos pagal medžiagas, mašinos ir transporto įrenginiai. Aukšos kokybės: maisto ir gyvų gyvūnų bei įvairių pramonės dirbinių šakos.
	1. Ekonominių veiksnių įtaka Lietuvos prekybai šakos viduje

Šiame tyrimo etape analizuojami įvairūs ekonominiai veiksniai, kurie įtakoja Lietuvos prekybą šakos viduje. Apskaičiavus prekybos šakos viduje indeksus pagal Grubelio-Loido formulę, Aquino ir Bergstrando, matyti kad Lietuvoje prekyba šakos viduje vyksta, vienose pramonės šakose labiau, kitose silpniau. Taip pat paaiškėjo, kad Lietuvos prekyboje šakos viduje dominuoja vertikalios diferenciacijos produktai.

Tam, kad būtų galima interpretuoti šiuos duomenis, bei susieti ekonominių veiksnių įtaką Lietuvos prekybai šakos viduje, buvo atliktas trečiasis tyrimo etapas. Čia remiantis įvairiomis formulėmis bei dokumentų analize atliekamas penkių ekonominių veiksnių tyrimas.

***1. Ekonominis išsivystymas.***Pasak Nilssono (1999), „kuo didesnis ekonomikų dydžių skirtumas, tuo silpnesnė prekyba šakos viduje“ (115 p.). Siekiant paneigti arba patvirtinti šią ekonomisto Nilssono hipotezę, dažniausiai matuojamas remiantis BVP vienam gyventojui rodikliu. Siekiant nustatyti ekonominio išsivystymo įtaką prekybai šakos viduje, pirmiausia apskaičiuojamas ekonomisto Balassa santykinio nelygybės rodiklio apskaičiavimo metodas (žr. (8) formulę).

21 paveiksle pateikta BVP vienam gyventojui kitimo tendencijos. Visų šalių BVP/ 1 gyv. yra panašus, išskyrus Vokietiją ir Nyderlandus. Šių šalių BVP/ 1 gyv. yra žymiai didesnis. Taigi pagal šį paveikslą matyti, kad akivaizdūs Lietuvos BVP/ 1 gyv. skirtumai yra su Vokietija ir Nyderlandais (žr. 21 pav).



BVP vienam gyventojui, USD

**Estija**

**Lenkija**

**Rusija**

**Latvija**

**Lietuva**

**Nyderlandai**

**Vokietija**

**Šaltinis:** Google Public Data Explorer, 2011

 21 pav. **Svarbiausių Lietuvos partnerių pasiskirstymas pagal BVP vienam gyventojui**

Tikslesni duomenys pateikiami lentelėje (žr. 11 lent.). Pagal kuriuos galima matyti, kad Lietuvos BVP vienam gyventojui (2006 – 2010 m. periodui ) buvo labai panašus kartu su Latvija ir Lenkija. Labiausiai skiriasi su Vokietija ir Nyderlandais.

10 lentelė. BVP vienam gyventojui pagal šalis

|  |  |  |  |  |  |
| --- | --- | --- | --- | --- | --- |
| BVP vienam gyventojui, USD | 2006 | 2007 | 2008 | 2009 | 2010 |
| Lietuva | 8865 | 11584 | 14071 | 11034 | 10933 |
| Latvija | 8713 | 12638 | 14858 | 11476 | 10705 |
| Estija | 12359 | 15938 | 17541 | 14239 | 13939 |
| Lenkija | 8958 | 11157 | 13886 | 11288 | 12271 |
| Vokietija | 35429 | 49468 | 44264 | 40659 | 40509 |
| Nyderlandai | 41459 | 47771 | 53106 | 48068 | 47159 |
| Rusija | 6947 | 9146 | 11700 | 8615 | 10440 |

Pagal šią lentelę (žr. 10 lent.), 2010 metais Lietuvos BVP vienam gyventojui buvo 4 kartus mažesnis už Vokietijos ir beveik 5 kartus už Nyderlandus.

Kaip teigia Nilssonas (1999), kuo didesnis skirtumas tarp šalių prekybininkių vidutinių gyventojų pajamų, tuo silpnesnė prekyba šakos viduje. Tam, kad būtų galima vertinti ekonomikos išsivystymo lygio panašumo būtinybę geresnei prekyba šakos viduje, naudojama Balasso formulė, pagal kurią gauti rezultatai pateikiami 11 lentelėje (žr. 11 lent.)

11 lentelė. Ekonominio išsivystymo nelygybės tarp šalių indeksas

|  |  |  |  |  |  |
| --- | --- | --- | --- | --- | --- |
| INEQ | 2006 | 2007 | 2008 | 2009 | 2010 |
| Latvija - Lietuva | 0,14 | 0,20 | 0,18 | 0,17 | 0,14 |
| Estija- Lietuva | 0,31 | 0,30 | 0,26 | 0,28 | 0,27 |
| Lenkija- Lietuva | 0,16 | 0,13 | 0,15 | 0,17 | 0,21 |
| Vokietija- Lietuva | 0,55 | 0,57 | 0,46 | 0,52 | 0,52 |
| Nyderlandai- Lietuva | 0,64 | 0,62 | 0,60 | 0,63 | 0,63 |
| Rusija- Lietuva | 0,01 | 0,02 | 0,05 | 0,01 | 0,13 |

Indeksas INEQ svyruoja nuo 0 iki 1. Indekso didėjimas ir artėjimas rodo reliatyvios nelygybės didėjimą ir didesnį ekonominio išsivystymo skirtumą tarp šalių vykdančių prekybą šakos viduje.

Iš pateiktos lentelės matyti, kad didžiausias INEQ indeksas yra su Nyderlandais ir Vokietija, kadangi BVP vienam gyventojui skirtumas tarp Lietuvos ir šių šalių jų yra labai didelis.

Vadinasi, atlikus pirmąją dalį buvo nustatyta, kad Lietuvos pagrindinės prekybos šakos viduje partnerės yra Latvija, Estija ir Vokietija, gali būti patvirtinta ekonominio išsivystymo panašumu tarp šalių. Lietuvos ir Latvijos BVP vienam gyventojui labai panašus, o ekonominio išsivystymo nelygybės indeksas tarp šalių žemas. Vadinasi Lietuvos ir Latvijos prekyba šakos viduje turi vykti labai aktyviai, o taip ir yra pagal visus tris PŠV reikšmingumo matavimo metodus. Estija taip pat atitinka šiuos reikalavimus. Tačiau Vokietija skirtingai nei Latvija ir Estija turi beveik keturis kartus didesnį BVP vienam gyventojui. Tai yra didelis skirtumas tarp šalių ekonominių išsivystymo lygių, tačiau prekyba vyksta gana intensyviai. Vadinasi, vien prekių ekonominio išsivystymo lygio panašumo nepakanka aktyviai prekybai šakos viduje. Čia veikia ir daugiau ekonominių veiksnių.

***2. Rinkos dydis.***Šiame tyrime buvo matuojamas remiantis ekonomisto Balasso (1986) adaptuotu modeliu (žr. (9) formulę), analizuojant šalių prekybininkių rinkos dydžio situaciją pagal BVP. Gautas vienos šalies rodiklis vėliau lyginamas su kitos šalies. Šis rodiklis parodo, kad kuo didesnė šalies rinka tuo labiau vykdoma prekyba šakos viduje.

 Tam, kad būtų galima išnagrinėti rinkų dydžius, buvo apskaičiuota pirmiausia, kokią bendros (Lietuvos ir vienos iš šalių) rinkos dalį sudaro vien tik Lietuvos bendras vidaus produktas. Duomenys pateikiami lentelėje (žr. 12 lent.)

12 lentelė. Lietuvos BVP dalis bendrojoje Lietuvos prekybos partnerių rinkoje

|  |  |  |  |  |  |
| --- | --- | --- | --- | --- | --- |
| **Lietuva - I, kita šalis - j** | **2006** | **2007** | **2008** | **2009** | **2010** |
|  Lietuva - Latvija | 0,61 | 0,58 | 0,58 | 0,59 | 0,60 |
| Lietuva - Estija | 0,65 | 0,65 | 0,67 | 0,66 | 0,66 |
| Lietuva - Lenkija | 0,08 | 0,08 | 0,08 | 0,08 | 0,07 |
| Lietuva - Vokietija | 0,01 | 0,01 | 0,01 | 0,01 | 0,01 |
| Lietuva - Nyderlandai | 0,04 | 0,05 | 0,05 | 0,04 | 0,04 |
| Lietuva - Rusija | 0,03 | 0,03 | 0,03 | 0,03 | 0,02 |

Tada vėliau apskaičiuojamas, kokią dalį kitos šalies BVP sudaro bendrojoje dviejų šalių (tos tiriamos šalies ir Lietuvos) rinkoje. Bendrojoje sumoje abiejų lentelių duomenys yra lygūs 1.

Gauti duomenys lyginami ir tie, kurie arčiausiai vidurkio (0,5), tų rinkos yra panašiausios. Taigi pagal pateiktas lenteles (žr. 12 ir 13 lent.) matyti, kad arčiausiai vidurio yra Lietuvos ir Latvijos BVP rodikliai, bei Lietuvos ir Estijos. Rinkos dydžiai panašiausi tarp Lietuvos ir Latvijos bei Lietuvos ir Estijos. Lyginant rinkos dydžius su Rusija, Vokietija, Nyderlandais ir Lenkija, matyti, kad rinkų dydžiai labai skiriasi. O Lietuva šiose rinkose nesudaro nei 10% bendros rinkos apimties.

13 lentelė. Lietuvos prekybos partnerių BVP dalis bendrojoje Lietuvos rinkoje

|  |  |  |  |  |  |
| --- | --- | --- | --- | --- | --- |
| **Lietuva - j, kita šalis - i** | **2006** | **2007** | **2008** | **2009** | **2010** |
| Latvija - Lietuva | 0,39 | 0,42 | 0,42 | 0,41 | 0,40 |
| Estija- Lietuva | 0,35 | 0,35 | 0,33 | 0,34 | 0,34 |
| Lenkija- Lietuva | 0,92 | 0,92 | 0,92 | 0,92 | 0,93 |
| Vokietija- Lietuva | 0,99 | 0,99 | 0,99 | 0,99 | 0,99 |
| Nyderlandai- Lietuva | 0,96 | 0,95 | 0,95 | 0,96 | 0,96 |
| Rusija- Lietuva | 0,97 | 0,97 | 0,97 | 0,97 | 0,98 |

Tačiau ekonomistų Bela Balasso (1961), Nilssono (1999) teiginiai, kad kuo didesnė šalies rinka, tuo labiau vykdoma prekyba šakos viduje, neatitinka praktinių rezultatų. Kadangi jei viena šalis turi didelę rinką, o jos partnerė mažą, tai tarp jų prekyba šakos viduje vyks ne taip sklandžiai, kai tarp abiejų šių šalių rinkos bus panašios. Šiuo atveju nebesvarbu ar rinkų dydžiai panašūs tuo, kad yra maži ar dideli, vis tiek prekyba šakos viduje jose vyksta labiausiai. Taigi, pagal gautus skaičiavimus matyti, kad Lietuvos ir Latvijos bei Lietuvos ir Estijos prekyba šakos viduje vyksta intensyviai dar ir dėl to, kad jų rinkų dydžiai yra panašūs.

1. *Geografinis artumas.* Šiame tyrimo žingsnyje buvo matuojamas Lietuvos ir jos prekybos partnerių geografinis artumas. Lyginami transportavimo kaštų skirtumai, kultūriniai ir socialiniai panašumai, išteklių panašumas.

Lyginant tris Baltijos šalis Lietuvą, Latviją ir Estiją akivaizdu, kad jos yra panašiausios savo kultūriniu ir socialiniu gyvenimu. Tik Estiją jau 1994 metais užsienio spauda išskirdavo kaip Baltijos šalių pirmūnę. Ši šalis buvo pirmoji pakviesta derėtis dėl narystės ES. Ji pirmoji įsivedė eurą, lengviau išgyveno krizę: patyrė mažesnį nuosmukį ir spartesnį ūkio atsigavimą. Tarpukario Latvija buvo stipriausia iš minėto trejeto kultūrine, socialine ir ekonomine prasme, Estija buvo antroji, Lietuva tuo metu neabejotinai buvo paskutinė sąraše. Prieš pirmąjį pasaulinį karą Rygoje dirbo daug lietuvių emigrantų, kurie turėjo bežemių, sunkiai besiveršiančių varguolių įvaizdį. Per kiek mažiau nei šimtą metų lyderio poziciją Latvija atidavė Estijai, į antrą vietą pasistūmėjo Lietuva (Lietuvos mokslininkų sąjunga, 2011). Lyginant šias šalis pagal geografinį atstumą dėl transportavimo galimybių. Čia Latvija yra arčiau už Estiją, tačiau Via Baltica magistralė bei geležinkeliai padeda greičiau ir pigiau prekiauti šakos viduje. Nors ir vyrauja kalbiniai skirtumai, tačiau Lietuva ir Latvija verslo srityje daugiausia bendrauja rusų kalba, o su Estija - anglų ir rusų kalbomis. Taigi čia kalbinio skirtumo nėra didelio.

Lyginant Lietuvos ir Lenkijos geografinį artumą, matyti, kad rinka ne tik prieinama Lietuvos verslininkams, bet ir gana palanki, tiek dėl savo geografinio artumo, tiek dėl Lietuvos bei Lenkijos pirkėjų ganėtinai panašių vartojimo įpročių bei kitų aspektų. Nors verslo organizavimo praktikoje tarp dviejų šalių egzistuoja tam tikri skirtumai, patirties Lietuvoje prekyba kaimyninėje rinkoje gali tapti reikšmingu pranašumu ir padėti greičiau įtvirtinti Lenkijos rinkoje. Transportavimo kaštai nėra dideli, šalis jungia Via Baltica automagistralė.

Lietuva ir Vokietija pagal ekonominį išsivystymo lygį priklauso skirtingiems lygiams, tačiau abi šalys yra politiškai stabilios, abi yra Europos Sąjungos narės. Lietuva ir Vokietija yra artimos prekybos partnerės, daug dėmesio skiria ekonomikos, saugumo bei kultūros sričių bendradarbiavime. Per pastaruosius dvidešimt metų Lietuvos ir Vokietijos santykiai nuolat stiprėjo ir intensyvėjo. Tą geriausiai iliustruoja aktyvus politinis dialogas, didėjančios prekybos apimtys ir glaudūs abiejų šalių visuomenių ryšiai. Nors ir didesni kalbiniai skirtumai bei geografiniai atstumai tarp Lietuvos ir Vokietijos nei tarp Lietuvos ir Latvijos, tačiau ekonominiu požiūriu šios šalys bendradarbiauja labai intensyviai. Vokietija yra antroji Lietuvos prekybos partnerė.

Santykiai su Rusija Lietuvai yra itin svarbūs, kadangi Rusija po SSRS žlugimo tapo SSRS teisių ir pareigų perėmėja. Lietuvos ir Rusijos bendradarbiavimas užsimezgė dar prieš Lietuvai paskelbiant nepriklausomybę, 1990 m. pradžioje. Tais pačiais metais susitikus visų Baltijos šalių atstovams, buvo pradėtos rengti dvišalės sutartys. Nutarta Baltijos valstybių ir Rusijos santykius sureguliuoti derybų keliu. Po 20 metų akivaizdu, kad šis būdas padėjo šalims ekonominiame bendradarbiavime. O Rusija yra viena iš didžiausių Lietuvos prekybos partnerių. Analizuojant Lietuvos ir Rusijos geografinį artumą, nors ir akivaizdu, kad transportavimo prasme skirtumas yra didžiulis, tačiau puiki geležinkelio sistema leidžia lengviau vystyti prekybą tarp šių šalių. Kultūriniai skirtumai yra nedideli, kadangi Lietuva priklausė Sovietų Sąjungai, tai ir perėmė dalį Rusijos kultūros elementų. Kalbinių barjerų čia taip pat nėra, kadangi lietuviai pukiai kalba rusų kalba.

Kita Lietuvos prekybos partnerė patenkanti į šešetuką svarbiausių partnerių – Nyderlandai. Aktyviai prekybai su Nyderlandais turi įtakos Klaipėdos valstybinis jūrų uostas, tai pagrindinis transportavimo kanalas. Prekyboje su Nyderlandais daug įtakos turi geografinė padėtis, tai kad jas jungia Baltijos jūra bei įtakos turi ekonominis bendradarbiavimas Europos Sąjungoje.

Taigi šios išnagrinėtos šalys daugiausiai prekiauja su Lietuva dėl geografinio atstumo – visos yra Europos valstybės, tik Rusija nutolusi nuo Lietuvos labiau nei kitos šalys. Kultūrinių skirtumų aiškių nėra, o kalbiniai skirtumai nesudaro didelių kliūčių, kadangi visose šalyse kalbama arba rusiškai arba angliškai, o tai yra populiariausios verslo užsienio kalbos Lietuvoje. Transportavimo prasme pigiau yra transportuoti geležinkeliais bei jūrų vandenimis (tai galioja Vokietijai ir Nyderlandams), tačiau lėčiau. Puikiai išvystytas geležinkelių tinklas skatina Lietuvos užsienio prekybą. Via Baltica magistralė suteikia didesnes galimybes Lietuvai prekiauti su Latvija, Estija ir Lenkija.

Vienas iš geografinio artumo aspektų yra panašių išteklių turėjimas. Prekyba šakos viduje vyksta tarp tų šalių intensyviausiai, kurios yra panašios savo ištekliais. Šiuo atveju Lietuvos, Latvijos, Nyderlandų ir Estijos ištekliai nelabai skiriasi. Vokietijos ir Lietuvos labai skiriasi gamtinių dujų ištekliais, o Rusijos ir Lietuvos – naftos ir dujų gamtiniais ištekliais. Analizuojant Lietuvos prekybą šakos viduje su šiomis prekybos partnerėmis matyti, kad vėlgi Lietuvos ir Latvijos bei Estijos prekyba turėtų būti intensyviausia, kadangi čia mažiausia kultūrinių skirtumų, gamtinių išteklių bei geografinių atstumų. Pagal anksčiau apskaičiuotus indeksus, visa tai pasitvirtina.

1. ***Ekonominė integracija ir prekybos barjerai.*** Šioje tyrimo dalyje apžvelgiama ir analizuojama ar ekonominė integracija turi įtakos Lietuvos prekybai šakos viduje bei kokie prekybos barjerai trukdo vystyti prekybą šakos viduje. Analizuojami santykiai su prekybos partnerėmis ir ar jos priklauso tai pačiai ekonominei organizacijai.

Atgavus nepriklausomybę, Lietuvos užsienio politikos prioritetais buvo išskirti geri santykiai su kaimynais ir integracija į Europos Sąjungą (ES) bei NATO. Euroatlantinės integracijos siekius buvo bandoma įgyvendinti dviem kryptimis – šiaurine, t.y. per bendradarbiavimą su Šiaurės šalimis, ir pietine, t.y. per glaudžių ryšių plėtojimą su Lenkija. Pirmaisiais nepriklausomybės metais Lietuva kartu su Latvija ir Estija pasirinko šiaurinę kryptį tik dėl pačių Šiaurės šalių susidomėjimo Baltijos valstybėmis. Nuo 1996 m., pagerėjus santykiams tarp Lietuvos ir Lenkijos, atsirado naujas Lietuvos užsienio politikos vektorius į Lenkiją. Išvada – 1997 m. Lietuvos-Lenkijos santykiai įgavo kokybiškai naują formatą, t.y. šalys pasuko strateginės partnerystės link. Strateginės partnerystės atsiradimo viena iš prielaidų buvo valstybių nacionalinių tikslų bei interesų sutapimas, t.y. bendras siekis integruotis į NATO ir ES. Lenkijai, tapus NATO nare, Lietuvoje buvo suvokta, kad partnerystės su pietine kaimyne gali pagreitinti integracinius procesus (Puleikytė, 2006).

Lietuvos ir Rusijos bendradarbiavimas pasižymi sutartimi tarp Lietuvos Respublikos ir Rusijos Tarybų Federacinės Socialistinės Respublikos „Dėl tarpvalstybinių santykių pagrindų“, kuri buvo pasirašyta 1991 m. liepos 29 d. Tai buvo išskirtinės svarbos dokumentas, padėjęs pamatus Lietuvos ir Rusijos santykių normalizavimuisi bei tolimesniam atkurtos Lietuvos Nepriklausomybės pripažinimui. Šiuo metu ES ir Rusijos santykių ir bendradarbiavimo teisinis pagrindas yra 1994 m. pasirašytas ir 1997 m. įsigaliojęs Partnerystės ir bendradarbiavimo susitarimas. Atsižvelgiant į tai, jog per dešimtmetį ES ir Rusijos santykiai evoliucionavo (padaugėjo bendradarbiavimo sričių, įvyko ES plėtra, sukurtas bendradarbiavimas keturiose bendrose ES – Rusijos erdvėse ir kt.), ES ir Rusija sutarė rengti naują, teisiškai saistantį, ilgalaikį, visapusį susitarimą, užtikrinantį tolesnę ES – Rusijos santykių plėtrą. Lietuvos narystė Europos Sąjungoje atvėrė kelius ir į Rusijos rinkas, bei atvirkščiai (LR Užsienio reikalų ministerija, 2011). Be to ES tikisi, kad 2012 metais Rusijai pavyks įstoti į Pasaulinę prekybos organizaciją. Taip būtų dar labiau pagerintos prekybos liberalizavimo Europoje sąlygos.

Aktyvus dalyvavimas dvišaliuose ir regioniniuose prekybos susitarimuose tapo pagrindine Lietuvos užsienio prekybos politikos režimo tendencija, kuri galiausiai buvo įtvirtinta įstojus į didžiausią pasaulyje regioninį darinį – Europos Sąjungą. Šiuo metu Lietuva yra pasirašiusi laisvosios prekybos sutartis su 27 šalimis. Pirmosios laisvosios prekybos sutartys pasirašytos 1992–1993 m. su kai kuriomis ELPA šalimis.

Lietuvos įstojimas į ES pakeitė dvišalės prekybos su Rusija sąlygas, bet kartu ir suaktyvino prekybą su šia šalimi. Pastebimai didėja maisto prekių dalis eksporte į Rusiją, iš dalies - eksporto subsidijavimo dėka. Nuo 2004 m. jų dalis išaugo nuo 15,7 proc. iki 25,7 proc. Maisto prekių eksporto augimas ir absoliučia išraiška buvo didesnis nei ne maisto prekių 2006 m. I pusmetyje (82,7 mln. EUR ir 76,7 mln. EUR). Tarp penkių didžiausią eksporto augimą pasiekusių prekių grupių 2006-ųjų pirmame pusmetyje buvo trys maisto prekių grupės (vaisiai, daržovės ir sūriai). Importo iš Rusijos augimą užtikrino naftos ir gamtinių dujų pirkimo apimčių didėjimas. Kainų dujoms kilimas iššaukė ir importo apimties tokį pastebimai didelį padidėjimą (Aušra, 2007).

Prekybos laisvumas su Latvija, Estija, Vokietija, Nyderlandais bei Lenkija priklauso nuo visų šių narystės Europos Sąjungoje. Laisvas prekių ir paslaugų bei kapitalo judėjimas bemuitėje zonoje praplečia prekybos ribas bei suteikia galimybę Lietuvai lengviau prekiauti tarptautiniu mastu. Ši tyrimo dalis parodė, kad visos pagrindinės Lietuvos prekybos partnerės priklauso Europos Sąjungai, išskyrus Rusiją. Tačiau ES puikiai bendradarbiauja su Rusija, todėl tai neužkerta kelių Lietuvai. Analizuojant prekybą šakos viduje, kaip ir prekybą tarp pramonės šakų, matyti, kad ekonominė integracija yra itin svarbi aktyviai prekybai. Šis etapas neparodė ypatingų rezultatų, kadangi penkios šalys iš šešių priklauso Europos Sąjungai. Nors iš kitos pusės, gal todėl, kad Rusija jai nepriklauso, tai prekyba pramonės šakos viduje vyksta silpniau, nei su kitomis anksčiau nagrinėtomis šalimis.

Trečiasis tyrimo etapas parodė, kad Lietuvos prekybą šakos viduje vienaip ar kitaip veikia visi šie nagrinėti ekonominiai veiksniai. Pagal ekonomikos išsivystymo panašumą, rinkos dydžius bei geografinį artumą Lietuva labiausiai panaši su Latvija ir Estija. Pagal ekonominę integraciją, visos šalys yra panašios, kadangi priklauso ES. Tik Rusija nepriklausanti šiai ekonominei integracijai, prekiauja mažiau šakos viduje su Lietuva.

IŠVADOS

1. Lietuvos prekybos šakos viduje analizė parodė, kad Lietuvoje šis prekybos tipas apima daugiau nei pusę šalies užsienio prekybos. 2010 m. prekyba vien tik šakos viduje - 100% vyko 2-oje (mėsos ir jos produktų) ir 74-oje (bendrosios pramonės mašinų ir įrangos bei jų dalių) pramonės šakose. Pagal Grubelio-Loido indeksą lyginant šalis, prekyba šakos viduje labiausiai vyksta su Latvija ir Vokietija. Pagal Aquino indeksą, labiausiai Lietuva prekiauja tos pačios pramonės šakos produktais su Latvija ir Estija (kai kuriais metais ir Vokietija). O pagal Bergstrando metodą apskaičiavus IITi matyti, kad Lietuvos prekybos šakos viduje pagrindinės partnerės yra Latvija ir Vokietija (kai kuriais metais ir Estija). Taigi labiausiai Lietuva prekiauja su *Latvija, Estija ir Vokietija.*

2. Nagrinėjant prekybą šakos viduje pagal pramonės šakas ir šalis buvo nustatyta, kad pagal Grubelio-Loido metodą Lietuvos prekyba šakos viduje su Rusija labiausiai vyksta chemikalų ir su jais susijusių produktų pramonėje (Bergstrando metodo rezultatai tokie patys), su Latvija Lietuva labiausiai prekiauja chemikalų ir su jais susijusių produktų pramonėje bei pramonės gaminių šakoje. Prekyba su Estija intensyviausia įvairių pramonės dirbinių, pagamintų prekių, klasifikuojamų pagal medžiagas bei neapdorotų medžiagų pramonėse (2010 m. beveik siekė 100 % prekybą šakos viduje); prekyba su Lenkija - neapdorotų medžiagų pramonės produkcija, su Vokietija - chemikalų ir su jais susijusių produktų pramonėje bei 2010 m. pakilęs tabako ir gėrimų indeksas, o prekyba su Nyderlandais pasižymi pagamintos prekių, klasifikuojamų pagal medžiagas pramonės šakoje. Vadinasi, Lietuva daugiausiai prekiauja *chemikalų ir su jais susijusių produktų pramonės šakoje.*

3. Analizuojant pagal metus, sunku įvertinti prekybos šakos efektyvumą, kadangi tolygaus tendencingumo nėra nei vienoje pramonės šakoje nei su viena šalimi: kartais dvipusė prekyba vyksta intensyviau, kartais silpniau. Čia nematyti jokių ekonominių pasekmių ar pasaulinės ekonomikos nuosmukio padarinių. Taip yra todėl, kad jei abi šalys pajautė išorinius veiksnius, įtakojančius užsienio prekybą ir prekiavo žymiai mažiau viena su kita ar žymiai intensyviau, tačiau abi šalys tokiomis pat apimtimis, tai ir indeksas išlieka stabilus.

4. Lietuvos prekyba horizontalios diferenciacijos prekėmis vyksta trijose pramonės srityse: tabako ir gėrimų, neapdorotų medžiagų (nevalgomų ir išskyrus kurą) bei chemikalų ir su jais susijusių produktų šakose. Vadinasi Lietuva importuoja ir eksportuoja panašius gėrimus ir tabako gaminius į kitas ir iš kitų šalių, kurie yra puikūs pakaitalai bei jų kokybė yra labai panaši. Prekyba vertikalios diferenciacijos produkcija yra dominuojanti Lietuvos prekyboje šakos viduje. Žemos kokybės produktai vertikaliai diferencijuoti yra šie: mineralinis kuras, tepalai ir su jais susijusios medžiagos, augaliniai ir gyvuliniai aliejai, riebalai ir vaškai, pagamintos prekės, klasifikuojamos pagal medžiagas, mašinos ir transporto įrenginiai. Aukštos kokybės: maisto ir gyvų gyvūnų bei įvairių pramonės dirbinių šakos.

 5. Trečiasis tyrimo etapas parodė, kad Lietuvos prekybą šakos viduje vienaip ar kitaip veikia visi nagrinėti ekonominiai veiksniai (ekonominis išsivystymas, rinkos dydis, geografinis artumas, ekonominė integracija ir prekybos barjerai). Pagal ekonomikos išsivystymo panašumą, rinkos dydžius bei geografinį artumą Lietuva labiausiai panaši su Latvija ir Estija. Pagal ekonominę integraciją, visos šalys yra panašios, kadangi priklauso ES. Tik Rusija nepriklausanti šiai ekonominei integracijai, prekiauja mažiau šakos viduje su Lietuva. Vadinasi, kuo mažesnis gyventojų pajamų skirtumas tarp šalių, tuo geresnė prekyba šakos viduje. Šalys, kurių gyventojų pajamos yra panašios, jos turi ir panašias paklausos struktūras, todėl ir yra importuojamos ir eksportuojamos panašios prekės. Visa tai ir įtakoja aukštesnius prekybos šakos viduje indeksus. Kuo didesnis dvišalės prekybos intensyvumas, tuo geresnė prekyba šakos viduje. Nors padidėję dvišalės prekybos srautai neturi būti susiję su padidėjusiais vidaus pramonės prekybos srautais, šalys su aukštu prekybos šakos viduje lygiu, padidins prekybos šakos viduje dalį bendrosiose prekybos apimtyse. Kuo didesni transportavimo kaštai, tuo prastesnė prekyba šakos viduje. Remiantis anksčiau šiame darbe nagrinėtomis teorijomis, transportavimo kaštai turi neigiamos įtakos prekybai šakos viduje.

6. Tyrimo pradžioje buvo iškelta hipotezė, kad globalizacijos procese gilėja gamybos specializacija ir kooperacija, o viso to pasėkoje plečiasi prekyba šakos viduje. Šią tyrimo hipotezę galima patvirtinti kaip teisingą, kadangi laikant Europos Sąjungą, Pasaulio prekybos organizaciją bei įvairius tarptautinius susitarimus ir integraciją, globalizacijos išraiškomis, matyti kad tarptautinė prekyba plečiasi, yra vykdoma produktų specializacija ir diferenciacija, šalys kooperuojasi ir bendradarbiauja siekdamos vieningų tikslų - kelti šalies ekonomiką. Globalizacija, prekių diferenciacija, masto ekonomija bei kooperacija - visa tai didina ir prekybos šakos viduje apimtis.

LITERATŪRA

1. **Al-Mawali N.** Country-specific determinants of vertical and horizontal intra-industry trade of South Africa: an empirical investigation//South African Journal of Economics.- 2005, Nr. 73 (3), p. 406-425.
2. **Andresen, M. A.** Empirical Intra-Industry Trade: What we know and what we need to know University of British Columbia, Canada. 2003, 60 p. URL: [http://www.sfu.ca/~andresen/papers/
Empirical\_IIT\_Lit\_Review.pdf](http://www.sfu.ca/~andresen/papers/Empirical_IIT_Lit_Review.pdf)
3. **Aušra A.** Lietuvos ekonominio bendradarbiavimo su Rusija plėtra ir galimybės. – 2007, 8 p. <http://www.mediabv.lt/resursai/pasisakymai/BVVA_koncepcija_Rusija_2007-01.pdf>
4. **Batiz R.L.A., Olivia M.A.** International Trade: Theory, Strategies and evidence. New York: Oxford University Press, 2003. – 712 p. - ISBN-13: 978-0198297116
5. **Bernatonytė D.** Intra-industry trade and export specialization: Lithuanian case// economics & management. – 2009, Nr. 14, p. 668-675. – ISSN 1822-6515.
6. **Bernatonytė D.** Tarptautinė prekyba. – Kaunas: Technologija, 2007. – 455 p. – ISBN 9955-25-175-1
7. **Bernatonytė D., Normantienė A.** Estimation of Trade Specialization: the Case of the Baltic States// Economics of engineering decisions. – 2009, Nr. 2, p. 7-17. – ISSN 1392-2785.
8. **Bernatonytė D., Normantienė A.** Estimation of Importance of Intra-industry Trade// Engineering economics. – 2007, Nr. 3 (53), p. 25-34. – ISSN 1392-2785.
9. **Brülhart, M.**An Account of Global Intra-industry Trade, 1962–2006// The World Economy. – Šveicarija: University of Lausanne, 2009, p. 401-457. ISSN 1467-9701
10. **Brülhart, M.**Marginal intra-industry trade: towards a measure of non-disruptive trade expansion, 1962–2006// The World Economy. – Šveicarija: University of Lausanne, 2002, 26 p. URL: <http://www.hec.unil.ch/mbrulhar/papers/gll27.pdf>
11. **Carbaugh R.J.** International Economics. - Cincinnati: South-Western College Publishing, 2008. – 553 p. – ISBN-13:9780324363425
12. **Clark P. D.** Scale economies and intra-industry trade// Economics Letters. – Knoxville: University of Tennessee, 2010, Nr. 108, p. 190–192 URL: [http://www.sciencedirect.com/science/
article/pii/S0165176510001655](http://www.sciencedirect.com/science/article/pii/S0165176510001655)
13. **Černoša S.** Intra – Industry Trade and industry – specific determinants in Slovenia: Manual labo ras comparative advantage// Easter European economics, 2009, Nr. 3(47), p. 84-99. – ISSN 0012-8775
14. **Ekanayake E.M. et al.** Vertical and horizontal intra-industry trade between the U.S. and NAFTA partners// Revista de Analisis Economico. – 2003, Nr. 24(1) p. 21-42. URL: http://www.scielo.cl/pdf/rae/v24n1/art02.pdf
15. **Europos Sąjungos portalas**// Politikos sritys. <http://europa.eu/pol/comm/index_lt.htm> [žiūrėta 2011 04 04]
16. **Flam H., Helpman, E.** Vertical product differentiation and North-South trade// American Economic Review. 1987, Nr. 77(5), p. 810–822. URL: <http://www.jstor.org/pss/1810210>
17. **Fontagne L., Freudenberg M.** Intra-Industry Trade: Methodological Issues Reconsidered// CEPII, document de travail. – 1997, Paris: Centre D’Etudes Prospectives et d’Informations Internationales, Nr. 01. 52 p. URL: [http://www.economieinternationale.fr/anglaisgraph/workpap/pdf/
1997/wp97-01.pdf](http://www.economieinternationale.fr/anglaisgraph/workpap/pdf/1997/wp97-01.pdf)
18. **Ginevičius R. ir kt.** Eksporto ir investicijų plėtra Lietuvoje: kolektyvinė monografija. – Vilnius: Techn ika, 2005. – 364 p. – ISBN 9986-05-937-2
19. **Grigaitytė G.** Kuo Lietuvos narystė PPO naudinga šalies verslui. [http://www.verslobanga.lt/lt
/leidinys.full/3e8025e37c848](http://www.verslobanga.lt/lt/leidinys.full/3e8025e37c848) [žiūrėta 2011 04 04]
20. **Grimwade N.** International trade – new patterns of trade, production & investment/ 2nd ed. –London, 2000. 421 p. – ISBN: 0-203-40166-2
21. **Internetinė svetainė euro.lt**// Lietuva Europos Sąjungoje. <http://www.euro.lt/lt/naujienos/apie-lietuvos-naryste-europos-sajungoje/naujienos/5570/> [žiūrėta 2011 10 18]
22. **Ito T, Okubo T.** New Aspects of Intra –Industry trade: evidence from EU-15 countries// Japan, Kobe University, 2011, 33 p. URL: http://www.rieb.kobe-u.ac.jp/academic/ra/dp/English/DP2011-02.pdf
23. **Jatuliavičienė ir kt.** Lietuvos užsienio prekybos pokyčiai integruotoje Europos Sąjungos rinkoje//Ekonomika.- Vilnius, 2007, Nr. 79, p. 77-93. - ISSN 1392–1258. – URL: [http://www.leidykla.
vu.lt/fileadmin/Ekonomika/79/77-93.pdf](http://www.leidykla.vu.lt/fileadmin/Ekonomika/79/77-93.pdf)
24. **Jensen L., Luthje T.** Driving forces of vertical intra-industry trade in Europe 1996–2005// Rev World Econ. Kiel Institute, 2009, Nr. 145(3) p. 469-488. URL: [http://peer.ccsd.cnrs.fr/docs/00/53/52/
22/PDF/PEER\_stage2\_10.1007%252Fs10290-009-0022-5.pdf](http://peer.ccsd.cnrs.fr/docs/00/53/52/22/PDF/PEER_stage2_10.1007%252Fs10290-009-0022-5.pdf)
25. **Kardelis K.** Mokslinių tyrimų metodologija ir metodai/ 2-asis patais. ir papild. leid. Kaunas : Judex, 2002. 400 p. ISBN 9986-948-65-7
26. **Kawecka-Wyrzykowska E.** Evolving pattern of intra-industry trade specialization of the new Member States (NMS) of the EU: the case of automotive industry. – Brussels, 2009. -37 p. -ISSN 1725-3187. – URL: <http://ec.europa.eu/economy_finance/publications/publication14289_en.pdf>
27. **Kikuchi T. et al.** On the Emergence of Intra-industry Trade// Journal of Economics. – Austrija, 2005, Nr. 87(1), p. 15-28. ISSN 00712-005-0168-0. - URL: [http://www.econ.kobeu.ac.jp/doc/seminar
/DP/files/0510.pdf](http://www.econ.kobeu.ac.jp/doc/seminar/DP/files/0510.pdf)
28. **Kocyigit A., Sen A.** The Extent of Intra-Industry Trade between Turkey and the European Union: The Impact of Customs Union// Journal of economic and social research. - 2009, Nr. 9 (2), p. 61-84. URL: <http://www.fatih.edu.tr/~jesr/jesr.%20kocyigit.sen.pdf>
29. **Krugman P.R., Obstfeld M.** International Economics theory and policy. - New Jersey: Prentice Hall, 2009. – 705 p. -ISBN-13: 978-0321493040
30. **Lapėnienė V.** 2009 m. Lietuvoje: 15 proc. mažesnis BVP, viena iš didžiausių infliacijų ES ir 226 tūkst. Bedarbių. <http://www.15min.lt/naujiena/pinigai/lietuvos-naujienos/2009-m-lietuvoje-15-proc-mazesnis-bvp-viena-is-didziausiu-infliaciju-es-ir-226-tukst-bedarbiu-194-81880> [žiūrėta 2011 11 14]
31. **Lietuvos mokslininkų sąjunga.** Mokslininkai: radikalios reformos leido Estijai tapti Baltijos šalių pirmūne. <http://lms.lt/?q=en/comment/reply/2916> [žiūrėta 2011 11 14]
32. **Lietuvos muitinė** // Netarifinis užsienio prekybos reguliavimas [http://old.cust.lt/lt/rubric?rubric
ID=521](http://old.cust.lt/lt/rubric?rubricID=521) [žiūrėta 2011 10 18]
33. **Linder S. B.** An essay on trade and transformation/ First ed. Uppsala: Kornel university. 1961, 167 p. ISBN 0824-05-369-9
34. **LR Užsienio reikalų ministerija**. Lietuvos Respublikos ryšiai su Rusijos Federacija. <http://www.urm.lt/index.php?1201833357> [žiūrėta 2011 11 14]
35. **Markusen R.J et al.** International Trade Theory and Evidence. Irwin: McGraw-Hill, 1995. – 471 p. - ISBN-13: 978-0070404472
36. **Marrewijk C.** International Trade and the World Economy. – New York: Oxford University Press, 2002. – 386 p. – ISBN-13: 9780199250042
37. **Navickas V.** Europos Sąjungos rinkų ypatumai : mokomoji knyga. Kaunas : Technologija, 2008. 185 p. ISBN 9789955255505
38. **Nilsson L.** Two-Way Trade between Unequal Partners: The EU and the Developing Countries// Weltwirtschaftliches Archiv, 1999, Nr. 135(1), p. 102-127. – URL: http://www.springerlink.com/
content/g8601243x7742334/
39. **Pagrindinė informacija apie Europos Sąjungą.** [http://europa.eu/about-eu/basic-information/
index\_lt.htm](http://europa.eu/about-eu/basic-information/index_lt.htm) [žiūrėta 2011 04 04]
40. **Perdikis N., Kerr W.A.** Trade theories and empirical evidence. Manchester: Manchester university press, 1998. – 247 p. – ISBN 0-7190-5409-5
41. **Pinigų studijos.** 2010, Nr. (1) <http://www.lb.lt/nobelio_laureatai_8> [žiūrėta 2011 10 18]
42. **Pugel T.A.** International Economics. – Irwin: McGraw-Hill, 2009. – 757 p. – ISBN 978-0-07-128079-2
43. **Puleikytė K.** Lietuvos-Lenkijos strateginė partnerystė: tikrovė ar iliuzija? http://www.geopolitika.lt/?artc=443 [žiūrėta 2011 11 14]
44. **Radžiukynas J. et al.** Europos Sąjungos bendroji prekybos politika. Vilnius: Mykolo Romerio universiteto leidyba. 2011, 470 psl. ISBN 978-9955-19-310-4 **Ruffin R.J.** The nature and significance of intra-industry trade// [Economic and Financial Policy Review](http://econpapers.repec.org/article/fipfedder/).- [Federal Reserve Bank of Dallas](http://www.dallasfed.org/), 1999, p. 2-9.
45. **Salvatore D.** International Economics. – San Francisco: Wiley, 2004. – 826 p. - ISBN-13: 9780471230700
46. **Senoglu D.** Measuring vertical and horizontal intra-industry trade for Turkish manufacturing industry over time: a thesis submitted to the graduate School of social sciences of middle east technical university, 2003. – 70 p. – URL: http://etd.lib.metu.edu.tr/upload/1219088/index.pdf
47. **Sherlock J., Reuvid J.** The rationale for foreign trade and its organization//The handbook of International trade: A guide to the principles and practice of export. – Philadelphia: 2008, p. 13-17. – ISBN 978-1-84673-034-4
48. **Stokey N. L.** The volume and composition of trade between rich and poor countries// Review of Economic Studies. 1991, Nr. 58(1), p. 63–80. URL: <http://www.jstor.org/pss/2298045>
49. **Stone J., Lee H.H.** Determinants of Intra-Industry Trade: A Longitudinal, Cross-Country Analysis// Weltwirtschaftliches Archiv. 1995, Nr. 131(1), p. 67-85 URL: http://www.springerlink.
com/content/c457154260835725/
50. **United Nations International Merchandise Trade Statistics.** <http://comtrade.un.org/pb/> [žiūrėta 2011 11 13]
51. **Valackienė A., Mikėnė S.** Sociologinis tyrimas: metodologija ir atlikimo metodika : vadovėlis. Kaunas : Technologija, 2008. 202 p. ISBN 9789955254706
52. **Vengrauskas V., Perminienė N. Tarptautinis verslas. - Kaunas, 2002. – 185 p. - ISBN 9955-09-288-2**
53. **Vilpišauskas R.** Globalizacija - griaunanti jėga ar naujos galimybės?// Lietuvos laisvosios rinkos institutas, 2000, balandžio 13 d. [http://www.lrinka.lt/index.php/meniu/ziniasklaidai/straipsniai\_
ir\_komentarai/globalizacija\_\_griaunanti\_jega\_ar\_naujos\_galimybes/1740;from\_topic\_id;61](http://www.lrinka.lt/index.php/meniu/ziniasklaidai/straipsniai_ir_komentarai/globalizacija__griaunanti_jega_ar_naujos_galimybes/1740;from_topic_id;61) [žiūrėta 2011 09 05]
54. **Vogiatzoglou K.** Intra and extra – EU intra –industry trade in Greece: trends, determinants, and structural adjustment//Journal of economic and social research. - 2007, Nr. 9 (1), p. 19-54. URL: <http://www.fatih.edu.tr/~jesr/jesr.Vogiatzoglou.pdf>
55. **Wieslander A.** Intra-Industry Trade between Eastern and Western Europe - The Case of the Motor Car Industry: Masters Thesis: University of Lund, 2006. - 45 p. – URL: <http://biblioteket.ehl.lu.se/olle/papers/0002169.pdf>
56. **Žukauskas V.** Lietuvos ekonomikos tyrimas 2010-2011 m./Lietuvos rinkos institutas/ Užsakovas AB „Ūkio bankas“. <http://www.lrinka.lt/index.php?act=main&item_id=5858> [žiūrėta 2010 10 15]
57. **27-asis Lietuvos ekonomikos tyrimas.** 2011-02-24. [http://www.lrinka.lt/index.php?act=main
&item\_id=5980](http://www.lrinka.lt/index.php?act=main&item_id=5980) [žiūrėta 2011 10 18]

**Merfelytė E.** Lietuvos prekybos šakos viduje analizė / Tarptautinės prekybos magistro baigiamasis darbas. Vadovas doc. dr. V. Rimkus. – Vilnius: Mykolo Romerio universitetas, Ekonomikos ir finansų valdymo fakultetas, 2011. – 77 p.

ANOTACIJA

 Magistro baigiamajame darbe išanalizuota Lietuvos prekyba šakos viduje bei įvairių ekonominių veiksnių įtaka jos plėtrai. Pirmoje darbo dalyje teoriniu aspektu tiriama globalizacijos įtaka tarptautinei prekybai, pateikiama prekybos šakos viduje samprata bei nagrinėjamos Lietuvos tarptautinės prekybos tendecijos. Antroje dalyje nagrinėjami prekybos šakos viduje modeliai, išskiriant reikšmingiausius šio tipo prekybai nagrinėti. Taip pat analizuojama horizontalios ir vertikalios diferenciacijos prekyba šakos viduje. Čia nagrinėjami svarbiausi aspektai ir skirtumai tarp šių dviejų prekybos tipų. Galiausiai antrojoje dalyje parengiamas prekybos šakos viduje matavimo modelis, kuriuo remiantis toliau vykdomas tyrimas. Trečiojoje darbo dalyje analizuojama Lietuvos prekyba šakos viduje trimis aspektais: pirmiausia nustatomas prekybos šakos viduje reikšmingumas Lietuvos ekonomikai remiantis trimis skirtingais indeksais (Grubelio-Loido, Aquino ir Bergstrando indeksais), tada išmatuojama kaip Lietuvoje pasiskirsčiusi vertikalioji ir horizontalioji prekyba šakos viduje, o galiausiai nagrinėjami įvairūs ekonominiai veiksniai, įtakojantys Lietuvos prekybą šakos viduje.

**Pagrindiniai žodžiai:** prekyba šakos viduje, masto ekonomijos efektas, prekybos specializacija, horizontali ir vertikali prekių diferenciacija, tarptautinė prekyba.

**Merfelytė E.** Analysis of Lithuanian's intra-industry trade / Master’sfinal thesis in International Trade. Supervisor assoc. prof. dr. V. Rimkus. – Vilnius: Faculty of Economics and Finance Management, Mykolas Romeris University, 2011. – 77 p.

ANNOTATION

The analysis of Lithuanian’s intra-industry trade and the influence of several economics determinants for this trade is provided in this master’s final thesis. In order to find out the influence of globalization for international trade was the first part of this work done. The analysis of scientific literature defined the concept of intra-industry trade. Further was the analysis of several different models of intra-industry trade presented and horizontal and vertical product differentiation explained. In order to analise Lithiuanian’s intra-industry trade the model of metodoligal aspects developed. This model includes three parts: in the first part the significance of intra-industry trade for Lithuanian’s economy is established (the analysis includes three differentt types of intra-industry trade index: Grubel-Loid, Aquino and Bergstrand). Further vertical och horizontal intra-industry trade is measured and finally all the results of Lithuanian’s intra industry trade are verified with five economic determinants.

**Key Words:** intra-industry trade, economies of scales, trades specialization, horizontal and vertical product differentiation, and international trade.

SANTRAUKA

**Merfelytė E.** Lietuvos prekybos šakos viduje analizė / Tarptautinės prekybos magistro baigiamasis darbas. Vadovas doc. dr. V. Rimkus. – Vilnius: Mykolo Romerio universitetas, Ekonomikos ir finansų valdymo fakultetas, 2011. – 77 p.

Globalizacija ir ekonominė integracija – tai procesai atveriantys vis didesnes galimybes vystytis tarptautinei prekybai, o tuo pačiu ir prekybai šakos viduje. Auganti prekybos šakos viduje ekspansija pasaulinėje prekyboje turi svarbią reikšmę atskirų šalių ekonomikos, eksporto ir importo struktūros pokyčiams. Prekyba šakos viduje sudaro apie ketvirtadalį tarptautinės prekybos. Šie dvipusiai prekių mainai labiausiai pasireiškia tarp panašiai išsivysčiusių tiek technologiniu, tiek kapitalo ir darbo aspektu, pramoninių šalių, kurios būtent ir sudaro didžiąją dalį pasaulio prekyboje. Tarptautinę prekybą aiškinusios tradicinės teorijos nuo šiol nebegali paaiškinti prekybos šakos viduje fenomeno, kadangi šis prekybos tipas pasireiškia masto ekonomijos efektu, prekių diferenciacija bei prekybos specializacija. Juk nėra aišku, kodėl šalys turėdamos pakankamai išteklių ir galimybių parduoda bei perka tos pačios pramonės šakos produkciją. Būtent šis fenomenas ir aiškinamas šiame darbe. Čia siekiama išnagrinėti Lietuvos prekybos šakos viduje situaciją bei kaip šis prekybos tipas įtakoja Lietuvos ekonomiką ir tarptautinės prekybos struktūrą.

Pagrindinė darbo problema susijusi Lietuvos atvejo prekybos šakos viduje analizės trūkumu. O kadangi prekyba šakos viduje sudaro vis didesnę tarptautinės prekybos dalį, svarbu išnagrinėti kaip kinta ir Lietuvos prekybos šakos viduje apimtys, bei kokią reikšmę šis prekybos tipas sudaro būtent Lietuvos ekonomikai. Darbo uždaviniais užsibrėžta išanalizuoti prekybos šakos viduje koncepciją išryškinant jos svarbą tarptautinei prekybai, išanalizuoti veiksnius, įtakojančius prekybą šakos viduje, parengti prekybos šakos viduje reikšmingumo matavimo modelį ir galiausiai atlikti Lietuvos prekybos šakos viduje analizę remiantis anksčiau darbe sukurtu prekybos šakos viduje matavimo modeliu.

Darbe iškelta hipotezė, teigianti, jog globalizacijos procese gilėja gamybos specializacija ir kooperacija, o viso to pasėkoje plečiasi prekyba šakos viduje. Darbe atlikta sisteminė statistinių duomenų analizė bei prekybos šakos viduje reiškmingumo indekso skaičiavimai ir analizavimas bei kiti ekonominiai skaičiavimai padedantys įvertinti prekybos šakos viduje svarbą Lietuvos ekonomikai.

Pagal parengtą prekybos šakos viduje tyrimo modelį atliktas empirinis tyrimas, kurio rezultatai parodė, jog Lietuvos prekyba šakos viduje sudaro apie pusę (SITC dviženklė klasifikacija), bei apie 80 proc. (SITC vienaženklė klasifikacija) Lietuvos tarptautinės prekybos. Taip yra todėl, kad Lietuvos pagrindinės prekybos partnerės yra panašios ekonomine situacija, rinkos dydžiu, geografiniu atstumu ir ekonomine integracija su Lietuva.

Darbą sudaro įvadas, trys darbo dalys, išvados ir literatūros sąrašas.

SUMMARY

**Merfelytė E.** Analysis of Lithuanian's intra-industry trade / Master’sfinal thesis in International Trade. Supervisor assoc. prof. dr. V. Rimkus. – Vilnius: Faculty of Economics and Finance Management, Mykolas Romeris University, 2011. – 77 p.

Globalisation and the economic integration - the processes offering even greater opportonities for international trades and intra – industry trades providing. The growing expansion of intra-industry trade in the worlds trade is important for the individual countries economies and for the export and import structure. Intra-industry trade accounts for about one quarter of international trade. These double-sided trade exchanges occur between the most similar counties in technologically, economics and markets structure. This kind of trade concludes the largets part of world trade share. This phenomenon of intra-industry can not be explained with traditional international trade theories (comparative advantages theory) because of different trade’s determinants, like economies of scales, product diferentiation and sales specialisation. After all, it is not clear why countries with adequate resources and opportunities trade in the same industry. That is why this phenomenon of intra-industry is explained in this master’s final thesis. The aim in this thesis is to examine the Lithuanian’s intra-industry trade within the situation and how this type of trade affects the economy and the international trade structure of Lithuania.

The main work’s problem is related to the lack of Lithuanian’s intra- industry trade analysis. And because of intra-industry trade plays the significant role in the international trade, it is important to examine the evolution of Lithuania's trade and industry within the scope and the significance of this type of trade. With the thesis tasks it is aimed to analyze the theoretical aspects of intra-industry trade concept highlighting its importance for the international trade and analyze the factors that affect intra – industry trade and create the intra- industry’s measurement model, and finally analyse Lithuanian’s intra-industry trade.

The hypothesis of the thesis claims that the process of globalization is deepening production specialization and cooperation, and all the consequent increased intra - industry trade. Work carried out a systematic statistical analysis and the intra – industry index calculations and other economic calculations in order to help assess the importance of intra-industry trade for the Lithuanian economy.

According to the developed intra-industry trade measuring model there was made an empirical research of Lithuanian’s intra-industry trade, which showed that the Lithuanian’s intra-industry trade accounts for about half (two digit SITC classification), and about 80 percent (one digit SITC classification) Lithuanian´s international trade. The work consists of an introduction, three parts of the work, conclusions and references.

PRIEDAI

**1 PRIEDAS**

Tyrimo instrumentarijus

|  |  |  |
| --- | --- | --- |
| ***Tyrimo etapas*** | ***Tyrimo kriterijai*** | ***Tyrimo metodas*** |
| ***1-as tyrimo etapas**** Lietuvos prekybos šakos viduje reikšmingumas.

Apskaičiuojamas Lietuvos prekybos šakos reikšmingumas | 1. Lietuvos prekybos šakos viduje reikšmingumas
 | Instrumentinė atvejo analizė taikant Grubelio-Loido metodą, Aquino ir Bergstramo metodus |
| ***2-as tyrimo etapas**** Lietuvos horizontalios ir vertikalios prekybos šakos viduje pasiskirstymas.

Tiriama kokia prekybos šakos viduje rūšis dominuojanti. | 1. Horizontali prekyba šakos viduje
2. Vertikali prekyba šakos viduje
 | Instrumentinė atvejo analizė taikant Greenway ir kt. metodą  |
| ***3-ias tyrimo etapas**** Ekonominių veiksnių įtaka Lietuvos prekybai šakos viduje.

Analizuojama ekonominių veiksnių įtaka Lietuvos prekybai šakos viduje su pagrindinėmis prekybos partnerėmis | 1. Ekonominis išsivystymas (BVP, vidutinės gyventojų pajamos)
2. Rinkos dydis
3. Geografinis artumas (transportavimo kaštai, kultūriniai skirtumai)
4. Ekonominė integracija(ES, Muitų sąjungos)
5. Prekybos barjerai (kiekybiniai, kokybiniai apribojimai, tarifiniai ir netarifiniai apribojimai)
 | Instrumentinė atvejo analizė taikant priežastinį-lyginamąjį metodą |

**2 PRIEDAS**

Lietuvos eksportas pagal prekių grupes (SITC dviženklė klasifikacija)



**3 PRIEDAS**

Lietuvos importas pagal prekių grupes (SITC dviženklė klasifikacija)



**4 PRIEDAS**

 Lietuvos prekyba su Rusija, USD



**5 PRIEDAS**

 Lietuvos prekyba su Latvija, USD



**6 PRIEDAS**

 Lietuvos prekyba su Estija, USD



**7 PRIEDAS**

 Lietuvos prekyba su Lenkija, USD



**8 PRIEDAS**

 Lietuvos prekyba su Vokietija, USD



**9 PRIEDAS**

 Lietuvos prekyba su Nyderlandai, USD



**10 PRIEDAS**

Bergstrando indeksas pagal šalis ir prekių grupes, SITC dviženklė klasifikacija

|  |  |  |  |  |  |
| --- | --- | --- | --- | --- | --- |
| **Bergstando indeksas, prekyba su Rusija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,09 | 0,05 | 0,02 | 0,01 | 0,01 |
| 1 | Tabakas ir gėrimai | 0,05 | 0,02 | 0,02 | 0,04 | 0,03 |
| 2 | Neapdorotos medžiagos, nevalgomos; išskyrus kurą | 0,53 | 0,52 | 0,47 | 0,50 | 0,66 |
| 3 | Mineralinis kuras, tepalai ir su jais susijusios medžiagos | 0,44 | 0,40 | 0,40 | 0,40 | 0,40 |
| 4 | Augaliniai ir gyvuliniai aliejai, riebalai ir vaškai | 0,46 | 0,45 | 0,92 | 0,55 | 0,92 |
| 5 | Chemikalai ir su jais susiję produktai | 0,90 | 1,00 | 0,76 | 0,92 | 0,98 |
| 6 | Pagamintos prekės, klasifikuojamos pagal medžiagas | 0,83 | 0,76 | 0,56 | 0,39 | 0,41 |
| 7 | Mašinos ir transporto įrenginiai | 0,09 | 0,10 | 0,06 | 0,06 | 0,03 |
| 8 | Įvairūs pramonės dirbiniai | 0,11 | 0,04 | 0,01 | 0,01 | 0,01 |
| 9 | Produktai, nepriskirti ne vienai SITC grupei | 0,40 | 0,40 | 0,40 | 0,41 | 0,00 |

|  |  |  |  |  |  |
| --- | --- | --- | --- | --- | --- |
| **Bergstando indeksas, prekyba su Latvija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,84 | 0,82 | 0,76 | 0,62 | 0,72 |
| 1 | Tabakas ir gėrimai | 0,86 | 0,76 | 0,91 | 0,96 | 0,77 |
| 2 | Neapdorotos medžiagos, nevalgomos; išskyrus kurą | 0,61 | 0,51 | 0,59 | 0,76 | 0,62 |
| 3 | Mineralinis kuras, tepalai ir su jais susijusios medžiagos | 0,17 | 0,05 | 0,01 | 0,06 | 0,19 |
| 4 | Augaliniai ir gyvuliniai aliejai, riebalai ir vaškai | 0,30 | 0,64 | 0,55 | 0,64 | 0,78 |
| 5 | Chemikalai ir su jais susiję produktai | 0,98 | 1,00 | 0,95 | 0,91 | 0,98 |
| 6 | Pagamintos prekės, klasifikuojamos pagal medžiagas | 0,95 | 0,93 | 0,89 | 0,98 | 0,89 |
| 7 | Mašinos ir transporto įrenginiai | 0,73 | 0,83 | 0,93 | 0,75 | 0,85 |
| 8 | Įvairūs pramonės dirbiniai | 0,62 | 0,70 | 0,76 | 0,87 | 0,92 |
| 9 | Produktai, nepriskirti ne vienai SITC grupei | 0,27 | 0,40 | 0,44 | 0,44 | 0,67 |
|   |   | 0,63 | 0,66 | 0,68 | 0,70 | 0,74 |

|  |  |  |  |  |  |
| --- | --- | --- | --- | --- | --- |
| **Bergstando indeksas, prekyba su Estija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,68 | 0,56 | 0,71 | 0,69 | 0,73 |
| 1 | Tabakas ir gėrimai | 0,88 | 0,59 | 0,63 | 0,94 | 0,76 |
| 2 | Neapdorotos medžiagos, nevalgomos; išskyrus kurą | 0,46 | 0,58 | 0,68 | 0,72 | 0,90 |
| 3 | Mineralinis kuras, tepalai ir su jais susijusios medžiagos | 0,01 | 0,02 | 0,01 | 0,00 | 0,23 |
| 4 | Augaliniai ir gyvuliniai aliejai, riebalai ir vaškai | 0,50 | 0,52 | 0,52 | 0,61 | 0,47 |
| 5 | Chemikalai ir su jais susiję produktai | 0,78 | 0,71 | 0,76 | 0,76 | 0,64 |
| 6 | Pagamintos prekės, klasifikuojamos pagal medžiagas | 0,75 | 0,70 | 0,78 | 0,89 | 0,91 |
| 7 | Mašinos ir transporto įrenginiai | 0,78 | 0,70 | 0,65 | 0,90 | 0,79 |
| 8 | Įvairūs pramonės dirbiniai | 0,85 | 0,97 | 0,99 | 0,97 | 1,00 |
| 9 | Produktai, nepriskirti ne vienai SITC grupei | 0,45 | 0,71 | 0,74 | 0,73 | 0,90 |
|   |   | 0,61 | 0,61 | 0,65 | 0,72 | 0,73 |

**10 PRIEDO TĘSINYS**

|  |  |  |  |  |  |
| --- | --- | --- | --- | --- | --- |
| **Bergstando indeksas, prekyba su Lenkija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,54 | 0,60 | 0,58 | 0,61 | 0,73 |
| 1 | Tabakas ir gėrimai | 0,47 | 0,57 | 0,90 | 0,60 | 0,55 |
| 2 | Neapdorotos medžiagos, nevalgomos; išskyrus kurą | 0,78 | 0,87 | 0,97 | 0,93 | 0,83 |
| 3 | Mineralinis kuras, tepalai ir su jais susijusios medžiagos | 0,02 | 0,37 | 0,16 | 0,13 | 0,10 |
| 4 | Augaliniai ir gyvuliniai aliejai, riebalai ir vaškai | 0,82 | 0,64 | 0,90 | 0,67 | 0,50 |
| 5 | Chemikalai ir su jais susiję produktai | 0,75 | 0,84 | 0,90 | 0,82 | 0,77 |
| 6 | Pagamintos prekės, klasifikuojamos pagal medžiagas | 0,54 | 0,57 | 0,62 | 0,59 | 0,63 |
| 7 | Mašinos ir transporto įrenginiai | 0,61 | 0,55 | 0,51 | 0,74 | 0,64 |
| 8 | Įvairūs pramonės dirbiniai | 0,58 | 0,61 | 0,63 | 0,75 | 0,72 |
| 9 | Produktai, nepriskirti ne vienai SITC grupei | 0,54 | 0,51 | 0,54 | 0,60 | 0,57 |
|   |   | 0,56 | 0,61 | 0,67 | 0,64 | 0,60 |

|  |  |  |  |  |  |
| --- | --- | --- | --- | --- | --- |
| **Bergstando indeksas, prekyba su Vokietija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,79 | 0,70 | 0,96 | 0,94 | 0,83 |
| 1 | Tabakas ir gėrimai | 0,45 | 0,23 | 0,67 | 0,87 | 0,92 |
| 2 | Neapdorotos medžiagos, nevalgomos; išskyrus kurą | 0,63 | 0,51 | 0,60 | 0,67 | 0,42 |
| 3 | Mineralinis kuras, tepalai ir su jais susijusios medžiagos | 0,15 | 0,19 | 0,95 | 0,06 | 0,03 |
| 4 | Augaliniai ir gyvuliniai aliejai, riebalai ir vaškai | 0,52 | 0,90 | 0,49 | 0,84 | 0,63 |
| 5 | Chemikalai ir su jais susiję produktai | 0,59 | 0,74 | 0,83 | 0,93 | 0,99 |
| 6 | Pagamintos prekės, klasifikuojamos pagal medžiagas | 0,65 | 0,64 | 0,64 | 0,75 | 0,76 |
| 7 | Mašinos ir transporto įrenginiai | 0,49 | 0,48 | 0,49 | 0,62 | 0,59 |
| 8 | Įvairūs pramonės dirbiniai | 0,85 | 0,85 | 0,95 | 0,78 | 0,73 |
| 9 | Produktai, nepriskirti ne vienai SITC grupei | 0,63 | 0,57 | 0,55 | 0,65 | 0,64 |
|   |   | 0,58 | 0,58 | 0,71 | 0,71 | 0,65 |

|  |  |  |  |  |  |
| --- | --- | --- | --- | --- | --- |
| **Bergstando indeksas, prekyba su Nyderlandais** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,82 | 0,80 | 0,58 | 0,64 | 0,51 |
| 1 | Tabakas ir gėrimai | 0,45 | 0,49 | 0,49 | 0,42 | 0,43 |
| 2 | Neapdorotos medžiagos, nevalgomos; išskyrus kurą | 0,76 | 0,85 | 0,62 | 0,93 | 0,75 |
| 3 | Mineralinis kuras, tepalai ir su jais susijusios medžiagos | 0,00 | 0,04 | 0,00 | 0,00 | 0,00 |
| 4 | Augaliniai ir gyvuliniai aliejai, riebalai ir vaškai | 0,40 | 0,40 | 0,41 | 0,42 | 0,01 |
| 5 | Chemikalai ir su jais susiję produktai | 0,59 | 0,66 | 0,59 | 0,60 | 0,57 |
| 6 | Pagamintos prekės, klasifikuojamos pagal medžiagas | 0,78 | 0,80 | 0,77 | 0,87 | 1,00 |
| 7 | Mašinos ir transporto įrenginiai | 0,43 | 0,43 | 0,47 | 0,66 | 0,73 |
| 8 | Įvairūs pramonės dirbiniai | 0,76 | 0,94 | 0,93 | 0,66 | 0,53 |
| 9 | Produktai, nepriskirti ne vienai SITC grupei | 0,81 | 0,69 | 0,58 | 0,69 | 0,40 |
|   |   | 0,58 | 0,61 | 0,54 | 0,59 | 0,49 |

**11 PRIEDAS**

Aquino indeksas pagal šalis ir prekių grupes, SITC dviženklė klasifikacija

|  |  |  |  |  |  |
| --- | --- | --- | --- | --- | --- |
| **Aquino indeksas, prekyba su Rusija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,22 | 0,16 | 0,09 | 0,08 | 0,07 |
| 1 | Tabakas ir gėrimai | 0,15 | 0,09 | 0,10 | 0,14 | 0,12 |
| 2 | Neapdorotos medžiagos, nevalgomos; išskyrus kurą | 0,33 | 0,31 | 0,20 | 0,27 | 0,57 |
| 3 | Mineralinis kuras, tepalai ir su jais susijusios medžiagos | 0,10 | 0,01 | 0,00 | 0,01 | 0,01 |
| 4 | Augaliniai ir gyvuliniai aliejai, riebalai ir vaškai | 0,55 | 0,54 | 0,91 | 0,38 | 0,91 |
| 5 | Chemikalai ir su jais susiję produktai | 0,89 | 1,00 | 0,73 | 0,91 | 0,98 |
| 6 | Pagamintos prekės, klasifikuojamos pagal medžiagas | 0,84 | 0,78 | 0,62 | 0,49 | 0,51 |
| 7 | Mašinos ir transporto įrenginiai | 0,21 | 0,24 | 0,17 | 0,17 | 0,12 |
| 8 | Įvairūs pramonės dirbiniai | 0,24 | 0,15 | 0,07 | 0,08 | 0,06 |
| 9 | Produktai, nepriskirti ne vienai SITC grupei | 0,00 | 0,01 | 0,01 | 0,05 | 0,00 |

|  |  |  |  |  |  |
| --- | --- | --- | --- | --- | --- |
| **Aquino indeksas, prekyba su Latvija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,85 | 0,83 | 0,78 | 0,67 | 0,75 |
| 1 | Tabakas ir gėrimai | 0,87 | 0,78 | 0,91 | 0,96 | 0,80 |
| 2 | Neapdorotos medžiagos, nevalgomos; išskyrus kurą | 0,66 | 0,59 | 0,65 | 0,79 | 0,67 |
| 3 | Mineralinis kuras, tepalai ir su jais susijusios medžiagos | 0,30 | 0,16 | 0,08 | 0,17 | 0,33 |
| 4 | Augaliniai ir gyvuliniai aliejai, riebalai ir vaškai | 0,42 | 0,69 | 0,61 | 0,68 | 0,76 |
| 5 | Chemikalai ir su jais susiję produktai | 0,98 | 1,00 | 0,95 | 0,90 | 0,98 |
| 6 | Pagamintos prekės, klasifikuojamos pagal medžiagas | 0,95 | 0,93 | 0,89 | 0,98 | 0,88 |
| 7 | Mašinos ir transporto įrenginiai | 0,76 | 0,85 | 0,93 | 0,70 | 0,84 |
| 8 | Įvairūs pramonės dirbiniai | 0,67 | 0,73 | 0,78 | 0,88 | 0,93 |
| 9 | Produktai, nepriskirti ne vienai SITC grupei | 0,40 | 0,50 | 0,53 | 0,53 | 0,71 |
|   |   | 0,69 | 0,71 | 0,71 | 0,73 | 0,76 |

|  |  |  |  |  |  |
| --- | --- | --- | --- | --- | --- |
| **Aquino indeksas, prekyba su Estija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,72 | 0,63 | 0,74 | 0,72 | 0,76 |
| 1 | Tabakas ir gėrimai | 0,87 | 0,46 | 0,53 | 0,94 | 0,79 |
| 2 | Neapdorotos medžiagos, nevalgomos; išskyrus kurą | 0,55 | 0,64 | 0,71 | 0,75 | 0,90 |
| 3 | Mineralinis kuras, tepalai ir su jais susijusios medžiagos | 0,08 | 0,09 | 0,08 | 0,05 | 0,36 |
| 4 | Augaliniai ir gyvuliniai aliejai, riebalai ir vaškai | 0,27 | 0,30 | 0,31 | 0,49 | 0,18 |
| 5 | Chemikalai ir su jais susiję produktai | 0,80 | 0,74 | 0,79 | 0,78 | 0,68 |
| 6 | Pagamintos prekės, klasifikuojamos pagal medžiagas | 0,71 | 0,64 | 0,75 | 0,88 | 0,90 |
| 7 | Mašinos ir transporto įrenginiai | 0,74 | 0,63 | 0,56 | 0,90 | 0,76 |
| 8 | Įvairūs pramonės dirbiniai | 0,86 | 0,97 | 0,99 | 0,97 | 1,00 |
| 9 | Produktai, nepriskirti ne vienai SITC grupei | 0,54 | 0,74 | 0,77 | 0,76 | 0,91 |
|   |   | 0,61 | 0,59 | 0,62 | 0,72 | 0,72 |

**11 PRIEDO TĘSINYS**

|  |  |  |  |  |  |
| --- | --- | --- | --- | --- | --- |
| **Aquino indeksas, prekyba su Lenkija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,35 | 0,48 | 0,44 | 0,49 | 0,68 |
| 1 | Tabakas ir gėrimai | 0,20 | 0,41 | 0,89 | 0,47 | 0,37 |
| 2 | Neapdorotos medžiagos, nevalgomos; išskyrus kurą | 0,80 | 0,88 | 0,97 | 0,93 | 0,85 |
| 3 | Mineralinis kuras, tepalai ir su jais susijusios medžiagos | 0,10 | 0,47 | 0,30 | 0,27 | 0,23 |
| 4 | Augaliniai ir gyvuliniai aliejai, riebalai ir vaškai | 0,83 | 0,54 | 0,89 | 0,59 | 0,26 |
| 5 | Chemikalai ir su jais susiję produktai | 0,71 | 0,82 | 0,89 | 0,80 | 0,74 |
| 6 | Pagamintos prekės, klasifikuojamos pagal medžiagas | 0,35 | 0,41 | 0,51 | 0,45 | 0,53 |
| 7 | Mašinos ir transporto įrenginiai | 0,48 | 0,38 | 0,29 | 0,69 | 0,55 |
| 8 | Įvairūs pramonės dirbiniai | 0,44 | 0,49 | 0,52 | 0,70 | 0,67 |
| 9 | Produktai, nepriskirti ne vienai SITC grupei | 0,35 | 0,29 | 0,36 | 0,46 | 0,41 |
|  |   | 0,46 | 0,52 | 0,61 | 0,58 | 0,53 |

|  |  |  |  |  |  |
| --- | --- | --- | --- | --- | --- |
| **Aquino indeksas, prekyba su Vokietija** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,81 | 0,73 | 0,96 | 0,94 | 0,84 |
| 1 | Tabakas ir gėrimai | 0,54 | 0,36 | 0,71 | 0,86 | 0,92 |
| 2 | Neapdorotos medžiagos, nevalgomos; išskyrus kurą | 0,67 | 0,59 | 0,66 | 0,71 | 0,51 |
| 3 | Mineralinis kuras, tepalai ir su jais susijusios medžiagos | 0,29 | 0,32 | 0,94 | 0,18 | 0,12 |
| 4 | Augaliniai ir gyvuliniai aliejai, riebalai ir vaškai | 0,32 | 0,90 | 0,25 | 0,82 | 0,52 |
| 5 | Chemikalai ir su jais susiję produktai | 0,45 | 0,70 | 0,81 | 0,93 | 0,99 |
| 6 | Pagamintos prekės, klasifikuojamos pagal medžiagas | 0,57 | 0,54 | 0,55 | 0,71 | 0,72 |
| 7 | Mašinos ir transporto įrenginiai | 0,23 | 0,22 | 0,24 | 0,51 | 0,46 |
| 8 | Įvairūs pramonės dirbiniai | 0,86 | 0,86 | 0,95 | 0,80 | 0,76 |
| 9 | Produktai, nepriskirti ne vienai SITC grupei | 0,52 | 0,41 | 0,37 | 0,56 | 0,54 |
|   |   | 0,53 | 0,56 | 0,64 | 0,70 | 0,64 |

|  |  |  |  |  |  |
| --- | --- | --- | --- | --- | --- |
| **Aquino indeksas, prekyba su Nyderlandais** | **2006** | **2007** | **2008** | **2009** | **2010** |
| 0 | Maistas ir gyvi gyvūnai | 0,79 | 0,77 | 0,43 | 0,55 | 0,30 |
| 1 | Tabakas ir gėrimai | 0,13 | 0,25 | 0,25 | 0,06 | 0,09 |
| 2 | Neapdorotos medžiagos, nevalgomos; išskyrus kurą | 0,72 | 0,84 | 0,51 | 0,92 | 0,70 |
| 3 | Mineralinis kuras, tepalai ir su jais susijusios medžiagos | 0,01 | 0,14 | 0,03 | 0,01 | 0,01 |
| 4 | Augaliniai ir gyvuliniai aliejai, riebalai ir vaškai | 0,00 | 0,00 | 0,03 | 0,06 | 0,08 |
| 5 | Chemikalai ir su jais susiję produktai | 0,45 | 0,57 | 0,45 | 0,47 | 0,42 |
| 6 | Pagamintos prekės, klasifikuojamos pagal medžiagas | 0,75 | 0,78 | 0,73 | 0,86 | 1,00 |
| 7 | Mašinos ir transporto įrenginiai | 0,08 | 0,08 | 0,19 | 0,58 | 0,68 |
| 8 | Įvairūs pramonės dirbiniai | 0,78 | 0,94 | 0,93 | 0,70 | 0,33 |
| 9 | Produktai, nepriskirti ne vienai SITC grupei | 0,79 | 0,62 | 0,43 | 0,62 | 0,00 |
|   |   | 0,45 | 0,50 | 0,40 | 0,48 | 0,36 |